ntract

GHidul SoliCITANTULUI

***Condiții de accesare a finanțării - pentru proiecte noi în sectorul deșeurilor***

*Apeluri:*

*PDD1.3 proiecte noi\_ Îmbunătățirea modului de gestionare a deșeurilor municipale în vedere asigurării tranziției spre economia circulară*

*PDD1.3 proiecte noi \_Investiții individuale suplimentare pentru închiderea și reabilitarea depozitelor de deșeuri municipale neconforme*

*PDD1.3 proiecte noi \_Pregătirea portofoliului de proiecte aferent perioadei 2021-2027 și post 2027*

*PDD1.3 proiecte noi \_* *Consolidarea capacității instituționale a ANRSC pentru dezvoltarea capacității de reglementare a politicii tarifare la nivel național*

Programul Dezvoltare Durabilă 2021-2027

Prioritatea 1 -Dezvoltarea infrastructurii de apă și apă uzată și tranziția la o economie circulară, Obiectivul Specific RSO2.6– Promovarea tranziției către o economie circulară și eficientă din punct de vedere al resurselor

Proiecte noi

# Contents

[Contents 1](#_Toc153204434)

[1. PREAMBUL, ABREVIERI ȘI GLOSAR 5](#_Toc153204435)

[1.1. Preambul 5](#_Toc153204436)

[1.2. Abrevieri 5](#_Toc153204437)

[1.3. Glosar 6](#_Toc153204438)

[2. ELEMENTE DE CONTEXT 11](#_Toc153204439)

[2.1. Informații generale Programul Dezvoltare Durabilă 2021-2027 11](#_Toc153204440)

[2.2. Prioritatea, Fondul, Obiectivul de politică, Obiectivul specific 12](#_Toc153204441)

[2.3. Reglementări europene și naționale 13](#_Toc153204442)

[3. ASPECTE SPECIFICE APELULUI DE PROIECTE 15](#_Toc153204443)

[3.1. Tipul de apel de proiecte 15](#_Toc153204444)

[3.2. Forma de sprijin (grant) 17](#_Toc153204445)

[3.3. Bugetul alocat apelului de proiecte 17](#_Toc153204446)

[Alocare apel de proiecte (mil. euro UE si buget de stat) 17](#_Toc153204447)

[3.4. Rata de cofinanțare 17](#_Toc153204448)

[3.5. Zonele geografice vizate de apelul de proiecte 18](#_Toc153204449)

[3.6. Acțiuni sprijinite în cadrul apelului 18](#_Toc153204450)

[3.7. Grupul țintă vizat de apelul de proiecte 22](#_Toc153204451)

[3.8. Indicatori 22](#_Toc153204452)

[3.8.1. Indicatori de realizare 22](#_Toc153204453)

[3.8.2. Indicatori de rezultat 23](#_Toc153204454)

[3.8.3. Indicatori suplimentari specifici Apelului de Proiecte 24](#_Toc153204455)

[3.9. Rezultatele așteptate 25](#_Toc153204456)

[3.10. Operațiune de importanță strategică 25](#_Toc153204457)

[3.11. Investiții teritoriale integrate 25](#_Toc153204458)

[3.12. Dezvoltare locală plasată sub responsabilitatea comunității (NA) 25](#_Toc153204459)

[3.13. Aplicarea regulilor privind ajutorul de stat 26](#_Toc153204460)

[3.14. Reguli privind instrumentele financiare (NA) 27](#_Toc153204461)

[3.15. Acțiuni interregionale, transfrontaliere și transnaționale 27](#_Toc153204462)

[3.16. Principii orizontale 27](#_Toc153204463)

[3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 28](#_Toc153204464)

[3.18. Caracterul durabil al proiectului 31](#_Toc153204465)

[3.19. Acțiuni menite să garanteze egalitatea de șanse, de gen, incluziunea și nediscriminarea 32](#_Toc153204466)

[3.20. Teme secundare 33](#_Toc153204467)

[3.21. Informarea și vizibilitatea sprijinului din fonduri 33](#_Toc153204468)

[4. INFORMAȚII ADMINISTRATIVE DESPRE APELUL DE PROIECTE 33](#_Toc153204469)

[4.1. Data deschiderii apelului de proiecte 33](#_Toc153204470)

[4.2. Perioada de pregătire a proiectelor 34](#_Toc153204471)

[4.3. Perioada de depunere a proiectelor 34](#_Toc153204472)

[4.3.1. Data și ora pentru începerea depunerii de proiecte 34](#_Toc153204473)

[4.3.2. Data și ora închiderii apelului de proiecte 35](#_Toc153204474)

[4.4. Modalitatea de depunere a proiectelor 35](#_Toc153204475)

[5. CRITERII DE ELIGIBILITATE 36](#_Toc153204476)

[5.1. Eligibilitatea solicitanților și partenerilor 36](#_Toc153204477)

[5.1.1. Cerințe privind elibigilitatea solicitanților și partenerilor 36](#_Toc153204478)

[5.1.2 Categorii de solicitanți eligibili 43](#_Toc153204479)

[Tip solicitant 43](#_Toc153204480)

[În cadrul apelului de tip D, ANRSC poate depune proiect în parteneriat cu alți actori din sector. 44](#_Toc153204481)

[5.1.4 Reguli și cerințe privind parteneriatul 44](#_Toc153204482)

[5.2. Eligibilitatea Proiectului 44](#_Toc153204483)

[5.3 Eligibilitatea cheltuielilor 50](#_Toc153204484)

[5.3.1. Baza legală pentru stabilirea eligibilității cheltuielilor 51](#_Toc153204485)

[5.3.2. Categorii și plafoane de cheltuieli eligibile 51](#_Toc153204486)

[5.3.3. Categorii de cheltuieli ne-eligibile 52](#_Toc153204487)

[5.3.4. Opțiuni de costuri simplificate. Costuri directe și costuri indirecte 53](#_Toc153204488)

[5.3.5. Opțiuni de costuri simplificate. Costuri unitare/sume forfetare și rate forfetare (NA) 53](#_Toc153204489)

[5.3.6. Finanțare nelegată de costuri (NA) 53](#_Toc153204490)

[5.4 Valoarea minimă și maximă eligibilă/nerambursabilă a unui proiect 53](#_Toc153204491)

[Valoarea minimă eligibilă/nerambursabilă a unui proiect 53](#_Toc153204492)

[Valoarea maximă eligibilă/nerambursabilă a unui proiect 53](#_Toc153204493)

[5.5 Cuantumul cofinanțării acordate 54](#_Toc153204494)

[5.6 Durata proiectului 54](#_Toc153204495)

[5.7 Alte cerințe de eligibilitate a proiectului (NA) 55](#_Toc153204496)

[6.INDICATORI DE ETAPĂ 55](#_Toc153204497)

[7.COMPLETAREA CERERILOR DE FINANȚARE 55](#_Toc153204498)

[7.1 Completarea formularului cererii 56](#_Toc153204499)

[7.2 Limba utilizată în completarea cererii de finanțare 57](#_Toc153204500)

[7.3 Metodologia de justificare și detaliere a bugetului cererii de finanțare 57](#_Toc153204501)

[7.4 Anexele și documente obligatorii la depunerea cererii 58](#_Toc153204502)

[7.5 Aspecte administrative privind depunerea cererii de finanțare 62](#_Toc153204503)

[7.6 Anexele și documente obligatorii la momentul contractării 62](#_Toc153204504)

[7.7 Renunțarea la cererea de finanțare 65](#_Toc153204505)

[8.PROCESUL DE EVALUARE, SELECȚIE ȘI CONTRACTARE A PROIECTELOR 65](#_Toc153204506)

[8.1 Principalele etape ale procesului de evaluare, selecție și contractare 65](#_Toc153204507)

[8.2 Conformitate administrativă și eligibilitate – DECLARATIE UNICĂ 66](#_Toc153204508)

[8.3 Etapa de evaluare preliminară – dacă este cazul (specific pentru intervențiile FSE+) (NA) 67](#_Toc153204509)

[8.4 Evaluarea tehnică și financiară. Criterii de evaluare tehnică și financiară 67](#_Toc153204510)

[8.4.1 Criteriile de evaluare tehnică și financiară: 68](#_Toc153204511)

[8.5 Aplicarea pragului de calitate 70](#_Toc153204512)

[8.6 Aplicarea pragului de excelență (NA) 70](#_Toc153204513)

[8.7 Notificarea rezultatului evaluării tehnice și financiare 71](#_Toc153204514)

[8.8 Contestații 71](#_Toc153204515)

[8.9 Contractarea proiectelor 72](#_Toc153204516)

[8.9.1Verificarea îndeplinirii condițiilor de eligibilitate 72](#_Toc153204517)

[8.9.2 Decizia de acordare/respingere a finanțării 73](#_Toc153204518)

[8.9.3 Definitivarea planului de monitorizare a proiectului (indicatori de etapă) 74](#_Toc153204519)

[8.9.4. Semnarea contractului de finanțare 74](#_Toc153204520)

[9.ASPECTE PRIVIND CONFLICTUL DE INTERESE 75](#_Toc153204521)

[10 ASPECTE PRIVIND PRELUCRAREA DATELOR CU CARACTER PERSONAL 76](#_Toc153204522)

[11ASPECTE PRIVIND MONITORIZAREA TEHNICĂ ȘI RAPOARTELE DE PROGRES 77](#_Toc153204523)

[11.1 Rapoartele de progres 77](#_Toc153204524)

[11.2 Vizitele de monitorizare 78](#_Toc153204525)

[11.3 Mecanismul specific indicatorilor de etapă. Planul de monitorizare 80](#_Toc153204526)

[12 ASPECTE PRIVIND MANAGEMENTUL FINANCIAR 82](#_Toc153204527)

[12.1 Mecanismul cererilor de prefinanțare 82](#_Toc153204528)

[12.2 Mecanismul cererilor de plată 83](#_Toc153204529)

[12.3 Mecanismul cererilor de rambursare 84](#_Toc153204530)

[12.4 Graficul cererilor de prefinanțare/plată/rambursare 84](#_Toc153204531)

[12.5 Mecanismul acordării ratei forfetare (NA) 85](#_Toc153204532)

[12.6 Vizitele la fața locului 85](#_Toc153204533)

[13 MODIFICAREA GHIDULUI SOLICITANTULUI 85](#_Toc153204534)

[13.1 Aspectele care pot face obiectul modificărilor prevederilor ghidului solicitantului 85](#_Toc153204535)

[13.2 Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 86](#_Toc153204536)

[14 ANEXE 87](#_Toc153204537)

# PREAMBUL, ABREVIERI ȘI GLOSAR

## Preambul

Prezentul ghid a fost elaborat de Autoritatea de Management pentru Programul Dezvoltare Durabilă (PDD) pentru solicitanţii care doresc să obţină finanţare nerambursabilă pentru proiecte de investiţii, în cadrul Priorității 1 **- Dezvoltarea infrastructurii de apă și apă uzată și tranziția la o economie circulară, Obiectivul** **Specific 2.6– Promovarea tranziţiei la o economie circulară şi eficientă din punctul de vedere al utilizării resurselor, Acțiunea 1.3 - Gestionarea eficientă a deșeurilor în vederea accelerării tranziției spre economia circulară, pentru a îndeplini cerințele directivelor de mediu (Fondul de Coeziune) din cadrul Programului Dezvoltare Durabilă 2021-2027**

În situaţia în care pe parcursul sesiunii de proiecte intervin modificări de natură a afecta regulile şi condiţiile de finanţare stabilite prin prezentul ghid, inclusiv prelungirea termenului de depunere, AM PDD va aduce completări sau modificări ale conţinutului acestuia, prin publicarea unei versiuni revizuite.

În cazul modificării legislației menționate în prezentul ghid sau cu incidență asupra acestuia, prevederile actelor normative vor prevala, fără a fi necesară modificarea ghidului solicitantului.

Aspectele cuprinse în acest document, ce derivă din PDD 2021-2027 și modul său de implementare, vor fi interpretate exclusiv de către Ministerul Investițiilor și Proiectelor Europene (MIPE), cu respectarea legislației în vigoare, folosind metoda de interpretare sistematică, și aplicarea principiilor privind tratamentul egal și nediscriminarea solicitanților la finanțare. Având în vedere acest aspect, este răspunderea solicitanților la finanțare asupra neconformării cererii de finanțare și anexelor cu prevederile ghidului solicitantului, legislației în vigoare și/sau situației specifice fiecărui solicitant/proiect.

Vă recomandăm ca, înainte de a începe completarea cererii de finanțare, să vă asiguraţi că aţi parcurs toate informaţiile prezentate în acest document, precum şi toate prevederile din anexe şi să vă asigurați că aţi înţeles toate aspectele legate de specificul intervenţiilor finanţate.

Vă recomandăm ca, până la data limită de depunere a cererilor de finanţare în cadrul prezentelor apeluri de proiecte, să consultaţi periodic pagina de internet a MIPE, pentru a urmări eventualele modificări ale condițiilor de finanțare, precum și alte comunicări/ clarificări pentru accesarea fondurilor în cadrul apelurilor de proiecte asociate prezentului ghid.

**Atragem atenția că modificările legislative relevante, intervenite pe parcursul procesului de consultare publică până la aprobarea prezentului ghid și/sau corelări cu alte prevederi legale existente vor conduce la actualizarea prevederilor prezentului document.**

## Abrevieri

**AA** – Autoritatea de Audit

**ADI** – Asociație de Dezvoltare Intercomunitară

**AFM** – Administrația Fondului de Mediu

**ANRSC** – Autoritatea Națională de Reglementare pentru Serviciile Comunitare de Utilități Publice

**AMPDD** – Autoritatea de management pentru Programul Dezvoltare Durabilă

**AT -** Asistenţă Tehnică

**BS -** Bugetul de Stat

**CAE -** Conformitate administrativă și eligibilitate

**CE -** Comisia Europeană

**DALI** -Documentaţie de avizare a lucrărilor de intervenţii

**DNSH** - Principiul de „a nu prejudicia în mod semnificativ”

**ETF -** Evaluarea tehnică și financiară

**EUR-** Euro

**FC**- Fondul de Coeziune

**FEDR** – Fondul European de Dezvoltare Regională

**HG** -Hotărâre de Guvern

**IITD** - Instalație integrată de tratare a deșeurilor care asigură tratarea deșeurilor colectate separat și a deșeurilor reziduale

**MIPE** Ministerul Investițiilor și Proiectelor Europene

**MySMIS** - Sistem unic de management al informaţiei

**OCPI** -Oficiu de cadastru şi publicitate imobiliară

**OUG** Ordonanță de urgență a Guvernului

**OP -** Obiectiv de Politică

**OS** - Obiectiv specific

**PEC** – Pachetul privind Economia Circulară

**PNGD –** Planul Național de Gestionare a Deșeurilor

**PJGD –** Planurile Județene de Gestionare a Deșeurilor

**PGDMB** – Planul de Gestionare a Deșeurilor pentru Municipiul București

**POIM** -Programul Operațional Infrastructură Mare 2014-2020

**POSM** – Programul Operațional Sectorial Mediu 2007-2013

**PT** - Proiect tehnic

**RDC** – Regulamentul UE 2021/1060 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;

**SF***-* Studiu de fezabilitate

**SMID** – Sistem de management integrat al deșeurilor

**TMB** – Tratare mecano-biologica

**TFUE** - Tratatul privind Funcționarea Uniunii Europene

**UAT** – Unitate administrativ-teritorială

**UE** – Uniunea Europeană

## Glosar

În sensul prezentului Ghid, următorii termeni se folosesc cu următoarele înțelesuri:

**Activele fixe** - active deținute de către agenții economici și/sau de către instituțiile publice în scopul utilizării lor pe termen lung. Activele fixe includ activele fixe corporale și necorporale;

**Active fixe necorporale** - active fixe fără substanță fizică, care se utilizează pe o perioadă mai mare de un an; ele pot fi brevete, licențe, mărci comerciale, programe informatice, alte drepturi și active similare, precum și investiții în realizarea de instrumente de comercializare on-line a serviciilor/produselor proprii;

**Active fixe corporale** - active fixe care îndeplinesc cumulativ doua condiții: au valoarea de intrare mai mare 2500 lei și durata normală de utilizare mai mare de un an; **ele** pot fi terenuri, clădiri și instalații, utilaje și echipamente;

**Activitate economică** reprezintă orice activitate care constă în furnizarea de bunuri, servicii și lucrări pe o piață;

**Activitate de bază în cadrul unui proiect** — Conform nr. OUG 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027 (OUG nr. 23/2023) reprezintă activitatea sau pachetul de activități declarate de către beneficiar ca fiind principale sau de referință pentru un proiect, care se verifică de către autoritatea de management/organismul intermediar, după caz, în etapa de contractare, la momentul întocmirii planului de monitorizare a proiectului și care trebuie să respecte următoarele condiții cumulative:

1. are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor și la obținerea rezultatelor acestuia;
2. se regăsește în cererea de finanțare sub forma activităților eligibile obligatorii specificate în Ghidul solicitantului;
3. nu face parte din activitățile conexe, așa cum sunt acestea definite în Ghidul solicitantului;
4. bugetul estimat alocat activității sau pachetului de activități reprezintă minimum 50% din bugetul eligibil al proiectului;

**Apel de proiecte** — Conform nr. OUG 23/2023 reprezintă o invitație publică adresată de către autoritatea de management/organismul intermediar, după caz, categoriilor de solicitanți eligibili stabiliți prin Ghidul solicitantului, în vederea transmiterii cererilor de finanțare, în cadrul uneia sau mai multor priorități din cadrul programului;

**Caracterul durabil al operațiunilor** este definit în conformitate cu art. 65 din Regulamentul UE 1060/2021 și se referă la menținerea unei operațiuni constând în investiții în infrastructură sau în investiții productive pe o perioadă de trei/cinci ani de la efectuarea plății finale sau în termenul prevăzut de normele privind ajutoarele de stat. Astfel, pe perioada respectivă, beneficiarul nu trebuie să:

1. înceteze activitatea productivă sau să o transfere în afara regiunii de nivel NUTS 2 în care a primit sprijin;
2. să efectueze o modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;
3. să efectueze o modificare substanțială care afectează natura, obiectivele sau condițiile de implementare a operațiunii și care ar conduce la subminarea obiectivelor inițiale ale acesteia.

În cadrul prezentelor apeluri, perioada în care trebuie menținut caracterul durabil al operațiunii este de 5 ani de la data efectuării plății finale în cadrul contractului de finanțare sau în termenul prevăzut de normele privind ajutorul de stat.

**Cererea de finanțare -** Conform nr. OUG 23/2023 reprezintă un document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele aferente politicii de coeziune, pentru perioada de programare 2021—2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect și este însoțit de anexe și documentele specificate în Ghidul solicitantului aplicabil fiecărui apel de proiecte;

**Cofinanțare publică** - orice contribuție din fonduri publice naționale destinată finanțării cheltuielilor eligibile necesare implementării proiectului în conformitate cu prevederile OUG 133/2021 și a normelor de aplicare aferente acesteia și HG nr. 873/2022;

**Cofinanțare privată** - orice contribuție a unui beneficiar la finanțarea cheltuielilor eligibile necesare implementării proiectului, alta decât cea publică în conformitate cu prevederile OUG 133/2021 și a normelor de aplicare aferente acesteia și HG nr. 873/2022;

**Cheltuieli eligibile** - cheltuielile efectuate de beneficiar pentru implementarea proiectelor finanțate în cadrul programelor operaționale, conform prevederilor art. 63 alin. (1) din Regulamentul (UE) 2021/1.060, precum și în conformitate cu prevederile OUG 133/2021 și a normelor de aplicare aferente acesteia și HG nr. 873/2022;

**Contractul de finanțare** este actul juridic, cu titlu oneros, de adeziune, încheiat între autoritatea de management și beneficiar, astfel cum este definit la art. 2 pct. 9 din Regulamentul (UE) 2021/1060, prin care se stabilesc drepturile și obligațiile corelative ale părților în vederea implementării operațiunilor;

**Declarația unică a solicitantului/partenerului/liderului de parteneriat —** Conform nr. OUG 23/2023 reprezintă o declarație pe propria răspundere, sub incidența prevederilor legale care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în Ghidul solicitantului și se angajează ca în situația în care proiectul este admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării;

**Ghidul solicitantului** - Conform nr. OUG 23/2023 reprezintă documentul asimilat celui prevăzut la art. 73 alin. (3) din Regulamentul (UE) 2021/1.060, cu modificările și completările ulterioare, emis de autoritatea de management care stabilește condițiile acordării sprijinului financiar în cadrul unui apel de proiecte.

**Imobilul** este definit conform Legii nr. 7/1996 a cadastrului și a publicității imobiliare, cu modificările și completările ulterioare, prin care se înţelege terenul, cu sau fără construcţii, de pe teritoriul unei unităţi administrativ-teritoriale, aparţinând unuia sau mai multor proprietari, care se identifică printr-un număr cadastral unic;

**Indicatori de etapă** — Conform nr. OUG 23/2023 reprezintă reperele cantitative, valorice sau calitative față de care este monitorizat și evaluat, într-o manieră obiectivă și transparentă, progresul implementării unui proiect; în funcție de natura proiectelor, indicatorii de etapă pot reprezenta: realizarea unor activități sau subactivități din proiect, atingerea unor stadii de implementare sau de execuție tehnică sau financiară prestabilite, precum și stadii sau valori intermediare ale indicatorilor de realizare;

**Indicator de realizare** – În conformitate cu prevederile Regulamentului (UE) 2021/1060, cu modificările și completările ulterioare, înseamnă un indicator de măsurare a rezultatelor specifice ale intervenției;

**Indicator de rezultat** - În conformitate cu prevederile Regulamentului (UE) 2021/1060, cu modificările și completările ulterioare, înseamnă un indicator de măsurare a efectelor intervențiilor sprijinite, în special în ceea ce privește destinatarii direcți, populația vizată sau utilizatorii infrastructurii;

**Investiție publică** - În conformitate cu prevederile HG 907/2016 reprezintă totalitatea cheltuielilor din fonduri publice, inițiale sau ulterioare, destinate realizării de active fixe de natura domeniului public și/sau privat al statului/unității administrativ-teritoriale, inclusiv înlocuirea activelor fixe uzate, precum și cheltuielile ocazionate de înlocuirea acestora, care se finanțează total sau parțial din fondurile publice respectiv din bugetele prevăzute la [art. 1 alin. (2) din Legea nr. 500/2002](https://legislatie.just.ro/Public/DetaliiDocumentAfis/180952) privind finanțele publice, cu modificările și completările ulterioare, și la [art. 1 alin. (2) din Legea nr. 273/2006](https://legislatie.just.ro/Public/DetaliiDocumentAfis/184744) privind finanțele publice locale, cu modificările și completările ulterioare.; se consideră investiție publică și totalitatea cheltuielilor de investiții, inițiale sau ulterioare, destinate realizării de active fixe de natura proprietății private a persoanelor fizice și/sau juridice, inclusiv înlocuirea activelor fixe uzate, precum și cheltuielile ocazionate de înlocuirea acestora, care se finanțează total sau parțial din fondurile publice anterior menționate;

**Întreprindere,** în sensul aplicării prevederilor legale în materie de ajutor de stat este considerată a fi orice entitate care desfășoară o activitate economică, indiferent de forma sa juridică, de modul de finanțare sau de existența unui scop lucrativ, în conformitate cu Comunicare a Comisiei nr. 2016/C 262/01 privind noțiunea de ajutor de stat astfel cum este menționată la articolul 107 alineatul (1) din Tratatul privind funcționarea Uniunii Europene;

**Întreprinderea aflată în dificultate** este definită în conformitate cu art. 2, punctul 18 din Regulamentul (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat[[1]](#footnote-1).

**Levigat** înseamnă orice lichid care se scurge din deșeurile depozitate și care provine din sau este conținut într-un depozit de deșeuri;

**Lider de parteneriat** -În conformitate cu OUG 133/2021 acesta este un organism public sau privat care inițiază un proiect, solicită finanțare pentru acesta în scopul implementării în asociere cu alte entități și semnează contractul de finanțare

**Neregulă** - În conformitate cu prevederile Regulamentului (UE) 2021/1060, cu modificările și completările ulterioare, înseamnă orice încălcare a legislației aplicabile, rezultată dintr-un act sau dintr-o omisiune a unui operator economic, care are sau ar avea ca efect prejudicierea bugetului Uniunii prin imputarea de cheltuieli nejustificate respectivului buget; De asemenea, a se vedea, în completare, prevederile OUG 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare.

**Obiectiv/proiect de investiții** – În conformitate cu prevederile HG 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, reprezintă rezultatul scontat la investirea de capital pe timp limitat, ca urmare a realizării unuia sau mai multor obiecte de investiții, situate pe un amplasament distinct delimitat, care asigură satisfacerea cerințelor formulate de beneficiarul investiției și de investitor; în sintagma "obiectiv de investiții" se cuprinde, după caz, obiectivul nou de investiții, obiectivul mixt de investiții sau intervenție la construcție existentă;

**Obiect de investiții** - În conformitate cu prevederile HG 907/2016 reprezintă o parte a obiectivului de investiții, cu funcționalitate distinctă în cadrul ansamblului acestuia, care constă în lucrări de construcții pentru realizarea unor obiecte noi de investiții sau în lucrări de intervenții la construcții existente;

**Operațiune** în conformitate cu prevederile Regulamentul (UE) 2021/1060 si in contextul prezentului Ghid, înseamnă:

un proiect, selectat în cadrul PDD;

**Operațiune de importanță strategică** în conformitate cu prevederile Regulamentul (UE) 2021/1060 înseamnă o operațiune care aduce o contribuție semnificativă la realizarea obiectivelor unui program și care face obiectul unei monitorizări și al unor măsuri de comunicare speciale;

**Plan de monitorizare a proiectului** — Conform nr. OUG 23/2023 reprezintă planul inclus în contractul de finanțare/decizia de finanțare, după caz, prin care se stabilesc indicatorii de etapă care se vor monitoriza de către autoritatea de management/organismul intermediar, după caz, pe parcursul implementării proiectului, modul de verificare a acestora, precum țintele finale asumate pentru indicatorii de realizare și de rezultat care vor fi atinse în urma implementării proiectului; utilizarea acestui plan are ca finalitate consolidarea și eficientizarea procesului de monitorizare a proiectelor de către autoritățile de management/organismele intermediare, după caz;

**Prag de calitate** — Conform nr. OUG 23/2023 reprezintă pragul minim de la care se consideră că un proiect îndeplinește condițiile minime necesare pentru a fi finanțat din fonduri externe nerambursabile; pragul de calitate este stabilit ca punctaj minim care trebuie obținut în urma evaluării tehnice și financiare și în cazul prezentului ghid este de minimum 50% din punctajul maxim care poate fi acordat conform grilei specifice de evaluare.

**Proiect** — Conform nr. OUG 23/2023 reprezintă ansamblu de activități și acțiuni care sunt cuprinse într-o cerere de finanțare depusă în cadrul unui apel de proiecte și care este supusă procedurilor de evaluare, selecție și contractare sau pentru care se încheie un contract de finanțare.

**Proiectele cu lucrări** reprezintă acele tipuri de investiții care implică lucrări de construcții care necesită sau nu autorizație de construire, în conformitate cu prevederile legale aplicabile eliberată de autoritățile competente;

**Proiectele fără lucrări** reprezintă investiții care includ doar dotări și/sau servicii fără lucrări de construcții care necesită sau nu autorizație de construire eliberată de autoritățile competente;

**Rata de actualizare** este rata de referință stabilită de Comisia Europeană pentru România pe baza unor criterii obiective și publicată în Jurnalul Oficial al Uniunii Europene şi pe pagina web a Comisiei Europene;

**Pro-rata** – procentul folosit pentru stabilirea grantului UE pentru IITD și care corespunde **raportului dintre cantitatea medie de deșeuri colectate separat (deșeuri reciclabile, deșeuri biologice și potențial deșeuri voluminoase și/sau textile) care sunt acceptate la tratare și cantitatea totală medie de deșeuri tratate în facilitate**. Cantitățile medii se calculează pe o perioadă de 25 de ani, conform analizei cererii (inclusiv ratele de capturare) a proiectului, începând cu primul an de intrare în funcțiune a instalației. Pro-rata se estimează ex-ante pentru fiecare proiect, pe întregul ciclu de viață al instalației și se va verifica după implementarea proiectului.

**Relocare** înseamnă transferul unei activități identice sau similare sau al unei părți a acesteia în sensul articolului 2 punctul 61a din Regulamentul (UE) nr. 651/2014, respectiv transferul unei activităţi identice sau similare sau a unei părţi a acesteia de la o unitate a uneia dintre părţile contractante la Acordul privind SEE (unitatea iniţială) către unitatea unei alte părţi contractante la Acordul privind SEE unde are loc investiţia care beneficiază de ajutor (unitatea care beneficiază de ajutor). Există un transfer în cazul în care produsul sau serviciul de la unitatea iniţială și de la unitatea care beneficiază de ajutor au cel puţin parţial aceleași scopuri, îndeplinesc cerinţele sau necesităţile aceluiași tip de clienţi și se pierd locuri de muncă în activităţi identice sau similare la una din unităţile iniţiale ale beneficiarului din SEE;

**Tratare** înseamnă procesele fizice, termice, chimice sau biologice, inclusiv sortarea, care schimbă caracteristicile deșeurilor pentru a reduce volumul sau natura periculoasă a acestora, pentru a facilita manevrarea lor sau pentru a crește gradul de recuperare;

**Unitatea administrativ-teritorială** este definită conform Ordonanţei de Urgenţă nr. 57 din 3 iulie 2019 privind Codul administrativ, cu modificările și completările ulterioare.

**Asociația de dezvoltare intercomunitară (ADI)** – formă de asociere a două sau mai multe unități administrativ-teritorial, constituite în condițiile legii, în scopul realizării în comun a unor proiecte de dezvoltare de interes zonal sau regional ori al furnizării în comun a unor servicii publice.

# ELEMENTE DE CONTEXT

## 2.1. Informații generale Programul Dezvoltare Durabilă 2021-2027

Programul Dezvoltare Durabilă 2021-2027 este un program multifond, cofinanțat atât din FEDR cât și din FC, fiind aprobat de Comisia Europeană prin decizia nr. C(2022) 8703/24.11.2022 implementat de Ministerul investițiilor și Proiectelor Europene prin Autoritatea de Management Dezvoltare Durabilă.

PDD dispune de o alocare totală de 5,25 mld. euro (UE și BS) din care aproximativ 4,04 mld. euro fiind cofinanțarea din partea UE (FEDR și FC), iar diferența de 1,21 mld. euro reprezentând contribuția națională. Alocarea anterior menționate este distribuită astfel în cadrul axelor prioritare:

|  |  |  |  |
| --- | --- | --- | --- |
| Axa prioritară | Alocare UE  (mil. euro) | Cofinanțare națională (mil. euro) | Total (mil. euro) |
| Prioritatea 1. Dezvoltarea infrastructurii de apă și apă uzată și tranziția la o economie circulară | 2.585, 11 mil. euro (FEDR+FC) | 832.66 mil. euro | 3.417,77mil. euro |
| Prioritatea 2. Protecţia mediului prin conservarea biodiversităţii, asigurarea calităţii aerului şi remediere a siturilor contaminate | 170 mil. euro (FEDR) | 30 mil. euro | 200 mil. euro |
| Prioritatea 3. Promovarea adaptării la schimbările climatice şi managementul riscurilor | 440,19 mil. euro (FEDR) | 77,68 mil. euro | 517,87 mil.euro |
| Prioritatea 4. Promovarea eficienței energetice, a sistemelor și rețelelor inteligente de energie și reducerea emisiilor de gaze cu efect de seră | 848,76 mil. euro (FEDR+FC) | 269,77 mil. euro | 1.118,53 mil. euro |

## 2.2. Prioritatea, Fondul, Obiectivul de politică, Obiectivul specific

Prezentul ghid se aplică pentru liniile de finanțare aferente proiectelor noi finanțate în cadrul Priorității 1. Dezvoltarea infrastructurii de apă și apă uzată și tranziția la o economie circulară, Obiectivul Specific RSO2.6. Promovarea tranziției la o economie circulară și eficientă din punctul de vedere al utilizării resurselor din PDD 2021-2027. Nevoia de investiţii are ca obiectiv principal conformarea cu prevederile directivelor specifice și accelerarea tranziției spre economia circulară și pentru dezvoltarea, modernizarea și completarea sistemelor de management integrat al deșeurilor (SMID-uri), precum și pentru realizarea de noi SMID-uri.

Infrastructura insuficientă de colectare separată, pregătire pentru reutilizare, reciclare și tratare a deșeurilor, nu asigură premisele necesare pentru conformarea cu Pachetul privind Economia Circulară (PEC).

România trebuie să atingă obiective principale ale PEC prin măsuri specifice pentru a susține prevenirea, pregătirea pentru reutilizare și reciclarea deșeurilor.

|  |  |
| --- | --- |
| Prioritatea 1. Dezvoltarea infrastructurii de apă și apă uzată și tranziția la o economie circulară a PDD 2021-2027 | |
| Obiectivul de politică | **OP 2.** - O Europă mai ecologică, rezilientă, cu emisii reduse de dioxid de carbon, care se îndreaptă către o economie cu zero emisii de dioxid de carbon, prin promovarea tranziției către o energie nepoluantă și echitabilă, a investițiilor verzi și albastre, a economiei circulare, a atenuării schimbărilor climatice și a adaptării la acestea, a prevenirii și gestionării riscurilor, precum și a unei mobilități urbane durabile |
| Obiectivul specific | **OS 2.6– Promovarea tranziţiei la o economie circulară şi eficientă din punctul de vedere al utilizării resurselor** |
| Fondurile asociate | Fondul de Coeziune (FC) |

## 2.3. Reglementări europene și naționale

**Reglementări europene:**

* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* Regulamentul (UE) 1058/2021 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune
* Regulamentul (UE) 852/2020 al Parlamentului European și al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088 și a actelor delegate subsecvente
* Regulamentul delegat (UE) 2139/2021 de completare a Regulamentului (UE) 2020/852 al Parlamentului European și al Consiliului prin stabilirea criteriilor tehnice de examinare pentru a determina condițiile în care o activitate economică se califică drept activitate care contribuie în mod substanțial la atenuarea schimbărilor climatice sau la adaptarea la schimbările climatice și pentru a stabili dacă activitatea economică respectivă aduce prejudicii semnificative vreunuia dintre celelalte obiective de mediu
* Comunicarea Comisiei C(2021) 373/1 16 septembrie 2021. Orientări tehnice referitoare la imunizarea infrastructurii la schimbările climatice în perioada ;
* Comunicarea Comisiei C(2021) 1054 final din 12 februarie 2021. Orientări tehnice privind aplicarea principiului de ”a nu prejudicia în mod semnificativ” în temeiul Regulamentului privind Mecanismul de redresare și reziliență;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* [Directiva 98/2008](http://www.ecoteca.ro/wp-content/uploads/2022/01/98_DIRECTIVA_2008_Deseuri_12ian2022.pdf)/CE privind regimul deseurilor, cu modificarile si completarile ulterioare și Decizia de punere în aplicare (UE) 2021/19,
* Decizia de punere in aplicare (UE) 2019/1004 a Comisiei din 7 iunie 2019 de stabilire a normelor pentru calculul, verificarea și raportarea datelor privind deșeurile în conformitate cu Directiva 2008/98/CE a Parlamentului European și a Consiliului și de abrogare a Deciziei de punere în aplicare C(2012) 2384 a Comisiei
* Decizia de punere in aplicare (UE) 2021/19 a Comisiei din 18 decembrie 2020 de stabilire a unei metodologii comune și a unui format pentru raportarea privind reutilizarea în conformitate cu Directiva 2008/98/CE a Parlamentului European și a Consiliului
* [Directiva 1999/31/CE privind depozitele de deșeuri](https://eur-lex.europa.eu/legal-content/RO/AUTO/?uri=celex:31999L0031), cu modificarile si completarile ulterioare.
* Directiva 94/62/CE privind ambalajele și deșeurile de ambalaje, cu modificările și completările ulterioare

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Carta drepturilor fundamentale a Uniunii Europene (2010/C 83/02);
* Directiva (UE) 54/2006 a Parlamentului European şi a Consiliului din 5 iulie 2006 privind punerea în aplicare a principiului egalităţii de şanse şi al egalităţii de tratament între bărbaţi şi femei în materie de încadrare în muncă şi de muncă;
* Directiva (UE) 113/2004 a Consiliului din 13 decembrie 2004 de aplicare a principiului egalităţii de tratament între femei şi bărbaţi privind accesul la bunuri şi servicii şi furnizarea de bunuri şi servicii;
* Directiva (UE) 79/7 a Consiliului din 19 decembrie 1978 privind aplicarea treptată a principiului egalităţii de tratament între bărbaţi şi femei în domeniul securităţii sociale;
* Directiva UE 2000/78/CE din 27 noiembrie 2000 de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă
* Directiva (UE) 75/117 a Consiliului din 10 februarie 1975 privind apropierea legislaţiilor statelor membre referitoare la aplicarea principiului egalităţii de remunerare între lucrătorii de sex masculin şi cei de sex feminin;
* Convenția ONU privind Drepturile Persoanelor cu Dizabilități adoptată la 13 decembrie 2006 de către Adunarea Generală a ONU;
* Directiva (UE) 882/2019 a Parlamentului European și a Consiliului din 17 aprilie 2019 privind cerințele de accesibilitate aplicabile produselor și serviciilor;
* Directiva (UE) 43/2000 a Consiliului din 29 iunie 2000, cu privire la implementarea principiului tratamentului egal între persoane indiferent de originea rasială sau etnică;
* Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor);
* Decizia  [Comisiei din 20.12.2011](http://www.renascc.eu/wp-content/uploads/2023/05/Decizia-Comisiei-din-20.12.2011-privind-aplicarea-art.-106-alin.-2-din-TFUE_RO_TXT.pdf)privind aplicarea art. 106 alin. (2) din TFUE în cazul ajutoarelor de stat sub formă de compensaţii pentru obligaţia de serviciu public acordate anumitor întreprinderi cărora le-a fost încredinţată prestarea unui serviciu de interes economic general.

**Reglementări naționale:**

* OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027
* OUG nr. 66/2011 privind prevenirea, constatarea şi sancționarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora;
* Hotărârea Guvernului nr. 875/2011 pentru aprobarea Normelor metodologice de aplicare a prevederilor Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare;
* OUG nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu modificările şi completările ulterioare;
* OUG nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă ;
* HG nr. 829/2022 pentru aprobarea [Normelor metodologice](https://legislatie.just.ro/Public/DetaliiDocumentAfis/256870) de aplicare a [Ordonanței de urgență a Guvernului nr. 133/2021](https://legislatie.just.ro/Public/DetaliiDocumentAfis/249731) privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* HG nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin fondul european de dezvoltare regională, fondul social european plus, fondul de coeziune și fondul pentru o tranziție justă;
* Ordinul MIPE nr . 1777/2023 pentru aprobarea conținutului/modelului/formatului/structurii cadru pentru documentele prevăzute la art. 4. alin (1) teza întâi, art. 6 alin. (1) și (3), art 7 alin. (1). Art. 17 alin. (2) din OUG 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* [OUG nr. 92/2021 privind regimul deșeurilor](http://www.ecoteca.ro/wp-content/uploads/2022/01/92_OG_2021_RegimulDeseurilor_10ian2022.pdf) (înlocuiește legea 211/2011, legea „cadru” a deșeurilor)
* [Legea nr. 132/2010](http://www.ecoteca.ro/wp-content/uploads/2022/01/132_L_2010_ColectareaSelectivaADeseurilorDinInstitutiiPublice_10ian2022.pdf) privind colectarea selectivă a deşeurilor în instituţiile publice
* [Legea nr. 101/2006](http://www.ecoteca.ro/wp-content/uploads/2022/01/101_L_2006_salubrizare_12ian2022.pdf) privind serviciul de salubrizare a localităţilor, cu modificările și completările ulterioare
* [Legea nr. 249/2015](http://www.ecoteca.ro/wp-content/uploads/2022/01/249_L_2015_GestionareaAmbalajelorSiDeseurilorDinAmbalaje_10ian2022.pdf) privind gestionarea ambalajelor şi deşeurilor de ambalaje, cu modificările și completările ulterioare
* [HG nr. 1074/2021](http://www.ecoteca.ro/wp-content/uploads/2022/01/1.074_HG_2021_17ian2022.pdf) privind stabilirea sistemului de garanție – returnare pentru ambalaje primare nereutilizabile
* [OG nr. 6/2021](http://www.ecoteca.ro/wp-content/uploads/2022/01/6_O_2021_12ian2022.pdf) privind reducerea impactului anumitor produse din plastic asupra mediului (plasticul de unică folosință)
* [OUG nr. 5/2015](http://www.ecoteca.ro/wp-content/uploads/2022/01/5_OG_2015_DEEE_10ian2022.pdf) – privind deșeurile de echipamente electrice și electronice, cu modificările și completările ulterioare
* [HG nr. 856/2002](http://www.ecoteca.ro/wp-content/uploads/2022/01/856_HG_2002_EvidentaGestiuniiDeseurilor_10ian2022.pdf) privind evidența gestiunii deșeurilor și pentru aprobarea listei cuprinzând deșeurile, cu modificările și completările ulterioare
* [Legea nr. 51/2006 a serviciilor comunitare de utilităţi publice](http://www.ecoteca.ro/wp-content/uploads/2022/02/51_L_2006_ServiciiComunitareUtilitatiPublice_02feb2022.pdf), cu modificările și completările ulterioare
* [OUG nr. 195/2005](http://www.ecoteca.ro/wp-content/uploads/2022/01/195_O_2005_ProtectiaMediului_17ian2022.pdf) privind protecţia mediului, cu modificările și completările ulterioare
* [Legea nr. 181/2020](http://www.ecoteca.ro/wp-content/uploads/2022/01/181_L_2020_DeseuriNepericuloaseCompostabile_12ian2022.pdf) privind gestionarea deşeurilor nepericuloase compostabile
* Legea nr. 50/1991 privind autorizarea executării lucrărilor de construcţii, republicată, cu modificările și completările ulterioare;
* HG nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;

\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

* Legea nr. 202/2002 privind egalitatea de şanse între femei şi bărbaţi, cu modificările și completările ulterioare;
* OUG nr.137/2000 privind prevenirea şi sancţionarea tuturor formelor de discriminare;
* Ordonanța de Guvern nr. 61/2008 privind implementarea principiului egalităţii de tratament între femei şi bărbaţi în ceea ce priveşte accesul la bunuri şi servicii şi furnizarea de bunuri şi servicii, cu modificările și completările ulterioare
* Legea nr.448/2006 privind protecţia şi promovarea drepturilor persoanelor cu handicap, cu modificările și completările ulterioare;

# ASPECTE SPECIFICE APELULUI DE PROIECTE

Apelurile de proiecte prevăzute de prezentul ghid vor fi lansate numai în sistemul informatic MySMIS2021/SMIS2021+.

## Tipul de apel de proiecte

Prin prezentul ghid se lansează apeluri necompetitive, bazate pe listă de proiecte prioritare sau preidentificate, după caz.

Toate apelurile de proiecte se vor derula prin platforma electronică MYSMIS, iar procesul de evaluare, selecție, contractare va fi realizat în conformitate cu prevederile **secțiunii 8 la prezentul ghid.**

Având în vedere specificul acțiunilor finanțate în cadrul prezentului ghid, apelurile de proiecte se vor lansa conform tabelului de mai jos:

|  |  |  |
| --- | --- | --- |
| Tipul de actiune | Tip de apel | Activități orientative nelimitative |
| 1. **Îmbunătățirea modului de gestionare a deșeurilor municipale în vedere asigurării tranziției spre economia circulară** | Necompetititiv cu termen limită de depunere | Se va lansa un apel de proiecte necompetitiv, bazat pe listă de proiecte preidentificate/prioritare.  Proiectele vor fi selectate prin aplicarea criteriilor de evaluare și selecție cu condiția respectării pragului de calitate stabilit și în condițiile grilei de evaluare, în limita bugetului alocat pentru respectivul apel. |
| 1. **Investiții individuale suplimentare pentru închiderea și reabilitarea depozitelor de deșeuri municipale neconforme** | Necompetititiv cu termen limită de depunere | Se va lansa un apel de proiecte, necompetitiv.  Proiectul/Proiectele este/sunt selectat/selectate prin aplicarea criteriilor de evaluare și selecție cu condiția respectării pragului de calitate stabilit și în condițiile grilei de evaluare, în limita bugetului alocat pentru respectivul apel. |
| **C.****Pregătirea portofoliului de proiecte aferent perioadei 2021-2027 și post 2027** | Necompetititiv cu termen limită de depunere | Proiectele vor fi selectate prin aplicarea criteriilor de evaluare și selecție cu condiția respectării pragului de calitate stabilit și în condițiile grilei de evaluare, în limita bugetului alocat pentru respectivul apel. |
| **D.****Consolidarea capacității instituționale a ANRSC pentru dezvoltarea capacității de reglementare a politicii tarifare la nivel național** | Necompetititiv cu termen limită de depunere | Proiectul va fi selectat prin aplicarea criteriilor de evaluare și selecție cu condiția respectării pragului de calitate stabilit și în condițiile grilei de evaluare, în limita bugetului alocat pentru respectivul apel. |

## Forma de sprijin (grant)

În cadrul prezentului ghid, forma de sprijin acordată conform art. 52 din Regulamentul (UE) 2021/1060, cu modificările și completările ulterioare este grantul sub forma rambursării costurilor eligibile suportate efectiv de beneficiar sau de partener, dacă este cazul și plătite pentru implementarea proiectului. Acordarea grantului se realizează în conformitate cu prevederile prezentului ghid, în condițiile stabilite de acesta și în conformitate cu prevederile legislației aplicabile.

Codul asociat acestui tip de sprijin este **01 – Grant** și se va avea în vedere la completarea secțiunii specifice din cererea de finanțare.

## Bugetul alocat apelului de proiecte

Bugetul alocat apelurilor de proiecte este împărțit pe următoarele tipuri de acțiuni, după cum urmează:

|  |  |  |
| --- | --- | --- |
| Tipul de proiecte | Buget total apel  - Euro\_ | Buget apel  utilizând supracontractare  - Euro |
|  | **(FC + BS)** | **(FC + BS)** |
| A. Îmbunătățirea modului de gestionare a deșeurilor municipale în vedere asigurării tranziției spre economia circulară | 339.000.000 | 678.000.000 |
| B. Investiții individuale suplimentare pentru închiderea și reabilitarea depozitelor de deșeuri municipale neconforme | 10.000.000 | 20.000.000 |
| C. Pregătirea portofoliului de proiecte aferent perioadei 2021-2027 și post 2027 | 10.000.000 | 20.000.000 |
| D. Consolidarea capacității instituționale a ANRSC pentru dezvoltarea capacității de reglementare a politicii tarifare la nivel național | 1.000.000 | 2.000.000 |

Nu există o alocare dedicată ITI în cadrul PDD 2021-2027.

## Rata de cofinanțare

Sursele de finanțare se asigură după cum urmează:

|  |  |
| --- | --- |
| Tipul de actiune | Cuantum finanțare |
| * 1. **Îmbunătățirea modului de gestionare a deșeurilor municipale în vedere asigurării tranziției spre economia circulară** | 50% FC, 48% BS, 2% BL |
| * 1. **Investiții individuale suplimentare pentru închiderea și reabilitarea depozitelor de deșeuri municipale neconforme** | 50% FC, 48% BS, 2% BL/contribuție proprie (pentru AFM) |
| * 1. **Pregătirea portofoliului de proiecte aferent perioadei 2021-2027 și post 2027** | 50% FC, 48% BS, 2% BL |
| * 1. **Consolidarea capacității instituționale a ANRSC pentru dezvoltarea capacității de reglementare a politicii tarifare la nivel național** | 50% FC, 50% BS |

**Atenție!**

În ceea ce privește proiectele de tip A, procentele de mai sus, cu privire la cofinanțarea din FC, bugetul de stat și bugetul local, sunt aplicate pentru determinarea finanțarii nerambursabile solicitate (grant) ținând cont de următoarele:

* Structura de finantare se aplică necesarului de finanţare determinat prin metoda veniturilor nete actualizate (funding-gap ), diferenţa (non-funding gap) până la incidenţa totalului de costuri eligibile urmând a fi suportată de către beneficiar. Necesarul de finantare este cel determinat in Analiza Cost-Beneficiu a proiectului.
* Analiza Cost-Beneficiu se va realiza în conformitate cu metodologia descrisă în legislația europeană pentru perioada de programare 2014-2020 (Regulamentul de punere în aplicare (UE) 2015/207 al Comisiei[[2]](#footnote-2)) si prevederile Ghidului privind Analiza de Cost-Beneficiu pentru proiectele de investii al CE pentru perioada de programare 2014-2020[[3]](#footnote-3).
* În cazul proiectelor care includ **IITD nouă**, valoarea grantului UE (FC) este calculată ținând seama de **pro-rata,** conform metodologiei de mai jos. **Pro-rata** reprezintă un procent care se calculează ca raport dintre cantitatea medie de deșeuri colectate separat (deșeuri reciclabile, deșeuri biologice și potențial deșeuri voluminoase și/sau textile) acceptată la tratare și cantitatea totală medie de deșeuri tratate în IITD. Cantitățile medii se calculează pe o perioadă de 25 de ani, conform analizei cererii (inclusiv ratele de capturare) a proiectului, începând cu primul an de intrare în funcțiune a instalației. Pro-rata este utilizată la calculul grantului în vederea încurajării colectării separate la sursă si se estimează ex-ante pentru fiecare proiect, pe întregul ciclu de viață al instalației și se va verifica după implementarea proiectului, pe perioada de durabilitate a proiectului.

**Metododologia de calcul a grantului in cazul proiectelor care includ IITD nouă**

**Pasul 1:** Identificarea costurilor eligibile din costul total al proiectului, inclusiv a costurilor aferente IITD

*Mai întâi se identifică din „Costul total al proiectului” componentele eligibile și cele neeligibile, în conformitate cu prevederile prezentului Ghid. Toate costurile neeligibile sunt finanțate de către beneficiarul proiectului.*

*Apoi, se identifică din ”costul total proiect”, costul eligibil aferent IITD (”Cost eligibil – IITD”) și costul eligibil al celorlalte componente ale proiectului, de exemplu echipamente pentru colectarea separată (”Cost eligibil - altele”).*

* ***“Cost total proiect” = “Cost eligibil - IITD” + “Cost-eligibil - altele” + “Cost total neeligibile”***
* ***“Cost total eligibil” = “Cost eligibil - IITD” + “Cost-eligibil - altele”***

*Atât costurile eligibile (aferente IITD și celorlalte investiții incluse în proiect), cât și costurile neeligibile includ cheltuielile pentru investiția de bază (capitolul 4 din devizul general) și costurile generale ale proiectului.*

*Costurile generale ale proiectului sunt cheltuielile din structura devizului general al proiectului altele decât cheltuielile pentru investitia de baza din capitolul 4 (cheltuieli pentru investiția de baza) și se impart în două categorii:*

1. *Costurile generale aferente numai investitiilor in infrastructura de gestionare a deseurilor ce implica lucrari de constructii-montaj (IITD si, dupa caz, statii de transfer, stații de sortare, compostare și instalații de digestie anaerobă):*
   * *Cheltuieli pentru obtinerea si amenajarea terenului (capitolul 1)*
   * *Cheltuieli pentru asigurarea utilitatilor pentru obiectivele de investitii (capitolul 2)*
   * *Cheltuieli pentru proiectare si asistenta tehnica (capitolul 3, mai putin subcapitolele 3.6 Organizarea procedurilor de achizitie si 3.7 Consultanta, și, în cazul în care în bugetul proiectului sunt incluse și cheltuielile cu pregătirea proiectului, subcapitolele 3.1, 3.2, 3.5.1, 3.5.2, 3.5.3)*
   * *Alte cheltuieli (capitolul 5, mai putin subcapitolul 5.4 Cheltuieli pentru informare si publicitate)*
   * *Cheltuieli pentru probe tehnologice si teste (capitolul 6).*
2. *Costurile generale aferente tuturor investițiilor incluse în proiect, inclusiv echipamentele pentru colectarea separată a deșeurilor:*
   * *Subcapitolele 3.6 Organizarea procedurilor de achiziție și 3.7 Consultanță, și, după caz, subcapitolele 3.1, 3.2, 3.5.1, 3.5.2, 3.5.3 (în cazul în care în bugetul proiectului sunt incluse și cheltuielile cu pregătirea proiectului)*
   * *Subcapitolul 5.4 Cheltuieli pentru informare și publicitate*
   * *Cheltuieli aferente managementului de proiect (salarii).*

*Costurile generale se alocă fiecarei componente de investiții a proiectului după cum urmează:*

* *Costurile generale din categoria 1 se alocă IITD și, după caz, altor componente referitoare la infrastructura de gestionare a deșeurilor proporțional cu ponderea cheltuielilor pentru investiția de bază a respectivei componente (devizul pe obiect) din suma cheltuielilor pentru investiția de bază pentru toate componentele ce implică lucrari de construcții-montaj (suma valorii totale a devizelor pe obiecte pentru componentele proiectului ce implica lucrări de construcții-montaj).*
* *Costurile generale din categoria 2 se alocă IITD și, după caz, tuturor celorlalte componente ale proiectului proporțional cu ponderea cheltuielilor pentru investiția de bază a respectivei componente (devizul pe obiect) din cheltuielile totale pentru investiția de bază (capitolul 4 al devizului general).*

**Pasul 2**: Calculul valorii maxime a grantului UE (FC) pentru IITD pe baza pro-rata

*Pentru stabilirea valorii maxime a grantului EU (FC) pentru instalația IITD se înmulțește „cost eligibil – IITD” calculat la* ***Pasul 1*** *cu pro-rata specifică proiectului (conform definiției de mai sus).*

* ***“Valoarea maxima EU grant pentru IITD” = “ Cost eligibil – IITD” (din Pasul 1) x “pro-rata”***

**Pasul 3:** Calculul valorii maxime a ajutorului de stat pentru proiect

*Valoarea maximă a ajutorului de stat care poate fi acordată pentru proiect, în conformitate cu prevederile din sectiunea 3.13, este egală cu necesarul de finanţare determinat prin metoda veniturilor nete actualizate (funding-gap).*

* ***“Valoarea maxima ajutor de stat” = “ Costul total eligibil” (din Pasul 1) x “funding gap”***

**Pasul 4:** Determinarea valorii grantului UE (FC) și a grantului national (BS si BL)

*Valoarea grantului UE (FC) acordat pentru IITD este cea mai mică valoare dintre cele două praguri:*

* *Pragul 1: “Valoarea maximă EU grant pentru IITD” (calculată pe bază de pro-rata în Pasul 2)*
* *Pragul 2: “Valoarea maximă ajutor de stat”(calculată la Pasul 3) x rata de confinanțare FC (50%)*
* **“*Grant UE pentru IITD”* = *minim [Prag 1; Prag 2]***

*În cazul în care proiectul include și alte componente eligibile în afară de IITF („cost eligibil – altele”), aceste componente beneficiază de grant UE în limita valorii Pragului 2.*

* **“*Grant UE total proiect”* = “*Grant UE pentru IITD” + minim [„Cost eligibil – altele”; (Prag 2-*“*Grant UE pentru IITD”)]***

*Dată fiind structura de finanțare (50 % grant UE si 50% grant national), valoarea grantul national total (BS si BL) este egala cu valoarea grantului UE.*

* **“*Grant national total proiect” =* “*Grant UE total proiect”***
* **“*Grant national BS” =* “*Grant national total proiect” x 96%***
* **“*Grant national BL” =* “*Grant national total proiect” x 4%***

Pentru proiectele de tip B, C și D, structura de finantare din tabelul de mai sus se aplica cheltuielilor eligibile.

## Zonele geografice vizate de apelul de proiecte

***În cadrul apelurilor de proiecte*** lansate prin prezentul ghid este avut în vedere întregul teritoriu al României**.**

## Acțiuni sprijinite în cadrul apelului

În cadrul prezentului ghid sunt sprijinite acțiunile prevăzute de Prioritatea 1 - Dezvoltarea infrastructurii de apă și apă uzată și tranziția la o economie circulară, Obiectivul Specific RSO2.6. Promovarea tranziției la o economie circulară și eficientă din punctul de vedere al utilizării resurselor din cadrul Programului Dezvoltare Durabilă 2021-2027 asociate procesului de conformare cu prevederile directivelor specifice și de tranziție la economia circulară și prevăzute în planul național de gestionare a deșeurilor (PNGD) și respectiv planurile județene de gestionare a deșeurilor și respectiv cel al Municipiului București (PJGD/PGDMB).

Având în vedere cele de mai sus, pentru conformarea cu directivele europene și accelerarea tranziției spre economia circulară și pentru dezvoltarea, modernizarea și completarea sistemelor de management integrat al deșeurilor, precum și pentru realizarea de noi sisteme integrate de gestionare a deșeurilor, PDD vizează următoarele **tipuri de acțiuni și măsuri**:

1. **Îmbunătățirea modului de gestionare a deșeurilor municipale în vedere asigurării tranziției spre economia circulară** prin:

* Dezvoltarea colectării separate a deșeurilor reciclabile, a biodeșeurilor și textilelor (echipamente/platforme de colectare, stații de transfer), fiind exceptată de la finanțare infrastructura suport pentru colectare separată finanțată prin PNRR (respectiv centre de colectare prin aport voluntar, insule ecologice digitalizate, centre integrate de colectare prin aport voluntar);

**Atenție!**

* Nu sunt finanțate infrastructurile suport pentru colectare separată (respectiv centre de colectare prin aport voluntar, insule ecologice digitalizate, centre integrate de colectare prin aport voluntar).
* Extinderea/dezvoltarea **capacităților de reciclare** a deșeurilor prin stații de sortare, compostare și instalații de digestie anaerobă. Capacitatile suplimentare de reciclare (extinderea capacitatilor existente si/sau dezvoltarea de capacitati noi) reprezinta diferenta dintre capacitatile totale de tratare necesare in aria proiectului pentru atingerea obiectivelor de prevenire si pregatire pentru reutilizare si reciclare si capacitatile totale existente și/sau planificate in aria proiectului din alte surse de finanțare, in conformitate cu prevederile studiului de fezabilitate pentru proiect.

**Atenție!**

* In cazul in care proiectul include o noua IITD sau IITD rezultat prin modernizarea unei instalatii de tratare mecano-biologica existenta, toate capacitatile suplimentare de reciclare necesare in aria proiectului atat pentru deseurile reciclabile colectate separat (sortare), cat si pentru bio-deseurile colectate separate (digestie anaeroba si/sau compostare) trebuie sa fie incluse in IITD.
* **Instalații integrate de tratare a deșeurilor care asigură tratarea deșeurilor colectate separat și a deșeurilor reziduale (IITD)**. IITD includ atat tratare mecanica, cat si tratare biologica.

În cazul tratării mecanice, tehnologiile utilizate pentru tratarea deșeurilor reziduale și a deșeurilor reciclabile colectate separat vor fi automate sau semi-automate pentru asigurarea unui grad cât mai mare de valorificare materială. De asemenea, se va asigura flexibilitate în ceea ce privește trecerea de la tratarea deșeurilor reziduale la tratarea deșeurilor reciclabile, pe măsura creșterii gradului de colectare separată.

Tratarea biologică va asigura în principal tratarea bio-deșeurilor colectate separat, dar și tratarea biodeșeurilor din deșeurile reziduale prin aceeași tehnologie, dar în unități separate. Astfel, se asigură costuri de investiție și operare mai reduse, flexibilitatea la variațiile de input odată cu creșterea gradului de colectare separată, conformarea cu prevederile Art. 7(1)(g) al Regulamentului (UE) 2021/105, îndeplinirea obiectivelor de pregătire pentru reutilizare și reciclare și a obiectivului de reducere a cantității de deșeuri depozitate la 10%, precum și conformarea cu regulile Malagrotta.

Capacitatea IITD trebuie sa fie calculata pe baza fluxurilor de deseuri planificate a fi tratate in instalatie, considerand masurile de prevenire, toate obiectivele de pregatire pentru reutilizare si reciclare, sistemului de colectare separata a deseurilor, si capacitatile de tratare existente și/sau planificate în aria proiectului altele decât cele propuse prin proiect.

* **Modernizarea instalațiilor existente de tratare mecano-biologică (TMB) prin modernizarea părții de tratare mecanică** în vederea creșterii gradului de valorificare materială și/sau, după caz, modernizarea părții de tratare biologică în vederea tratării și a biodeșeurilor colectate separat. Modernizarea instalatiilor TMB se realizeaza in conformitate cu prevederile PJGD/PGDMB, si include doua optiuni:
  + - Modernizarea instalatiilor TMB prin investitii in noi linii tehnologice pentru tratare care asigura cresterea gradului de recuperare a materialelor reciclabile din deseuri reziduale si cresterea eficientei tratarii biologice in vederea reducerii cantitatii de deseuri depozitate. Deseurile tratate in instalatia TMB sunt numai deseuri reziduale.
    - Modernizarea instalatiilor TMB in vederea conversiei in IITD prin investitii in noi linii tehnologice care asigura cresterea gradului de recuperare a materialelor reciclabile din deseuri reziduale si sortarea deseuri reciclabile separate si/sau modernizarea tratarii biologice in vederea tratarii si a biodeseurilor colectate separate. Astfel, in IITD rezultate din modernizarea instalatiilor TMB se vor trata atat deseuri reziduale, cat si deseuri colectate separat (deseuri reciclabile si/sau biodeseuri). Noua IITD poate, de asemenea, sa includa si linii de tratare a deseurilor textile si/sau deseuri volumuninoase.

Capacitățile de tratare a deșeurilor colectate separat se calculează ca diferență dintre capacitățile totale de tratare necesare în aria proiectului pentru atingerea obiectivelor de prevenire și de pregătire pentru reutilizare și reciclare și capacitățile totale existente și/sau planificate în aria proiectului, altele decât cele incluse în proiect, în conformitate cu prevederile studiului de fezabilitate pentru proiect.

**Atenție!**

* In ambele dintre optiunile de mai sus sunt finanțate numai invesțiile care nu vor crește capacitatea de tratare a deșeurilor reziduale.

**Atenție!**

* Capacitățile de tratare existente în aria proiectului (atât pentru deșeurile colectate separat, cât și pentru deșeurile reziduale) luate în considerare la calculul capacităților instalațiilor de tratare noi sau extinse incluse în proiect (stații de sortare, stații de compostare, instalații de digestie anaerobă, IITD noi, IITD rezultate din conversia TMB) nu reprezintă în mod obligatoriu capacitățile autorizate la momentul pregătirii proiectului. Capacitățile de tratare existente se determină în cadrul studiului de fezabilitate ținând seama de tehnologia existentă și de gradul de uzură a echipamentelor, de cantitățile efectiv tratate în ultimii doi ani anteriori anului de pregătire a studiului de fezabilitate, precum și de fluxurile de deșeuri care vor fi tratate în instalații în perioada de implementare a proiectului.
* Capacitățile de tratare planificate din aria proiectului, altele decât cele incluse în proiect, luate în considerare la calculul capacitatilor instalațiilor de tratare noi sau extinse incluse în proiect (stații de sortare, stații de compostare, instalații de digestie anaerobă, IITD noi, IITD rezultate din conversia TMB) sunt aferente investițiilor pentru care există deja un studiu de fezabilitate și sursa de finanțare identificată asigurată, în baza unui contract de delegare.
* Nu sunt eligibile investițiile în facilitățile de depozitare a deșeurilor, inclusiv creștere de capacitate și instalațiile de tratare a deșeurilor reziduale (noi/creștere capacitate).
* În cadrul IITD noi/care rezultă din reconversia unor instalații TMB nu vor fi eligibile investițiile în turbina pentru producere energie electrică, care vor fi trecute în sarcina viitorului operator. Capacitatea instalată a turbinei va fi adaptată la nevoile beneficiarului, se acceptă ca maximum 20% din energia generată să fie vândută, restul trebuind să fie consumată la locul de producere.

**Atenție!**

* Proiectele de investiții de tip A vor fi proiecte individuale, de dezvoltare (creare/extindere/modernizare) a sistemelor de management integrat al deșeurilor (SMID) la nivel de județ/municipiu București și vor avea la bază nevoile de investiții identificate în PJGD/PGDMB, precum și cadrul instituțional aferent SMID.

Cadrul instituțional aferent SMID presupune:

* existența unei Asociații de Dezvoltare Intercomunatară (ADI) constituită în conformitate cu prevederile Legii 101/2006 iar Statutul asociației respectă prevederile HG nr. 855/2008, cu modificările și completările ulterioare.
* UAT beneficiare, respectiv subunitățile administrativ teritoriale (sectoarele) sunt membre ale ADI la data depunerii cererii de finanțare în MySMIS
* Existența unui document de poziție/contract de asociere/act adițional la cel existent în cazul proiectelor ce propun investiții pentru extindere/modernizare SMID, aprobat de toate UAT și subunitățile administrativ teritoriale, după caz, membre ADI. Acest document include toate informațiile relevante pentru proiect, atât pentru faza de implementare, cât și pentru faza de operare (investiții proiect, valoare, mecanism de finanțare a proiectului, angajamente financiare, implementare proiect – responsabilități și responsabili, operare – responsabilități și responsabili, mecanism financiar,condiționalități – ex. perioada de tranziție, excepții, etc.)
* Proiectele vor include investiții referitoare la una sau mai multe din măsurile eligibile.
* Cu excepția municipiului Bucuresti, toate investițiile eligibile pentru crearea/extinderea/modernizarea unui SMID vor face obiectul unui singur proiect integrat. În cazul municipiului București pot fi promovate proiecte de către primăriile de sector și Primăria generală în corelare cu competențele legale.
* Proiectele propuse în municipiul București trebuie să demonstreze integrarea (tehnică, financiară, instituțională) într-un SMID la nivelul municipiului București.
* Pentru proiectele care propun extinderea/modernizarea unui SMID existent, investițiile propuse sunt complementare acestuia, nu afectează sustenabilitatea acestuia (ex: dublarea capacității infrastructurii, etc).
* Proiectele vor include în mod obligatoriu **campanii de conștientizare privind prevenirea generării de deșeuri (inclusiv prin reutilizare) și colectarea separată**.
* Infrastructura nouă va fi amplasată în afara ariilor naturale protejate, pentru a evita apariţia unor elemente perturbatoare în apropierea zonelor de habitat şi de deplasare a speciilor de animale sălbatice și se va realiza în conformitate cu principiul DNSH.
* De asemenea, investițiile propuse se vor realiza cu respectarea principiului poluatorul plătește și a regulilor de ajutor de stat.

1. **Investiții individuale suplimentare pentru închiderea și reabilitarea depozitelor de deșeuri municipale neconforme**

**Atenție!**

Proiectele pot include unul sau mai multe depozite de deșeuri municipale neconforme.

Depozitele se regăsesc în Anexa nr. 5 a Ordonanței nr. 2/2021 privind depozitarea deșeurilor, cu modificările și completările ulterioare și necesitatea închiderii acestora este identificată în PJGD.

În cazul implementării proiectului în parteneriat, trebuie prezentat un acord de parteneriat care să respecte cerințele de la secțiunea 5.1.4.

1. **Pregătirea portofoliului de proiecte aferent perioadei 2021-2027 și post 2027**

Valoarea maximă eligibilă a proiectelor de pregătire a proiectelor de investiții nu va depăși maxim 2% din valoarea investițiilor (cheltuieli directe, valoarea actualizată la momentul depunerii cererii de finanțare) din lista prioritară de investiții estimata prin PJGD. Valoarea ce depășește această limită va fi considerată cheltuială neeligibilă.

**D. Consolidarea capacității instituționale a ANRSC pentru dezvoltarea capacității de reglementare a politicii tarifare la nivel național**

În cazul implementării proiectului în parteneriat, trebuie prezentat un acord de parteneriat care să respecte cerințele de la secțiunea 5.1.4.

**Atenție!**

PDD va finanța cu prioritate proiectele a căror pregătire a fost demarată și sprijinită în cadrul POIM 2014 – 2020 și care au documentațiile tehnico-economice în diferite stadii care permit finanțarea și implementarea proiectelor în perioada de programare 2021-2027 (Jud. Bacău, Bistrița-Năsăud, Brașov, Dâmbovița, Dolj, Sălaj, Sibiu). Proiectele prioritizate se regăsesc în Anexa 10 la prezentul Ghid. Lista poate fi extinsă în funcție de progresul în pregătirea proiectelor și alocarea financiară disponibilă, în acest sens la nivelul AM PDD Anexa va fi actualizată, după caz.

Prin *demararea pregătirii* se înțelege *demarea procedurii de pregătire a proiectelor cu sprijin din partea Autorității de Management și JASPERS/BEI PASSA/experţi independenţi*.

Proiectele de investiții de tip A vor urma în mod obligatoriu procedura de pregătire a proiectelor prin AM PDD.

Beneficiarii proiectelor de sprijin (inclusiv proiecte etapizate din POIM 2014-2020) au obligația să transmită la AM prima versiune a documentației proiectului de investii în maxim 9 luni de la semnarea contractului de finantare în cadrul PDD, iar în maxim 18 luni de la semnarea contractului de finanțare să depună proiectul de investiții spre evaluare în MySMIS, în caz contrar proiectul de sprijin devenind neeligibil. Pentru respectarea acestor termene beneficiarii vor identifica cu prioritate terenul necesar pentru investiții și vor face demersuri pentru obținerea documentelor privind terenurile.

În procesul de pregătire a proiectelor, AM va fi sprjinită de experții JASPERS/BEI PASSA/experți independenți, după caz. Când proiectul va avea gradul de maturitate și calitate acceptabil, AM va cere Solicitantului depunerea proiectului în vederea parcurgerii etapei de evaluare și selecție. Procesul de pregătire este un proces iterativ, care se finalizează prin acordul factorilor implicați (inclusiv nota de finalizare şi raport elaborat de JASPERS/BEI PASSA/experți independenți, după caz) asupra gradului de maturitate a proiectului.

Solicitantul nu poate depune proiectul in MySMIS 2021-2027 pentru evaluare fără a avea nota de finalizare şi raportul de finalizare a procesului de pregătire a proiectului elaborat de JASPERS/BEI PASSA/experți independenți.

## Grupul țintă vizat de apelul de proiecte

Principalul grup țintă îl reprezintă autoritățile publice locale sau ADI, acestea fiind structurile de cooperare cu personalitate juridică, având ca obiectiv înfiinţarea, organizarea, reglementarea, finanţarea, exploatarea, monitorizarea şi gestionarea în comun a serviciilor de utilităţi publice pe raza de competenţă a unităţilor administrativ-teritoriale membre, precum şi realizarea în comun a unor proiecte de investiţii publice de interes zonal sau regional destinate înfiinţării, modernizării şi/sau dezvoltării, după caz, a sistemelor de utilităţi publice aferente acestor servicii.

De asemenea, grupul țintă este vizat de populaţia la nivel judeţean, respectiv comunitățile deservite limitat de capacități pentru reciclare a deșeurilor, comunitățile în care există deșeuri neconforme.

## Indicatori

### 3.8.1. Indicatori de realizare

|  |  |  |  |
| --- | --- | --- | --- |
| ID | **Indicatori la nivel de proiect** | Unitate de măsură | Descriere indicator |
| ***Pentru acțiunile de tip A*** | | | |
| RCO107 | Investiții în facilități pentru colectarea separată a deșeurilor | euro | Valoarea totală în euro a investițiilor în facilități pentru colectarea separata a deseurilor.  .  Colectarea separată înseamnă colectarea în cadrul căreia un flux de deșeuri este păstrat separat în funcție de tipul și natura deșeurilor, cu scopul de a facilita tratarea specifică a acestora (a se vedea Directiva 2008/98/CE).  Astfel, acest indicator reprezintă valoarea totală în euro a investițiilor în facilități pentru colectarea separata a reciclabile, a biodeșeurilor și textilelor (de ex. echipamente, platforme de colectare). |
| RCO 34 | Capacități suplimentare pentru reciclarea deșeurilor | tone/an | Capacitate nou construită suplimentară pentru reciclarea anuală a deșeurilor ca urmare a realizării proiectului. Indicatorul acoperă și capacitatea extinsă, dar nu și capacitatea existentă.  Reciclarea deșeurilor trebuie înțeleasă ca orice operațiune de valorificare prin care deșeurile sunt reprocesate în produse, materiale sau substanțe fie pentru scopul inițial sau în alte scopuri. Nu include valorificarea energiei și reprocesarea în materiale care urmează să fie utilizate drept combustibili sau pentru operațiunile de rambleiere (a se vedea Directiva 2008/98/CE).  Astfel, acest indicator reprezintă următoarele capacități anuale:   * Capacitățile instalațiilor noi de tratare a deșeurilor colectate separat, respectiv stații de sortare pentru deșeurile reciclabile colectate separat și stații compostare și instalații de digestie anaerobă pentru biodeșeuri; * Capacitatea extinsă a stațiilor de sortare și a stațiilor de compostare existente;   Capacitatea de tratare a deșeurilor colectate separat în IITD noi și IITD rezultate din conversia instalațiilor TMB. Capacitatea de tratare a deșeurilor colectate separat reprezintă cantitatea medie anuală a deșeurilor colectate separat (deșeuri reciclabile, biodeșeuri și, posibil, deșeuri textile și/sau deșeuri voluminoase) tratate în IITD. Media se calculează pe o perioada de 25 ani, în care primul an reprezintă primul an de operare al instalației. |
| ***Pentru acțiunile de tip B*** | | | |
| 2S3 | Investiții pentru închiderea şi reabilitarea depozitelor de deşeuri municipale neconforme | euro | Indicatorul reprezintă investițiile totale pentru închiderea depozitelor neconforme în proiectele sprijinite. |

### 3.8.2. Indicatori de rezultat

|  |  |  |  |
| --- | --- | --- | --- |
| ID | **Indicatori la nivel de proiect** | Unitate de măsură | Descriere indicator |
| ***Pentru acțiunile de tip A*** | | | |
| RCR103 | Deșeuri colectate separat | tone/an | Indicatorul măsoară cantitatea suplimentară anuală de deșeuri colectate separat ca urmare a realizării facilităților de colectare separată a deșeurilor prin proiectul finanțat.  Pentru definiția colectării separate a deșeurilor a se vedea Directiva 2008/98/CE.  Indicatorul se raportează în termen de un an de la finalizarea perioadei de implementare a proiectului. |
| RCR47 | Deșeuri reciclate | tone/an | Indicatorul măsoară cantitatea suplimentară anuală de deșeuri reciclate ca urmare a realizării capacității suplimentare creată prin proiect.  Deșeul reciclat trebuie măsurat în termeni de tonaj în stadiul de pregătire pentru reciclare. Pentru definiția reciclării deșeurilor a se vedea Directiva 2008/98/CE.  Indicatorul se raportează în termen de un an de la finalizarea perioadei de implementare a proiectului. |
| ***Pentru acțiunile de tip B*** | | | |
| 2S4 | Depozite de deseuri municipale neconforme inchise și reabilitate | număr | Indicatorul măsoară numărul de depozite de deșeuri neconforme închise cu sprijin PDD. |

### 3.8.3. Indicatori suplimentari specifici Apelului de Proiecte

Pentru proiectele pentru care nu pot fi selectați indicatorii de realizare și de rezultat obligatorii menționați anterior, vor fi selectați următorii indicatori suplimentari:

**Indicatori suplimentari de realizare**

|  |  |  |
| --- | --- | --- |
| Apel de tip C | | |
| Cereri de finanțare | Nr. |  |
| Documentatii de atribuire | Nr. |  |
| Apel de tip D | | |
| Instituții sprijinite | Nr. | Instituții care beneficiază de sprijin în vederea întăririi capacității instituționale în cadrul proiectului - ANRSC. |

**Indicatori suplimentari de rezultat**

|  |  |  |
| --- | --- | --- |
| Apel de tip C | | |
| Proiecte aprobate | Nr. | Indicatorul este în directă corelare cu numărul de proiecte de sprijin finanțate (un proiect de sprijin va pregăti o cerere de finanțare). |
| Apel de tip D | | |
| Instituții cu capacitate instituțională întărită | Nr. | Instituții care beneficiază de sprijin în vederea întăririi capacității instituționale în cadrul proiectului. |

Pe lângă indicatorii obligatorii menționați anterior, fiecare proiect va avea și indicatori fizici. Suplimentar pot fi adăugați și alți indicatori fizici (față de cei prezentați anterior).

|  |  |  |
| --- | --- | --- |
| **ID** | **Indicator** | **Unitate de măsură** |
|  | Stații de transfer (noi/modernizate) | Nr. |
|  | Stații de sortare (noi/modernizate) | Nr. |
|  | Stații de compost (noi/modernizate) | Nr. |
|  | Instalații integrate de tratare a deșeurilor colectate separat și a deșeurilor reziduale noi rezultate din conversia instalațiilor TMB (IITD)/ | Nr. |
|  | Instalații de tratare mecano-biologică modernizate pentru asigurarea creșterii gradului de valorificare materială și fără creșterea capacității de tratare a deșeurilor reziduale. | Nr. |
|  | Instalații de digestie anaerobă | Nr. |

## Rezultatele așteptate

**Principalele rezultate** urmărite prin promovarea investiţiilor în domeniul deșeurilor vizează contribuția la îndeplinirea țintelor din legislația europeană și națională privind economia circulară, respectiv țintele privind rata de pregătire pentru reutilizare și reciclare și ținta privind reducerea cantității totale, exprimată în tone, a deşeurilor municipale eliminate anual prin depozitare cu 10% sau mai puţin, din totalul deşeurilor municipale generate.

De asemenea, a se vedea indicatorii de rezultat menționați pentru fiecare acțiune în cadrul**secțiunii 3.8 la prezentul ghid.**

## Operațiune de importanță strategică

Operațiunile de importanță strategică finanțate prin prezentul ghid se referă la investițiile legate de îmbunătățirea modului de gestionare a deșeurilor municipale în vedere asigurării tranziției spre economia circulară (investiții de tip A).

## Investiții teritoriale integrate

Proiectele promovate în cadrul ITI vor răspunde obiectivelor stabilite în strategiile acestora și obiectivelor și criteriilor de eligibilitate stabilite prin PDD, fiind acordate puncte suplimentare proiectelor care fac parte din ITI.

## Dezvoltare locală plasată sub responsabilitatea comunității (NA)

## Aplicarea regulilor privind ajutorul de stat

**Pentru investițiile de tip A**

Finanțarea nerambursabilă acordată proiectelor/operațiunilor de tip A reprezintă ajutor de stat exceptat de la obligatia de notificare, sub forma de compensatie pentru prestarea unui serviciu de interes economic general (SIEG) conform Deciziei 2012/21/UE privind aplicarea articolului 106 alineatul (2) din Tratatul privind funcționarea Uniunii Europene în cazul ajutoarelor de stat sub formă de compensații pentru obligația de serviciu public acordate anumitor întreprinderi cărora le-a fost încredințată prestarea unui serviciu de interes economic general – Decizia SIEG. Condițiile de acordare a ajutorului de stat se vor stabili într-o schemă de ajutor de stat aprobată de Ministrul Investițiilor și Proiectelor Europene.

În conformitate cu prevederile Deciziei Comisiei 2012/21/UE, autorităţilor locale menționate la art. 3 din prezenta schemă - beneficiari ai ajutorului de stat finanţat prin PDD - li se va atribui prestarea unui serviciu de interes economic general, prin următoarele documente, care împreună constituie actul de atribuire:

* + - * + contractul de finanțare încheiat între MIPE și beneficiarii ajutorului de stat,
        + documentul de poziție,

Durata încredinţării serviciului public pentru realizarea investițiilor ce fac obiectul proiectului, de asemenea, prevăzută în contractul ce va fi încheiat cu beneficiarul nu va depăşi 10 ani, fiind corelată cu perioada de realizare a investiţiilor și perioada de durabilitate de 5 ani stabilită în conformitate cu prevederile art. 65 din Regulamentul (UE) 1060/2021.

Ajutorul de stat pentru compensarea costurilor cu realizarea măsurilor de investiții menţionate la secțiunea 3.6 din prezentul Ghid, se acordă sub forma de grant din PDD 2021-2027 şi nu va depăşi pragul mediu anual de 15 milioane de euro per serviciu de interes economic general, per beneficiar. Cuantumul compensaţiei este egal cu valoarea maximă nerambursabilă ce poate fi acordată proiectului în conformitate cu prevederile secțiunii 5.5 din prezentul Ghid și este de maxim 98% din valoarea aferentă deficitului de finanțare determinat prin metoda veniturilor nete actualizate (funding-gap), calculat în conformitate cu cele precizate în secțiunea 3.4 din prezentul Ghid.

În baza prezentului Ghid se vor putea acorda ajutoare (încheia contracte de finanțare) începând cu data intrării în vigoare a schemei de ajutor de stat și până la data de 31.12.2027. Plățile aferente ajutoarelor acordate în baza prezentei scheme se vor efectua până cel târziu la data de 30.06.2030 pentru cheltuielile efectuate de beneficiar până la data de 31.12.2029.

Pentru acordarea ajutorului, trebuie îndeplinite toate criteriile de eligibilitate și cerințele descrise în prezentul Ghid, care se verifică de către AM PDD în etapele procesului de evaluare, selecție și contractare astfel cum sunt detaliate în secțiunea 8 din prezentul Ghid. De asemenea, în procesul de implementare a proiectului, respectiv în perioada de sustenabilitate se vor respecta toate condițiile specifice ajutorului de stat în conformitate cu prevederile schemei de ajutor de stat.

Cheltuielile de investiții sunt eligibile doar după semnarea contractului de finanțare, cu excepția cheltuielilor cu pregătirea proiectului (documentația tehnico-economică și de mediu, documentații de atribuire), care sunt suportate de beneficiar și plătite înainte de semnarea contractului de finanțare, cu condiția să fie suportate și plătite după 1 ianuarie 2021.Până la semnarea contractului de finanțare, beneficiarii pot lansa procedurile de achiziție publică, dar nu pot demara lucrările în sensul art. 2, punctul 23 din Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare.

Investițiile pentru producere energie electrică (turbine) din cadrul IITD noi/care rezultă din reconversia unor instalații TMB care vor fi trecute în sarcina viitorului operator vor avea o capacitate instalată adaptată la nevoile beneficiarului și se va avea în vedere că se acceptă ca maximum 20% din energia generată să fie vândută, restul trebuind să fie consumată la locul de producere.

Pentru etapa de operare, Beneficiarii vor prezenta o analiză asupra modului în care sunt respectate prevederile de ajutor de stat privind operarea ulterioară a infrastructurii.Operarea infrastructurii realizate prin proiecte trebuie să respecte condițiile specifice proiectelor de tip A prevăzute la punctul 1 de la secțiunea 5.1.1 din prezentul Ghid.

**Pentru investițiile de tip B**

În ceea ce privește sprijinul acordat pentru închiderea depozitelor de deșeuri municipale nu reprezintă ajutor de stat, dacă sunt îndeplinite următoarele condiții:

* Nu mai există/ nu poate fi identificată persoana fizică sau juridică răspunzătoare pentru daunele aduse mediului în temeiul legislației aplicabile în fiecare stat membru, fără a se aduce atingere normelor Uniunii în acest domeniu — în special Directivei 2004/35/CE a Parlamentului European și a Consiliului din 21 aprilie 2004 privind răspunderea pentru mediul înconjurător în legătură cu prevenirea și repararea daunelor aduse mediului, astfel cum a fost modificată prin Directiva 2006/21/CE a Parlamentului European și a Consiliului din 15 martie 2006 privind gestionarea deșeurilor din industriile extractive, Directivei 2009/31/CE a Parlamentului European și a Consiliului din 23 aprilie 2009 privind stocarea geologică a dioxidului de carbon și de modificare a Directivei 85/337/CEE a Consiliului, precum și a Directivelor 2000/60/CE, 2001/80/CE, 2004/35/CE, 2006/12/CE, 2008/1/CE ale Parlamentului European și ale Consiliului și a Regulamentului (CE) nr. 1013/2006 și Directivei 2013/30/UE a Parlamentului European și a Consiliului din 12 iunie 2013 privind siguranța operațiunilor petroliere și gaziere offshore și de modificare a Directivei 2004/35/CE
* În cazul în care persoana responsabilă în temeiul legislației aplicabile nu poate suporta costurile, autoritatea responsabilă cu lucrările de reabilitare sau de închidere a depozitului de deșeuri municipale poate primi sprijin financiar conform prezentului ghid al solicitantului. Pentru a stabili dacă persoana responsabilă nu poate suporta costurile aceasta trebuie să fie în situația în care a fost deja lichidată sau se află în procedură de faliment având ca obiectiv lichidarea, insolvența nefiind suficientă pentru respectarea principiului poluatorul plătește.

De asemenea, sprijinul acordat pentru închiderea depozitelor de deșeuri municipale nu reprezintă ajutor de stat dacă obligația de constituire a fondului de închidere și urmărire post-închidere a gropii nu i–a revenit, prin contract, operatorului, conform legislației în vigoare.

**Investițiile de tip C și D nu implică ajutor de stat.**

## Reguli privind instrumentele financiare (NA)

## Acțiuni interregionale, transfrontaliere și transnaționale

Proiectele privind managementul deșeurilor vor contribui la SUERD în cadrul pilonului 2. Îmbunătățirea condițiilor de mediu în Regiunea Dunării și la atingerea obiectivelor de mediu prevăzute în Planul de Management al Bazinului Dunării, în conformitate cu directivele specifice și cu PEC.

De asemenea, PDD va contribui la activitățile de cooperare ale beneficiarilor pentru a consolida capacitatea de a integra cooperarea transnațională în plan strategic în domenii relevante, respectiv pentru managementul deșeurilor.

## Principii orizontale

În procesul de pregătire, verificare, implementare și durabilitate a proiectului, solicitantul respectă legislația națională și comunitară aplicabilă în următoarele domenii:

* drepturile fundamentale ale omului așa cum sunt definite în Carta drepturilor fundamentale a Uniunii Europene,
* egalitatea de șanse între femei și bărbați,
* prevenirea și combaterea discriminării,
* drepturile persoanelor cu dizabilități așa cum sunt definite în Carta drepturilor persoanelor cu dizabilități, include și accesibilitatea,
* dezvoltarea durabilă, include: utilizarea eficientă a resurselor și principiul ”poluatorul plătește”,
* principiul de a nu prejudicia în mod semnificativ, include imunizarea infrastructurilor la schimbările climatice (detaliat mai jos)

Principiile privind egalitatea, incluziunea și nediscriminarea vor fi avute în vedere atât în etapa de programare a investițiilor în domeniul managementului deșeurilor, de realizare efectivă a acestora, precum și în etapa de expolatare. Astfel, investițiile PDD se vor baza pe soluții viabile și sustenabile privind diminuarea posibilelor inechități pentru persoanele/gospodăriile vulnerabile care sunt cele mai dependente de colectarea și prelucrarea deșeurilor.

Din perspectiva unor acțiuni/măsuri distincte privind abordarea de gen sau cea a egalităților de șanse în planificarea investițiilor și în implementarea acestora, se va urmări o implicare echilibrată, semnificativă și reprezentativă a femeilor experte din domeniul de referință la consultările publice sau la comitetele care se ocupă de deșeuri.

Infrastructura nouă va fi amplasată în afara ariilor naturale protejate, pentru a evita apariţia unor elemente perturbatoare în apropierea zonelor de habitat şi de deplasare a speciilor de animale sălbatice și se va realiza în conformitate cu principiul DNSH.

Respectarea obligațiilor legale în vigoare în cazul fiecărui domeniu constituie criteriu de eligibilitate. Promovarea unor elemente ce depășesc minimul legal solicitat va fi punctat în cadrul etapei de evaluare tehnică și financiară.

Proiectele trebuie să descrie și să demonstreze modul în care principiile de mai sus sunt promovate/respectate prin/în implementarea investiției respective, detaliindu-se concret care sunt măsurile și instrumentele prin care solicitantul va garanta aplicarea respectivelor principii.

## Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice

**Evaluarea Impactului asupra Mediului** trebuie realizată în conformitate cu prevederile legislației din domeniu și Comisiei Europene.

Autoritățile competente pentru protecţia mediului (ACPM) stabilesc dacă proiectele sunt prevăzute în Anexa I sau Anexa II a Directivei privind Evaluarea Impactului asupra Mediului (Directiva EIA).

De asemenea, în cadrul procedurii EIM, ACPM decide necesitatea elaborării Raportului privind Impactul asupra Mediului, studiului de Evaluare Adecvată sau Studiului de evaluare a impactului asupra corpurilor de apă (după caz) și coordonează informarea/consultarea publicului în diferitele etape procedurale, conform prevederilor legislative.

* Elaborarea Raportului privind Impactul asupra Mediului (RIM), acolo unde este cazul, se va face având în vedere ghidurile existente la nivelul autorităţilor responsabile cu protecţia mediului aplicabile pentru proiectele de dezvoltare a infrastructurii de apă şi apă uzată (<http://www.mmediu.ro/categorie/ghiduri/179>)
* Elaborarea documentației privind Evaluarea Adecvată se realizează inclusiv conform cerințelor Comisiei Europene. Solicitanții finanțării vor prezenta documentația de mediu care demonstrează respectarea prevederilor art. 6.3 din Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică.

Solicitanții finanțării care propun proiecte de investiții/activități în vecinătatea siturilor Natura 2000, se vor asigura că documentația elaborată în cadrul procedurii de evaluare a impactului asupra mediului conține:

1. obiectivele/măsurile de conservare elaborate de ANANP specifice siturilor Natura 2000 relevante pentru investițiile proiectului
2. toate informațiile solicitate de legislația în vigoare, cu accent asupra prezentării potențialului impact al proiectului asupra obiectivelor de conservare specifice/măsurilor minime de conservare aferente speciilor și habitatelor pentru care au fost desemnate siturile Natura 2000
3. evaluarea impactului direct și indirect, pe termen scurt sau lung și cumulat (între investițiile propuse, existente sau reglementate) asupra factorilor de mediu la nivelul siturilor Natura 2000.

Pentru proiectele la care ACPM decide ca investițiile propuse nu se supun evaluării adecvate, autoritatea competentă pentru protecţia mediului va emite „Declarația autorității responsabile cu monitorizarea siturilor Natura 2000”.

Pentru proiectele la care în cadrul procedurii EIM se decide că proiectul nu necesită elaborarea Studiului de evaluare a impactului asupra corpurilor de apă, autoritatea competentă de gospodărire a apelor va emite „Declarația autorității competente responsabile cu gestionarea apelor”.

**Imunizarea infrastructurii la schimbările climatice** (*atenuarea schimbărilor climatice* și *adaptarea la schimbările climatice*)

Imunizarea la schimbările climatice este un proces care integrează măsurile de atenuare a schimbărilor climatice și de adaptare la schimbările climatice în dezvoltarea proiectelor de infrastructură.

Procesul imunizării infrastructurii la schimbările climatice include 2 piloni (atenuare și adaptare) și două etape aferente (examinare, analiză detaliată); realizarea analizei detaliate depinde de rezultatul etapei de examinare.

În elaborarea studiului de fezabilitate și a analizei opțiunilor se vor lua în considerare inclusiv aspectele privind imunizarea la schimbările climatice, respectiv adaptarea investițiilor de infrastructură ale proiectului la schimbările climatice precum și atenuarea efectelor acestor investiții asupra schimbărilor climatice.

Evaluarea și măsurile aferente imunizării infrastructurii la schimbările climatice prin realizarea celor 2 piloni (atenuare și adaptare) se va reflecta în actul de reglementare de mediu (acordul de mediu/decizia de încadrare - după caz) și în autorizațiile de construire ulterioare.

Integrarea aspectelor privind Imunizarea, neutralitatea climatică (atenuarea schimbărilor climatice) și reziliența la dezastre (adaptarea la schimbările climatice), este verificată în cadrul Grilei de evaluare tehnico-financiară.

Procesul de imunizare a infrastructurii la schimbările climatice se realizează conform Comunicării Comisiei – Orientări tehnice referitoare la imunizarea infrastructurii la schimbările climatice în perioada 2021-2027 (2021/C 373/01) - <https://eur-lex.europa.eu/legal-content/RO/TXT/PDF/?uri=CELEX:52021XC0916(03)>; a se vedea **Anexa 6** **- Metodologia privind Imunizarea la schimbările climatice** (include un rezumat orientărilor tehnice).

*Documentația aferentă procedurii de Evaluare a Impactului asupra Mediului, conform Calendarului EIM semnat de ACPM, se va include intr-un volum distinct aferent SF (“Volum EIM”), împreună cu Certificatele de urbanism valabile și respectiv Autorizațiile de construire (după caz), Deciziile/Notele ANANP aferente obiectivelor/măsurile de conservare specifice siturilor Natura 2000 relevante, Avizele administratorilor siturilor Natura 2000, Avize ROMSILVA (dacă este cazul) precum și Avizul de Gospodărire a Apelor unic aferent tuturor investițiilor proiectului.*

**Principiul „a nu prejudicia în mod semnificativ”** (DNSH)

În cadrul proiectelor vor fi analizate și respectate criteriile care determină dacă investițiile proiectului respectă principiul de “*a nu prejudicia în mod semnificativ”* mediul, în conformitate cu Regulamentul UE 2020/852 (”Regulamentul privind taxonomia”), cu modificările și completările ulterioare.

Analiza respectării principiului de ”a nu prejudicia în mod semnificativ” mediul de către un anumit proiect va urmări următoarele obiective de mediu (conform art. 9 al Regulamentului UE 2020/852):

* atenuarea schimbărilor climatice;
* adaptarea la schimbările climatice;
* utilizarea durabilă și protecția resurselor de apă și a celor marine;
* tranziția către o economie circulară;
* prevenirea și controlul poluării;
* protecția și refacerea biodiversității și a ecosistemelor.

**Atenție!**

Proiectele nu trebuie să prejudicieze semnificativ nici unul dintre criteriile de evaluare a principiului DNSH, aspect ce va fi verificat în baza unei liste de verificare – **Anexa 2.4 - Lista de verificare DNSH**.

## Caracterul durabil al proiectului

Solicitantul trebuie să asigure caracterul durabil al investiției realizate pe o perioadă de 5 ani, de la efectuarea plății finale în cadrul contractului de finanțare, sau în termenul prevăzut de normele privind ajutoarele de stat, după caz,în conformitate cu art. 65 din Regulamentul Parlamentului European și al Consiliului nr. 2021/1060.

Pe durata menționată anterior, solicitantul trebuie:

● să mențină investiția realizată și să asigure operarea și mentenanța investițiilor efectuate;

● să nu aducă o modificare a proprietății asupra infrastructurii construite/echipamentelor;

● să nu aducă modificări substanțiale care afectează natura, obiectivele sau condițiile de implementare a proiectului și care ar conduce la subminarea obiectivelor inițiale ale acestuia.

## Acțiuni menite să garanteze egalitatea de șanse, de gen, incluziunea și nediscriminarea

În ceea ce privește **nediscriminarea și egalitatea de şanse**, respectiv: sexul, orientarea sexuală, handicapul, vârsta, rasa, originea etnică, naţionalitatea şi religia sau convingerile implică detalierea modului în care proiectul abordează aceste elemente, atât în ceea ce privește politicile solicitanților în domeniul recrutării, în practica achizițiilor în cadrul proiectului, precum și în ceea ce privește facilitățile oferite, pentru anumite categorii defavorizate, în cadrul și prin proiectul propus a fi finanțat. De asemenea, în cadrul procesului de evaluare, aceste elemente vor fi punctate suplimentar în cazul în care proiectele respective justifică măsuri suplimentare față de minimul solicitat în cadrul legislației specifice în vigoare. Legislatia europeană privind tratamentul egal al femeilor și bărbaților cuprinde directive privind accesul la locurile de muncă, plata egală, protecția maternității, concediul pentru creșterea copilului, securitatea socială și regimurile profesionale de securitate socială, sarcina probei în cazuri de discriminare și activitățile independente. La acestea se adaugă prevederile legislației naționale.

Pentru egalitatea de gen și nediscriminare se vor avea în vedere principiile:

* remunerare egală pentru muncă egală;
* egalitate de șanse și de tratament în materie de încadrare în muncă și de muncă;
* acțiuni pozitive pentru capacitarea femeilor și/sau a persoanelor cu dizabilități;
* combaterea tuturor formelor de discriminare.

Referitor la egalitatea de şanse, de gen și nediscriminare, proiectele trebuie să descrie și să demonstreze modul în care principiile de mai sus sunt promovate prin investiția respectivă, detaliindu-se, la modul concret, care sunt măsurile și instrumentele prin care solicitantul va garanta aplicarea respectivelor principii.

De asemenea, printre temele orizontale, în funcţie de specificul proiectelor finanţate se mai numără accesibilitatea, protecţia mediului si eficienţa energetică, inclusiv calitatea aerului, durabilitatea, poluatorul plăteşte şi reciclarea deșeurilor, protecţia biodiversităţii şi ecosistemului, protecţia împotriva dezastrelor naturale, schimbarea demografică, societatea informaţională şi tehnologiile inovative.

Respectarea obligaţiilor legale în vigoare în domeniul temelor orizonale constituie criteriu de eligibilitate. Promovarea unor elemente ce depăşesc minimul legal solicitat va fi punctat în cadrul etapei de evaluare tehnică şi financiară.

## Teme secundare

În cadrul apelurilor lansate prin prezentul ghid codul de intervenție asociat **03 se referă la Neutralitatea de gen,** investițiile propuse necontribuind la coeficientul pentru calcularea sprijinului acordat egalității de gen. Vă rugăm să aveți în vedere acest aspect în completarea secții specifice din cererea de finanțare.

## Informarea și vizibilitatea sprijinului din fonduri

Solicitantul la finanțare are obligația să prevadă în cadrul cererii de finanțare măsuri care să asigure o vizibilitate potrivită şi o promovare adecvată a obiectivelor, rezultatelor obţinute, etc. în conformitate cu prevederile modelului de contract anexat, cu instrucţiunile cuprinse în Manualul de identitate vizuală aplicabil, precum și cu Regulamentul (UE) 2021/1060, cu modificările și completările ulterioare.

Astfel, în cadrul cererilor de finanțare se vor include elemente care să asigure vizibilitatea sprijinului în toate activitățile care privesc operațiunile sprijinite de fonduri, acordând o atenție deosebită operațiunilor de importanță strategică. În cazul acestora din urmă și al operațiunilor al căror cost total depășește 10 000 000 EUR se va avea în vedere organizarea unui eveniment sau a unei activități de comunicare, după caz, cu implicarea Comisiei și a autorității de management competente în timp util.

A se vedea **Anexa 5 – categoriile de cheltuieli eligibile** la prezentul ghid.

Pe parcursul implementării proiectului, beneficiarul va descrie în cadrul rapoartelor de progres toate activităţile de informare şi publicitate desfăşurate aferente proiectului, şi va ataşa la raport copii după articolele de presă, fotografii ale locaţiei proiectului din care să reiasă amplasarea panoului (în timpul executării lucrărilor) şi a plăcii definitive (după finalizarea lucrărilor), fotografii ale evenimentelor organizate în cadrul proiectului din care să reiasă respectarea cerinţelor de informare şi publicitate, copii după publicaţii etc.

Pentru toate echipamentele achiziţionate prin proiect, beneficiarul trebuie să aplice la loc vizibil, un autocolant în care să se menţioneze elementele prevăzute în manualul de identitate vizuală.

Atragem atenția că în cazul în care beneficiarul nu își respectă obligațiile privind asigurarea vizibilității sprijinului din fonduri și în cazul în care nu se iau măsuri de remediere, autoritatea de management poate aplica măsuri, cu luarea în considerare a principiului proporționalității, anulând până la 3 % din sprijinul din partea fondurilor pentru proiectul în cauză.

# INFORMAȚII ADMINISTRATIVE DESPRE APELUL DE PROIECTE

## Data deschiderii apelului de proiecte

Data deschiderii apelurilor de proiecte reprezintă data publicării prezentului ghid pe site-ul [www.mfe.gov.ro](http://www.mfe.gov.ro) .

## Perioada de pregătire a proiectelor

Perioada dintre data deschiderii prezentelor apeluri de proiecte (menționată la secțiunea 4.1) și data de la care se pot transmite cererile de finanțare prin sistemul informatic MYSMIS 2021-2027 (**menționată la secțiunea 4.3.1**). În această perioadă potențialii solicitanți pot pregăti proiectele și documentele ce urmează a fi anexate la cererea de finanțare în conformitate cu condițiile stipulate prin prezentul ghid.

Proiectele de investiții de tip A vor urma în mod obligatoriu procedura de pregătire a proiectelor prin AM PDD.

Beneficiarii proiectelor de sprijin au obligația să transmită la AM prima varianta a documentației proiectului de investii în maxim 9 luni de la semnarea contractului de finantare în cadrul PDD, iar în maxim 18 luni de la semnarea contractului de finanțare să depună proiectul spre evaluare în MySMIS, în caz contrar proiectul de sprijin devenind neeligibil.

În procesul de pregătire a proiectelor, AM va fi sprjinită de experții JASPERS/BEI PASSA/experți independenți, după caz. Când proiectul va avea gradul de maturitate și calitate acceptabil, AM va cere Solicitantului depunerea proiectului în vederea parcurgerii etapei de evaluare și selecție. Procesul de pregătire este un proces iterativ, care se finalizează prin acordul factorilor implicați (inclusiv nota de finalizare şi raport de finalizare a procesului de pregătire a proiectului elaborat de JASPERS/BEI PASSA/ experți independenți, după caz) asupra gradului de maturitate a proiectului.

Solicitantul nu poate depune proiectul in MySMIS 2021-2027 pentru evaluare fără a avea nota de finalizare şi raportul de finalizare a procesului de pregătire a proiectului elaborat de JASPERS/BEI PASSA/experți independenți.

## Perioada de depunere a proiectelor

### 4.3.1. Data și ora pentru începerea depunerii de proiecte

|  |  |
| --- | --- |
| Actiune/Subactiune | Data și ora deschiderii apelului de proiecte |
| 1. **Îmbunătățirea modului de gestionare a deșeurilor municipale în vedere asigurării tranziției spre economia circulară** |  |
| 1. **Investiții individuale suplimentare pentru închiderea și reabilitarea depozitelor de deșeuri municipale neconforme** |  |
| 1. **Pregătirea portofoliului de proiecte aferent perioadei 2021-2027 și post 2027** |  |
| 1. **Consolidarea capacității instituționale ANRSC pentru dezvoltarea capacității de reglementare a politicii tarifare la nivel național** |  |

### 4.3.2. Data și ora închiderii apelului de proiecte

|  |  |
| --- | --- |
| Actiune/Subactiune | Data și ora închiderii apelului de proiecte |
| 1. **Îmbunătățirea modului de gestionare a deșeurilor municipale în vedere asigurării tranziției spre economia circulară** |  |
| 1. **Investiții individuale suplimentare pentru închiderea și reabilitarea depozitelor de deșeuri municipale neconforme** |  |
| 1. **Pregătirea portofoliului de proiecte aferent perioadei 2021-2027 și post 2027** |  |
| 1. **Consolidarea capacității instituționale a ANRSC pentru dezvoltarea capacității de reglementare a politicii tarifare la nivel național** |  |

Autoritatea de management poate prelungi termenul de depunere în funcție de solicitările primite, de rata de contractare a proiectelor, deciziile de realocare a unor fonduri sau alte considerente.

În ultimii doi ani aferenti perioadei de programare 2021 - 2027, nu pot fi aprobate proiecte cu un grad de maturitate mai mic de 50% (progres fizic) - doar pentru proiectele de tip B

Pentru proiectele de tip A, în conformitate cu cerințele schemei de ajutor de stat, trebuie respectat principiul demarării lucrărilor (fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul, să aibă loc după depunerea cererii de finanțare).

## Modalitatea de depunere a proiectelor

MIPE prin AMPDD lansează apelurile de proiecte numai în sistemul informatic MySMIS2021/SMIS2021+.

În situația in care sistemul informatic MySMIS2021 nu este finalizat , apelurile de proiecte se vor lansa utilizând sistemul informatic MySMIS2014/SMIS 2014+, cu obligația ca, împreună cu beneficiarii, să se transpună și să se încărce informațiile și documentele referitoare la respectivele proiecte și în sistemul MySMIS2021/SMIS2021+, după operaționalizarea acestuia, în termenul stabilit prin contractul de finanțare.

Vă rugăm să consultați periodic site-ul MIPE cu privire la informările legate de platforma care se va utiliza pentru lansarea apelurilor de proiecte aferente prezentului ghid. De asemenea, pentru depunerea de proiecte se va utiliza formatul de cerere de finanțare prevăzut în **Anexa 2 la prezentul ghid.**

# CRITERII DE ELIGIBILITATE

Pentru selectarea operațiunilor, criteriile și metodologia de selecție se aplică nediscriminatoriu și transparent tuturor solicitanților la finanțare, în condițiile prevăzute de prezentul capitol.

Ca regulă generală, criteriile de eligibilitate pentru solicitant și, acolo unde este cazul pentru parteneri, trebuie îndeplinite începând cu data depunerii cererii de finanțare, cu excepțiile prevăzute în cadrul prezentei secțiuni

Documentele care demonstrează îndeplinirea criteriilor de eligibilitate, indiferent de data la care sunt solicitate a fi transmise/depuse trebuie să demonstreze îndeplinirea criteriilor conform prevederilor prezentului capitol.

Criteriile de eligibilitate și selecție asigură faptul că operațiunile sunt prioritizate, astfel încât să se maximizeze contribuția finanțării din partea Uniunii la îndeplinirea obiectivelor programului.

## Eligibilitatea solicitanților și partenerilor

### 5.1.1. Cerințe privind elibigilitatea solicitanților și partenerilor

Condițiile de eligibilitate ale solicitanților de fonduri externe nerambursabile fac obiectul declarației unice (**Anexa 2.3 la prezentul ghid**) care se depune odată cu cererea de finanțare, urmând ca în situația în care proiectul este evaluat și propus pentru contractare, solicitantul să facă, prin documente justificative, dovada îndeplinirii tuturor condițiilor de eligibilitate prevăzute de prezentul ghid și în condițiile și termenele stipulate de acesta.

**Atenție !**

Odată cu generarea şi semnarea declaraţiei unice, solicitantului/partenerilor, după caz, i/li se aduce la cunoştinţă, în mod automat, prin sistemul informatic MySMIS2021/SMIS2021+, că în etapa de contractare are/au obligaţia de a face dovada celor declarate.

De asemenea, odată cu transmiterea cererii de finanțare și/sau completarea declarației unice Solicitantul/partenerul/partenerii își exprimă acordul cu privire la utilizarea şi prelucrarea datelor cu caracter personal de către autoritatea de management sau orice altă structura cu responsabilități în gestiunea și controlul fondurilor europene, în cadrul procesului de evaluare și contractare și în cadrul verificărilor de management/audit/control, în scopul îndeplinirii activităților specifice, cu respectarea prevederilor legale.

Solicitanții/partenerii înțeleg că, în cazul nerespectării condițiilor de eligibilitate conform prezentului ghid, oricând pe perioada procesului de evaluare, selecție și contractare, cererea de finanțare va fi respinsă. În acest sens, înțeleg că orice situație, eveniment ori modificare care afectează sau ar putea afecta respectarea condițiilor de eligibilitate menționate în prezentul ghid vor fi aduse la cunoștința AMPDD în termenul specificat în declarația unică, , în caz contrar asumându-și riscul respingerii de la finanțare a proiectului.

1. Pentru fiecare categorie de acțiune în parte (A, B, C sau D) și pentru fiecare apel lansat, solicitantul/partenerul/partenerii, după caz, se încadrează în categoriile de solicitanți eligibili menționate în PDD și descrisă în **secțiunile 5.1.2-5.1.3 din prezentul ghid.**

*Se probează prin: Declarația unică, documente statutare, documentele specifice menționate mai jos*

Pentru a fi eligibili, solicitanții și partenerul/partenerii, după caz, menționați la secțiunea 5.1.2 trebuie să îndeplinească următoarele condiții, după caz:

**Proiecte de tip A**

* Solicitantul demonstrează existența cadrului instituțional aferent sistemelor de management integrat al deșeurilor astfel cum acesta este descris la secțiunea 3.6 din prezentul ghid.

*Se probează prin următoarele documente:*

*- Statutul ADI in conformitate cu prevederile HG nr.855/2008 cu modificarile si completarile ulterioare*

*- HCJ/HCL/HCL ale primăriilor de sector/Hotărâre a Consiliului General al Muncipiului București privind constituirea ADI*

*- Certificatul de înregistrare ADI la registrul Asociaţiilor şi Fundaţiilor*

*- Document de poziție/contract de asociere aprobat de membrii ADI*

* Solicitantul are pentru proiectul propus a fi finanțat din PDD o opinie favorabilă pentru toate condițiile verificate, în cadrul raportului de finalizare a procesului de pregătire a proiectului realizat de către JASPERS/BEI PASSA/experți independenți , după caz, respectiv și nota de finalizare elaborată de Serviciul Pregătire Proiecte.

*Se probează prin: Raportul de finalizare a procesului de pregătire a proiectului realizat de către JASPERS/ BEI PASSA /experți independenți* *și nota de finalizare elaborată de Serviciul Pregătire Proiecte*

Opinia favorabilă JASPERS/BEI PASSA/experți independenți trebuie să fie fără obiecții cu impact major (aspecte critice/aspecte critice deosebite - outstanding issues/significant outstanding issues) și în baza ei, comisia de evaluare va considera îndeplinite criteriile tehnice și financiare în conformitate cu prevederile **Anexei 3** la prezentul ghid. În acest sens, se va încheia un protocol de colaborare între MIPE/AM și JASPERS/BEI PASSA, după caz, respectiv un contract de servicii cu experți independenți, după caz.

* Acolo unde este cazul, Solicitantul demonstrează la depunerea cererii de finanțare, gradul de progres tehnic și financiar de minim 85% în realizarea proiectelor finanțate în domeniul investițiilor specifice managementului deșeurilor, pentru care este beneficiar în cadrul PDD (proiecte etapizate).

*Se probează prin: Declarația unică, ultimul* *raport de progres transmis către și agreat de direcția relevantă din cadrul AM PDD, după caz.*

* Solicitantul își ia angajamentul privind delegarea gestiunii serviciilor pentru activitățile de salubrizare pentru care propune investiții în proiect, precum și pentru operarea investițiilor din cadrul proiectului conform prevederilor legale, respectiv:

-Pentru investițiile noi (ex. infrastructură nouă) delegarea activității de salubrizare și a operării investițiilor se va face prin licitație publică.

- În cazul investițiilor ce presupun conversia instalațiilor TMB existente în IITD, operarea investițiilor se va face prin licitație publică având în vedere că este o nouă instalație și implicit o nouă activitate.

-In cazul proiectelor ce presupun intervenții la infrastructură existentă (ex. modernizări, extinderi), pentru care există contracte de operare în derulare, atribuite prin procedura de licitatie publică, beneficiarul demonstreaza că investițiile propuse în proiect nu se substituie unor obligații contractuale ale operatorilor existenți. Pentru aceste situatii, în cazul în care se intenționează menținerea operatorului existent, se vor analiza contractele existente de delegare si legislatia in baza careia a fost delegat contractul (legea concesiunii sau a achizitiilor publice) pentru a se vedea daca acestea pot fi modificate in vederea preluarii investitiilor de catre operatorii existenti. Daca nu, acestea vor fi delegate separat printr-un nou contract, prin procedură competitivă. Dacă din analiză reiese că se poate modifica contractul existent în sensul preluării operării infrastructurii modernizate/extinse, operatorul existent va trebui să plătească o redevență la nivelul amortizării investițiilor respective fără a fi ponderată cu gradul de suportabilitate a populației (la nivelul pieței). De asemenea, se va avea în vedere ca activitatea de salubrizare și infrastructura aferentă vor fi desemnate SIEG prin documentul de poziție și contractul de delegare.

Aceste aspecte vor fi prezentate în Analiza instituțională, într-un capitol dedicat ajutorului de stat.

Prin Declarația unică solicitantul isi va asuma respectarea concluziilor analizei instituționale cu privire la etapa de operare, inclusiv ajutorul de stat.

**Atenție!!!**

**Având în vedere prevederile Codului Adminstrativ și cerința ca bunurile finanțate prin proiect să rămână în proprietatea Beneficiarului, aceste bunuri nu pot fi încredințate serviciilor/operatorilor cărora le-a fost încredințat serviciul de salubrizare în conformitate cu art. 28, alin.(1) din Legea serviciilor comunitare de utilități publice nr. 51/2006, cu modificările și completările ulterioare.**

*Se probează prin: Declarația unică – prin includerea angajamentului privind:*

*1) delegarea gestiunii serviciilor și operării prin procedura de licitație însoțită de analiza privind incidența ajutorului de stat în faza de operare, sau*

*2) respectarea concluziilor analizei instituționale cu privire la etapa de operare, inclusiv ajutorul de stat.*

**Proiecte de tip B și D**

* Pentru proiectele implementate în parteneriat, Solicitantul prezintă un acord de parteneriat valabil încheiat, care să acopere atât perioada de implementare, cât și perioada de sustenabilitate/durabilitate a proiectului.

*Se probează prin: acord de parteneriat*

**Pentru proiecte de tip C**

* Solicitantul prezintă Lista de investiții prioritare în conformitate cu nevoile de investiții identificate în PJGD/PGDMB, care vor face obiectul aplicaţiei de finanţare, semnată de către CJ și ADI și autoritățile locale beneficiare.

*Se probează prin: Lista de investiții prioritare, semnată de CJ, ADI și autoritățile locale beneficiare*

1. Documentele statutare ale solicitantului/partenerului/partenerilor, și, după caz, acordul de parteneriat.

*Se probează prin Declarația unică și următoarele documente:*

***Pentru ADI (doar în cazul proiectelor proiectelor de tip A)***

* *Statutul ADI*
* *HCJ/HCL/HCL ale primăriilor de sector/ Hotărâre a Consiliului General al Muncipiului București privind constituirea ADI*
* *Certificatul de înregistrare ADI la registrul Asociaţiilor şi Fundaţiilor*

***Pentru unități administrativ teritoriale județ (proiecte de tip A și C, și după caz B)***

* *Hotărârea judecătorească de validare a Preşedintelui Consiliului judeţean și Hotărârea Consiliului judeţean constituire și Ordin prefect privind constatarea îndeplinirii condițiilor legale de constituire a CJ*
* *sau Hotărâre de validare a Consiliului Judeţean/Hotărârea Consiliului judeţean de alegere a Preşedintelui Consiliului judeţean*

***Pentru municipiul Bucuresti/primariile de sector (proiecte de tip A și C) și unități administrativ teritoriale locale (proiecte de tip B)***

* *Hotărâre judecătorească de validare primar și Hotărârea Consiliului Local de constituire și Ordin prefect privind constatarea îndeplinirii condițiilor legale de constituire a Consiliului Local sau Hotărâre de validare a Consiliului Local*

***Pentru instituții centrale (proiecte de tip B și D)***

* *act de înființare*

3. Solicitantul/partenerul/partenerii, după caz, nu trebuie să se afle în următoarele situații începând cu data depunerii cererii de finanţare, pe perioada de verificare şi contractare:

1. Să fie în stare de faliment/ insolvenţă sau să facă obiectul unei proceduri de lichidare sau de administrare judiciară, să nu fi încheiat acorduri cu creditorii, în cadrul procedurilor anterior menționate, să-și fi suspendat activitatea economică sau să facă obiectul unei proceduri în urma acestor situaţii sau în situaţii similare în urma unei proceduri de aceeaşi natură prevăzute de legislaţia sau de reglementările naţionale, inclusiv în procedura legală pentru declararea sa într-una din situațiile menționate anterior;
2. să fie în dificultate, în conformitate cu prevederile Regulamentului (UE) NR. 651/2014 al COMISIEI din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat;
3. să fi fost/să fie găsit vinovat, printr-o hotărâre judecătorească definitivă, pentru comiterea unei fraude/infracțiuni referitoare la obţinerea şi utilizarea fondurilor europene şi/sau a fondurilor publice naţionale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare.
4. să nu dețină dreptul legal de a desfășura activitățile prevăzute în cadrul proiectului, conform prevederilor legale în vigoare, inclusiv de a efectua toate demersurile necesare pentru obținerea tuturor avizelor/acordurilor/autorizațiilor necesare realizării proiectului, punerii în funcțiune și operării acestuia.

*Se probează prin: Declarația unică*

4.Reprezentantul legal al solicitantului/partenerilor care își exercită atribuțiile de drept la data depunerii cererii de finanțare și pe perioada procesului de evaluare, selecție și contractare nu se află într-una din situațiile de mai jos:

1. este subiectul unui conflict de interese, definit în conformitate cu prevederile naționale/comunitare în vigoare, sau se află într-o situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului;
2. de a induce grav în eroare autoritatea de management și/sau prepușii acesteia, sau comisiile de evaluare și selecție, prin furnizarea de informații incorecte în cadrul prezentului apel de proiecte sau al altor apeluri de proiecte derulate pentru finanțare în cadrul altor programe cu finanțare europeană/națională;
3. de a încerca/de a fi încercat să obțină informații confidențiale sau să influențeze comisiile de evaluare și selecție sau autoritatea de management și/sau prepușii acesteia pe parcursul procesului de evaluare și selecție a prezentului apel de proiecte sau a altor apeluri de proiecte derulate în cadrul unor programe cu finanțare europeană/națională;
4. să fi suferit condamnări definitive în cauze referitoare la obţinerea şi utilizarea fondurilor europene şi/sau a fondurilor publice naţionale aferente acestora, inclusiv condamnări definitive datorate unei conduite profesionale îndreptate împotriva legii, decizie formulată de o autoritate de judecată ce are forță de res judicata;

*Se probează prin: Declarația unică*

5. Reprezentantul legal al solicitantului/partenerilor se angajează, sub incidența prevederilor din dreptul penal și civil, în special cele care privesc falsul în declarații și falsul intelectual, că a luat la cunoștință condițiile și criteriile de eligibilitate, evaluare și selecție, că îndeplinește condițiile de eligibilitate prevăzute în cadrul prezentului ghid, pentru apelul de proiecte selectat și că, în situația în care proiectul va fi admis la finanțare, va prezenta toate documentele justificative prin care va face dovada îndeplinirii criteriilor de eligibilitate, în caz contrar cererea de finanțare va fi respinsă la finanțare.

*Se probează prin: Declarația unică*

6. Solicitantul/partenerul/partenerii, după caz, demonstrează capacitate de management de proiect și capacitate tehnică pentru susținerea activităților proiectului, prin furnizarea de informații privind personalul implicat în implementarea proiectului (angajat propriu, mixt - personal propriu și externalizarea serviciului de management al proiectului - sau externalizarea serviciului de management al proiectului).

*Se probează prin*: *Decizia privind înfiinţarea/modificarea/extinderea componenței UIP, CV-uri membri UIP și fișe post membri UIP, secțiunea Resurse umane implicate din Cererea de finanțare*

7. Solicitantul/partenerul/partenerii, după caz, demonstrează capacitatea financiară pentru implementarea proiectului, dispunând de cofinanțare atât pentru cheltuielile eligibile, cât și pentru cele ne-eligibile,dacă este cazul. . De asemenea, solicitantul își asumă că va asigura resursele necesare altor cheltuieli necesare pentru implementarea proiectului, inclusiv în contextul aplicării de corecții financiare în cadrul contractului de finanțare și/sau rețineri pentru neîndeplinirea în termenul asumat pentru indicatorii de etapă aferenți proiectului, precum și că va implementa mecanismele financiare necesare pentru a acoperi costurile de funcționare și întreținere aferente investițiilor finanțate, în vederea asigurării sustenabilității financiare a acestora.

*Se probează prin:*

*- Declarația unică,*

*-* *Declarația privind eligibilitatea TVA,*

*- HCGMB/HCJ/HCL din care să reiasă asigurarea cofinanţării aferente bugetelor locale (cheltuieli eligibile și neeligibile) și asumarea asigurării eventualelor cheltuieli neprevăzute, inclusiv pentru acoperirea eventualelor rețineri și/sau corecții), sau, după caz, scrisori de intenţie de la bănci privind interesul de a cofinanţa proiectul (proiecte de tip A, B - implementate de UAT sau partenriat UAT-AFM, sau C) sau*

*- Bugetul aprobat al instituției publice care cofinanțează proiectul sau documente din care să reiasă demararea procedurilor de includere în buget, și, după caz, HCL, din care să reiasă asigurarea cofinanţării aferente bugetelor locale (cheltuieli eligibile și/sau neeligibile) și asumarea asigurării eventualelor cheltuieli neprevăzute, inclusiv pentru acoperirea eventualelor rețineri și/sau corecții) (proiecte de tip B – implementate de AFM sau AFM în partneriat cu UAT, proiecte de tip D)*

8. Solicitantul/partenerul/partenerii, după caz, în termenul maxim pentru transmiterea documentelor doveditoare din etapa de contractare, demonstrează că și-a îndeplinit obligațiile de plată a impozitelor, taxelor și contribuțiilor de asigurări sociale către bugetele componente ale bugetului general consolidat, înclusiv către bugetele locale;

*Se probează prin: Declarația unică* și *certificatele de atestare fiscală referitoare la obligațiile de plată la bugetul local și bugetul de stat și certificatul de cazier fiscal al solicitantului*

9. Solicitantul/partenerul/partenerii, după caz, se angajează să asigure caracterul durabil al investiției în infrastructură, respectiv în termen de cinci ani de la efectuarea plății finale sau în termenul prevăzut de normele privind ajutoarele de stat, după caz, operațiunea nu va face obiectul activităților prevăzute de 65, alin (1) din Regulamentul UE 1060/2021, cu modificările și completările ulterioare, în caz contar solicitantul se angajează să restituie finanțarea nerambursabilă acordată, proporțional cu perioada de neconformitate cu dispozițile anterior menționate.

*Se probează prin:Declarația unică* *și secțiunea „Sustenabilitate” din Cererea de Finanțare”*

10. Solicitantul/partenerul/partenerii, după caz, nu a mai beneficiat de sprijin financiar din fonduri publice, inclusiv fonduri UE, în ultimii 5 ani înainte de data depunerii cererii de finanțare pentru aceleași activități (costuri eligibile) sau nu derulează proiecte finanțate în prezent, parțial sau în totalitate, din alte surse publice, pentru aceleași activități/costuri.

*Se probează prin: Declarația unică*

11. Solicitantul/partenerul/partenerii, după caz, se angajează să respecte, pe durata pregătirii şi implementării proiectului, prevederile legislaţiei comunitare şi naţionale în domeniul dezvoltării durabile, egalităţii de şanse, şi nediscriminării, egalităţii de gen, GDPR, Carta drepturilor fundamentale a Uniunii Europene, Convenția ONU privind Drepturile Persoanelor cu Handicap, ajutorului de stat și/sau minimis (acolo unde este cazul), precum și dreptul aplicabil al Uniunii din domeniul spălării banilor, al finanțării terorismului, al evitării obligațiilor fiscale, al fraudei fiscale sau al evaziunii fiscale.

Criteriul este aplicabil inclusiv în cazul proiectelor care au început înainte de data depunerii cererii de finanțare, Solicitantul/partenerul/partenerii asumându-și riscul respingerii de la finanțare și/sau aplicarea de corecții financiare asupra proiectului.

*Se probează prin: Declarația unică*

12.Pentru imobilul asociat activităților proiectului, acolo unde este cazul, solicitantul/partenerul/partenerii, după caz, deține sau, după caz, urmează să dețină, până la semnarea contractului de finanțare ori în termenul de maximum 1 an de la semnarea contractului, dreptul de proprietate sau alte drepturi reale principale asupra bunurilor imobile care fac obiectul cererii de finanțare, drepturi necesare pentru obținerea autorizației de construire pentru construcții definitive/provizorii, după caz, în conformitate cu prevederile Legii 50/1991, republicată privind autorizarea lucrărilor de construire.

1. Imobilele pe care se vor construi/extinde/moderniza/reabilita investițiile proiectului pentru care lucrările de construire presupun realizeaza/extinderea amprentei la sol a construcțiilor (stații de transfer, instalații integrate de tratare, etc.)/ închide depozite, sunt puse la dispoziția proiectului. În acest sens se va demonstra dreptul de proprietate sau alte drepturi reale principale (teren și/sau clădire) asupra bunurilor imobile care fac obiectul cererii de finanțare. Drepturile reale respective trebuie demonstrate și/sau menținute pe o perioadă de cinci ani, sau în termenul prevăzut de normele privind ajutoarele de stat, de la data previzionată pentru efectuarea plății finale în cadrul proiectului.

Solicitantul/partenerul/partenerii, după caz, declară, de asemenea, pe propria răspundere, odată cu întocmirea declarației unice, că deține sau, după caz, urmează să dețină, până la semnarea contractului de finanțare/emiterea deciziei de finanțare, ori în termenul de maximum 1 an de la semnarea contractului, după caz, dreptul de proprietate sau alte drepturi reale principale asupra bunurilor imobile care fac obiectul cererii de finanțare.

**Atenție!**

Solicitanții au obligația să se asigure că la emiterea ordinului de începere a execuției lucrărilor sunt îndeplinite toate condițiile legale pentru executarea acestora.

1. În ceea ce privește demonstrarea drepturilor reale principale puse la dispoziția proiectului a imobilelor necesare pentru realizarea de lucrări de construire aferente activităților de gestionare a deșeurilor precum și de închidere și reabilitare a depozitelor neconforme de deșeuri, precizăm că solicitantul la finanțare trebuie să realizeze toate demersurile legale pentru obținerea avizelor, acordurilor, autorizațiilor necesare realizării proiectului, inclusiv a autorizației de construire în conformitate cu prevederile Legii 50/1991, cu modificările și completările ulterioare. În acest sens, solicitantul se asigură și se angajează să dispună toate demersurile necesare pentru realizarea obiectivelor proiectului.

De asemenea, acolo unde este cazul, se pot realiza demersurile necesare pentru aplicarea prevederilor legale în materie de expropriere pentru cauza de utilitate publică, pe riscul și cheltuiala solicitantului sub sancțiunile prevăzute de contractul de finanțare în cazul neîndeplinirii obiectivelor proiectului. În acest caz, la momentul depunerii cererii de finanțare, prin declarația unică, solicitantul se angajează să prezinte în etapa de contractare dovada demarării procedurilor de expropriere asupra imobilelor pentru care fac obiectul proiectului, urmând ca în termen de maxim 1 an de la semnarea contractului de finanțare să facă dovada drepturilor reale pentru imobilele respective conform prevederilor OUG 23/2023 pentru contractele de finanțare cu clauza suspensivă de reziliere.

**Atenție!**

Solicitantul are obligația de a clarifica aspectele referitoare la drepturilor reale principale solicitate mai sus nu mai târziu etapa de contractare, sau, după caz, 1 an de la semnarea contractului de finanțare pentru contractele de finanțare cu clauza suspensivă de reziliere. Neclarificarea acestora conduce la respingerea proiectului/ rezilierea contractului de finanțare.

*Se probează prin:*

*-declarația unică*

*- oricare dintre actele admise de lege ce atestă dreptul de proprietate publică/privată și celelalte drepturile reale principale (dreptul de superficie; dreptul de uzufruct; dreptul de uz; dreptul de administrare; dreptul de concesiune; dreptul de folosință) – de exemplu extras HG/HCL/Lege pentru proprietate publică, copie act de proprietate/contract de superficie/contract de concesiune/contract de folosință/  pe durata proiectului şi durata de sustenabilitate a proiectului, etc.*

*- Extrase de carte funciară pentru informare*

*- Hotărâri de Consiliu Local/Județean/General privind disponibilitatea terenurilor*

13*.* Solicitantul/partenerul/partenerii, după caz, garantează că dreptul de proprietate, respectiv drepturile reale principale, după caz, nu sunt/vor fi grevate de sarcini (în sensul că nu este afectat de limitări incompatibile cu realizarea activităților proiectului), nu fac/vor face obiectul unor garanții și nici al unei alte forme de sarcini care ar putea afecta dreptul de proprietate, respectiv dreptul real principal, după caz, al solicitantului pe perioada de implementare și/sau pe perioada în care este asigurat, respectiv caracterul durabil, reglementat la art. 65 din Regulamentul (UE) 2021/1060, cu modificările și completările ulterioare, al proiectului care face obiectul contractului de finanțare/deciziei de finanțare, după caz.

*Se probează prin: Declarația unică*

**14. Condiții specifice**

**Pentru proiecte de tip A**

- nu face obiectul unui ordin de recuperare neexecutat în urma unei decizii anterioare a Consiliului Concurenței sau a Comisiei Europene, prin care un ajutor de stat a fost declarat ilegal și incompatibil cu piața internă;

*Se probează prin: Declarația unică*

**Atenție !**

Condițiile de eligibilitate ale solicitanților/partenerilor fac obiectul declarației unice depuse odată cu cererea de finanțare, urmând ca la încheierea contractului de finanțare în situația în care proiectul este selectat și propus pentru contractare, solicitanții să facă dovada prin documente justificative a condițiilor de eligibilitate prevăzute prin prezentul ghid.

Prin Declarația unică, solicitantul confirmă îndeplinirea tuturor condițiilor de eligibilitate, inclusiv a condițiilor de evitare a dublei finanțări, conflictelor de interese, situație de întreprindere în dificultate/faliment, ajutor de stat, eligibilitate TVA, plata datoriilor la zi față de bugetul public, precum și pentru a face dovada altor condiții de eligibilitate ale solicitantului/partenerului și ale proiectului prevăzute de prezentul ghid. Aplicația MySMIS2021/SMIS2021+ va genera declarația unică, care va fi completată de solicitant și va fi semnată cu semnătură electronică de către reprezentantul legal al acestuia.

Aplicația MySMIS2021/SMIS2021+ va genera declarația unică, care va fi completată de solicitant și va fi semnată cu semnătură electronică de către reprezentantul legal al acestuia.

Autoritatea de management/organismul intermediar sesizează organele de urmărire penală, atunci când constată că una sau mai multe declarații depuse de solicitanții de fonduri externe nerambursabile sunt false, inexacte sau conțin informații eronate care pot conduce la decizii eronate de către autoritățile de management, în termenele prevăzute de legislația în vigoare aplicabilă, calculate de la data constatării acestor stări de fapt.

### 5.1.2 Categorii de solicitanți eligibili

Categoriile de solicitanți eligibili și baza legală pentru fiecare tip de activitate și apel în parte sunt detaliați în cadrul **tabelului de mai jos:**

|  |  |
| --- | --- |
| Tipul de actiune/subactiune | Tip solicitant |
| 1. **Îmbunătățirea modului de gestionare a deșeurilor municipale în vedere asigurării tranziției spre economia circulară** | ADI - Asociațiile de dezvoltare intercomunitară constituite în conformitate cu prevederile Legii nr. 51/2006 **prin Consiliile Județene**  Primăria Municipiului Bucureşti  Primăriile de sector pentru acțiuni de extindere a sistemului de colectare separată și sortare cf. Legii 101/2006. |
| 1. **Investiții individuale suplimentare pentru închiderea și reabilitarea depozitelor de deșeuri municipale neconforme** | AFM/UAT/AFM în parteneriat cu UAT |
| 1. **Pregătirea portofoliului de proiecte aferent perioadei 2021-2027 și post 2027** | ADI - Asociațiile de dezvoltare intercomunitară constituite în conformitate cu prevederile Legii nr. 51/2006 prin Consiliile Județene  Primăria Municipiului Bucureşti  Primăriile de sector pentru acțiuni de extindere a sistemului de colectare separată și sortare cf. Legii 101/2006. |
| 1. **Consolidarea capacității instituționale a a ANRSC pentru dezvoltarea capacității de reglementare a politicii tarifare la nivel național** | ANRSC (inclusiv în parteneriat cu alți actori din sector) pentru dezvoltarea capacității de reglementare a politicii tarifare la nivel național |

5.1.3 Categorii de parteneri eligibili

În cadrul apelului de tip B, pot fi depuse proiecte în parteneriat între AFM și UAT pe teritoriul administrativ, inlcusiv județ, al cărora sunt localizate depozitele de deșeuri municipale neconforme care fac obiectul proiectului.

### 5.1.4 Reguli și cerințe privind parteneriatul

Regulile de la această secțiune se aplică pentru proiectele de tip B și D implementate în parteneriat.

Liderul de parteneriat solicită finanțare pentru acesta în scopul implementării în asociere cu alte entități și semnează contractul de finanțare. Termenii, condițiile și responsabilitățile părților privind implementarea proiectului sunt stabilite prin acordul de parteneriat încheiat între lider și parteneri. Acordul de parteneriat este supus legislației din România și se încheie până cel târziu la depunerea cererii de finanțare în cazul apelurilor lansate prin prezentul ghid.

Acordul de parteneriat cuprinde obligatoriu următoarele informații: datele de identificare ale liderului de parteneriat și partenerilor; descrierea activităților aflate în responsabilitatea fiecărui partener, respectiv a liderului de parteneriat, inclusiv a valorii acestora; contribuția financiară proprie a fiecărui partener la implementarea proiectului; prevederi referitoare la răspunderea fiecărei părți privind recuperarea cheltuielilor afectate de nereguli aferente activităților proprii din cadrul proiectului. În plus, a se vedea anexa 2.7 Acord de parteneriat la prezentul ghid.

Alegerea partenerilor este în exclusivitate de competența autorității/instituției care are calitatea de lider al parteneriatului, însă componența acestuia trebuie să corespundă cu Solicitanții eligibili acceptați prin prezentul ghid.

Partenerii trebuie să îndeplinească condițiile de eligibilitate de la secțiunea 5.1.1.

## Eligibilitatea Proiectului

#### 5.2.1 Cerințe generale privind elibigilitatea Proiectului

* + 1. **Criterii generale aplicabile tuturor tipurilor de proiecte prevăzute la secțiunea 3.6 a prezentului ghid**

1. Proiectul și activitățile cuprinse în cadrul acestuia care intră sub incidența Directivei 2011/92/UE fac obiectul unei evaluări a impactului asupra mediului

*Se probează prin: Declarația unică, Actul de reglementare final privind evaluarea impactului asupra mediului, autorizația de construire, Declarația autorității responsabile pentru monitorizarea siturilor Natura 2000*

1. Proiectul nu a fost finalizat fizic sau implementat integral înainte de depunerea cererii de finanțare în cadrul programului, indiferent dacă au fost efectuate sau nu toate plățile aferente în conformitate cu prevederile art. 63, alin. (6) din Regulamentul UE 1060/2021, cu modificările și completările ulterioare.

*Se probează prin: Declarația unică*

1. Proiectul nu include activități care au făcut parte dintr-o operațiune care este relocată în conformitate cu art. 66 sau care ar constitui un transfer al unei activități productive în conformitate cu articolul 65 alineatul (1) litera (a) din Regulamentul UE 1060/2021, cu modificările și completările ulterioare.

*Se probează prin: Declarația unică*

1. Proiectul nu include activități care fac în mod direct obiectul unui aviz motivat al Comisiei cu privire la o încălcare în temeiul art. 258 din TFUE care pune în pericol legalitatea și regularitatea cheltuielilor sau desfășurarea acestuia.

*Se probează prin: Declarația unică, punct de vedere structura de specialitate MIPE*

1. Activitățile/cheltuielile proiectelor pentru care se solicită finanţare PDD, nu beneficiază/nu au beneficiat de finanţare din alte fonduri publice, altele decât cele ale solicitantului, în ultimii 5 ani. (în vederea evitarării dublei finanțări).

*Se probează prin: Declarația unică*

1. Proiectul respectă reglementările naţionale şi comunitare privind eligibilitatea cheltuielilor, promovarea egalităţii de şanse şi politica nediscriminatorie; dezvoltarea durabilă, tehnologia informaţiei; achiziţiile publice; informare şi publicitate; ajutorul de stat precum şi orice alte prevederi legale aplicabile fondurilor europene structurale și de investiții, dupa caz.

*Se probează prin: Declarația unică, Plan de informare și publicitate, Analiza privind ajutorul de stat– pentru proiectele care implică ajutor de stat (proiecte de tip A) realizată în Analiza instituțională, Nota din partea direcției relevante AM referitoare la procesul de achiziții publice și planul de achiziții*

*În analiza privind ajutorul de stat, solicitantul va prezenta cum se realizează respectarea condițiilor de acordare a ajutorului de stat (grantului solicitat pentru proiectul propus) stabilite în schema de ajutor de stat, inclusiv documentele solicitate în mod expres pentru îndeplinirea acestor cerințe, dar si analiza privind incidența ajutorului de stat în faza de operare, pentru care se vor avea în vedere cerințele de la secțiunea 5.1.1, pct. 1 referitoare la etapa de operare.*

1. Alte criterii

***Pentru proiectele de tip A***

1. Proiectul este realizat la nivel de județ, municipiul București sau sector al municipiului București, de dezvoltare (creare/extindere/modernizare) a unui sistem de management integrat, demonstrează respectarea cadrului instituțional al SMID și are la bază PJGD/PGDMB.

Proiectul descrie modalitatea de integrare a investițiilor propuse in proiect în cadrul unui SMID (va demonstra integrarea tehnică, financiară și instituțională a investițiilor în cadrul SMID).

**Atenție!**

Cu exceptia municipiului București, toate investițiile eligibile pentru crearea/extinderea/modernizarea unui SMID vor face obiectul unui singur proiect integrat.

*Se probează prin: Declarația unică, secțiunile relevante din Cererea de finanțare (Scopul proiectului, Obiective proiect, Descrierea investițiilor), Studiu de fezabilitate, Document de poziție/Contract de asociere, documente aferente cadrului institutional SMID, PJGD/PMGD*

2. Pentru proiectele care propun extinderea/modernizarea unui SMID existent se va demonstra că SMID finanțat anterior în cadrul POS Mediu si, după caz, POIM, este funcțional.

*Se probează prin: Declarația unică, secțiunile relevante din Cererea de finanțare (Descrierea proiectului,* *Justificare/context/relevanta/ oportunitate si contribuția la obiectivul specific), Analiza instituțională.*

#### **Pentru proiectele de tip B**

1. Obiectivul investiției este închiderea unui/unor depozit/depozite neconform/neconforme de deșeuri municipale în conformitate cu prevederile Anexei nr. 5 a Ordonanței nr. 2/2021 privind depozitarea deșeurilor, cu modificările și completările ulterioare

*Se probează prin: Declarația unică,* *secțiunile relevante din Cererea de finanțare (Descrierea proiectului,* *Justificare/context/relevanta/oportunitate si contribuția la obiectivul specific, Scopul proiectului, Obiectivele proiectului, Activități), Studiu de fezabilitate*

2. Proiectul prevede exclusiv lucrări de închidere a depozitelor și reabilitare a terenului afectat, inclusiv a sistemului de colectare a levigatului și/sau a sistemului de extragere a biogazului în conformitate cu prevederile legislației naționale și europene în vigoare

*Se probează prin: Declarația unică, secțiunile relevante din Cererea de finanțare (Descrierea proiectului, Justificare/context/relevanta/oportunitate si contribuția la obiectivul specific, Scopul proiectului, Obiectivele proiectului, Activități), Studiu de fezabilitate*

***Pentru proiecte de tip C***

1.Valoarea maximă eligibilă maximă este 2% din valoarea cheltuielilor directe (exclusiv cheltuieli pentru proiectare şi asistenţă tehnică, cheltuieli cu comisioane, cote, taxe, costul creditului, Cheltuieli diverse şi neprevăzute) din lista de investiții prioritare conform PJGD/PGDMB. Valoarea ce depășește acest plafon va fi considerată neeligibilă.

*Se probează prin: Declarația unică, raportarea valorii eligibile a proiectului definită în bugetul proiectului (Anexa 2.1) la valoarea costurilor directe din lista de investiții prioritare*

#### 5.2.2 Activități eligibile

1. **Îmbunătățirea modului de gestionare a deșeurilor municipale în vedere asigurării tranziției spre economia circulară**

În cadrul proiectelor sunt eligibile următoarele măsuri de investiți/activități:

***Proiecte de tip A***

* Dezvoltarea sistemelor de colectare separată a deșeurilor reciclabile, a biodeșeurilor și textilelor (echipamente/platforme/puncte de colectare, stații de transfer)

**Atenție!**

**Este exceptată de la finanțare infrastructura suport pentru colectare separată finanțată prin PNRR (respectiv centre de colectare prin aport voluntar, insule ecologice digitalizate, centre integrate de colectare prin aport voluntar).**

În cazul punctelor/platformelor de colectare care prevăd și colectarea deșeurilor reziduale, cheltuielile aferente elementelor de infrastructură vor fi considerate eligibile proporțional cu ponderea fracțiilor de deșeuri eligibile conform prezentului ghid (ex. dacă punctul/platforma de colectare are prevăzute 4 fracții, din care 3 fracții sunt eligibile, elementele de infrastructură ale unui/unei punct/platformă de colectare vor fi eligibile în procent de 75%).

* Extinderea/dezvoltarea capacităților de reciclare a deșeurilor prin stații de sortare, compostare și instalații de digestie anaerobă;

Capacitățile de reciclare (extinderea capacităților existente și/sau dezvoltarea de capacități noi) pentru cele trei tipuri de instalații reprezintă diferența dintre capacitățile totale de tratare necesare în aria proiectului pentru atingerea obiectivelor de prevenire și pregătire pentru reutilizare și reciclare și capacitățile totale existente sau planificate în aria proiectului, în conformitate cu prevederile studiului de fezabilitate al proiectui. Capacitățile de tratare existente și capacitățile de tratare planificate în aria proiectului se determina conform prevederilor din secțiunea 3.6 a prezentului Ghid.

**Atenție!**

În cazul în care proiectul include o nouă IITD sau IITD rezultată prin modernizarea din conversia unei instalații de TMB existentă, toate capacitățile suplimentare de reciclare necesare în aria proiectului atât pentru deșeurile reciclabile colectate separat (sortare), cât și pentru bio-deșeurile colectate separat (digestie anaerobă și/sau compostare) trebuie să fie incluse în IITD. Astfel, extinderea capacităților de sortare și sau compostare existente în cazul proiectelor care includ o nouă IITD sau IITD rezultată din conversia unei instalații TMB nu este o activitate eligibilă.

* Construcția de noi instalații integrate de tratare a deșeurilor care asigură tratarea deșeurilor colectate separat și a deșeurilor reziduale (IITD).

IITD asigură atât tratarea mecanică, cât și tratarea biologică atât a deșeurilor colectate separat (deșeurile reciclabile, biodeșeuri și potențial și deșeuri voluminoase și textile), cât și a deșeurilor reziduale.

Capacitatea IITD trebuie să fie calculată pe baza fluxurilor de deșeuri planificate a fi tratate în instalație, considerând măsurile de prevenire, toate obiectivele de pregătire pentru reutilizare și reciclare, sistemului de colectare separată a deșeurilor, și capacitățile de tratare existente și/sau planificate, altele decât cele propuse în proiect, în aria proiectului. Capacitățile de tratare existente și capacitățile de tratare planificate, altele decât cele propuse în proiect, în aria proiectului se determină conform prevederilor din secțiunea 3.6 a prezentului Ghid.

* Modernizarea instalațiilor existente de tratare mecano-biologică (TMB) prin modernizarea părții de tratare mecanică în vederea creșterii gradului de valorificare materială și/sau, după caz, modernizarea părții de tratare biologică în vederea tratării și a biodeșeurilor colectate separat. Modernizarea instalațiilor TMB se realizează în conformitate cu prevederile PJGD/PGDMB, și include două opțiuni:
  + - Modernizarea instalațiilor TMB prin investiții în noi linii tehnologice pentru tratarea care asigură creșterea gradului de recuperare a materialelor reciclabile din deșeuri reziduale și creșterea eficienței tratării biologice în vederea reducerii cantității de deșeuri depozitate. Deșeurile tratate în instalația TMB sunt numai deșeuri reziduale. Liniile tehnologice pentru tratarea mecanică vor include echipamente de sortare de ultimă generație, care să asigure un grad cât mai mare de recuperare a deșeurilor reciclabile. Prin modernizarea tratării biologice se va asigura reducerea cantității de deșeuri stabilizate depozitate, inclusiv prin considerarea opțiunii de producere a CLO, care să indeplinească condițiile de calitate din legislația în vigoare pentru a putea fi valorificat.
    - Modernizarea instalațiilor TMB în vederea conversiei în IITD prin investiții în noi linii tehnologice care asigura creșterea gradului de recuperare a materialelor reciclabile din deșeuri reziduale și sortarea deșeuri reciclabile separate și/sau modernizarea tratării biologice în vederea tratării și a biodeseurilor colectate separate. Astfel, în IITD rezultate din modernizarea instalațiilor TMB se vor trata atât deșeuri reziduale, cât și deșeuri colectate separat (deșeuri reciclabile și/sau biodeșeuri). Noua IITD poate, de asemenea, să includă și linii de tratare a deșeurilor textile și/sau deșeuri volumuninoase.

Capacitățile de tratare a deșeurilor colectate separat se calculează ca diferența dintre capacitățile totale de tratare necesare în aria proiectului pentru atingerea obiectivelor de prevenire și de pregătire pentru reutilizare și reciclare și capacitățile totale existente sau planificate iî aria proiectului, altele decât cele propuse în proiect, în conformitate cu prevederile studiului de fezabilitate pentru proiect. Capacitățile de tratare existente și capacitățile de tratare planificate în aria proiectului.

Pentru a fi considerate eligibile, investițiile de mai sus trebuie să **mai indeplinească și**  următoarele condiții:

* În cazul proiectelor de tip A, solicitantul va prezenta un plan de colectare separată a deșeurilor al cărui conținut minim e prezentat în Anexa 7.b Planul de colectare separată a deșeurilor va fi aprobat de ADI sau, dupa caz, de primăriile sectoarelor municipiului București. Planul de colectare separată a deșeurilor va fi depus de solicitant conform secțiunii 7.6 (la semnarea contractului de finanțare).

Prevederile planului de colectare separată a deșeurilor vor fi reflectate în mod corespunzător în Regulamentul de salubritate la nivel județean/municipiul Bucuresti și în contractele de delegare a colectării separate și transportului. Planul de colectare separată va fi actualizat după maximum un an de la începerea operării instalației și ulterior ori de câte ori apar modificări semnificative determinate de modificări legale și/sau modificări ale sistemului de colectare separată. Primul plan actualizat, adoptat de ADI sau, după caz, de primăriile sectoarelor municipiului Bucuresti, urmează să fie trimis AM.

* Măsurile de invesții referitoare construirea de IITD noi sau rezultate din conversia MBT sunt considerate eligibile numai dacă respecta condițiile tehnice detaliate în Anexa 7.a la prezentul Ghid.
* Cele două opțiuni privind modernizarea instalațiilor TMB (modernizare instalației TMB în vederea creșterii gradului de recuperare a materialelor și creșterea eficienței tratării biologice și modernizarea TMB în vederea conversiei în IITD) sunt eligibile numai cu condiția menținerii capacității existente de tratare a deșeurilor reziduale.
* Supervizare, consultanță pentru managementul de proiect, asistență din partea proiectantului pe perioada executării lucrărilor conform Legii 10/1995 (asistența contractată împreună cu activitățile de pregătire a proiectului), publicitate
* Campanii de conștientizare privind prevenirea, colectarea separată și recuperarea deșeurilor – activitate obligatorie
* Pregătirea proiectului - elaborare aplicație de finanțare, inclusiv documente suport (Studiu de Fezabilitate, Analiza Cost-Beneficiu, Analiza Instituțională, Evaluarea Impactului asupra Mediului etc), precum și documentație/documentații de atribuire pentru contractele de servicii, lucrări și furnizare - **doar dacă nu au fost propuse ca proiect de sine-stătător în cadrul apelului pentru proiecte de tip C si sunt activitati finantate din fonduri proprii si sunt desfasurate anterior depunerii aplicatiei**
* Management de proiect (activitate UIP)

***Proiecte de tip B***

* închiderea de depozite neconforme de deșeuri municipale, inclusiv sistemul de colectare a levigatului și sistemul de colectare și tratare a gazului de depozit.
* elaborare aplicație de finanțare, inclusiv documente suport (Studiu de Fezabilitate, Analiza Cost-Beneficiu, Analiza Instituțională, Evaluarea Impactului asupra Mediului etc), precum și documentație/documentații de atribuire pentru contractele de servicii, lucrări și furnizare – **doar dacă sunt activități finanțate din fonduri proprii și sunt desfășurate anterior depunerii aplicației**
* consultanță pentru managementul de proiect, supervizare și publicitate
* management de proiect (activitate UIP)

***Proiecte de tip C***

* Elaborare aplicație de finanțare, inclusiv documente suport (Studiu de Fezabilitate, Analiza Cost-Beneficiu, Analiza Instituțională, Evaluarea Impactului asupra Mediului etc);
* Elaborare documentație/documentații de atribuire pentru contractele de servicii, lucrări și furnizare;

***Proiecte de tip D***

* Dezvoltare instrumente pentru implementarea politicii tarifare din domeniu (sisteme/platforme informatice, sisteme de benchmarking, etc.)
* Instruire personal

În scopul asigurării unei identități vizuale armonioase și pentru respectarea unitară a regulilor privind vizibilitatea, Beneficiarii vor trebui să aplice cel puțin măsurile minime obligatorii din cadrul Ghid de identitate vizuală, vizibilitate, transparență și comunicare în perioada de programare 2021-2027 (care poate fi accesat la adresa <https://www.fonduri-ue.ro/images/files/documente-relevante/2022/Ghid_de_identitate_vizuala_v5.docx>). Activitățile de comunicare vor fi adaptate din punct de vedere al valorii, frecvenței și complexității, în funcție de specificitatea proiectului gestionat de beneficiar.

#### 5.2.3. Activitatea de bază

În cadrul prezentului ghid, pentru toate apelurile lansate este necesar a se identifica activitatea de bază în cadrul unui proiect în conformitate cu prevederile OUG nr. 23/2023. Aceasta reprezintă activitate sau pachetul de activități declarate de către solicitant ca fiind principale sau de referință pentru un proiect în corelare cu planul de monitorizare a proiectului și care respectă următoarele condiții cumulative:

1. are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor și la obținerea rezultatelor acestuia;
2. se regăsește în cererea de finanțare sub forma activităților eligibile obligatorii specificate în cadrul prezentului ghid;
3. nu face parte din activitățile conexe;
4. bugetul estimat alocat activității sau pachetului de activități reprezintă minimum 50% din bugetul eligibil al proiectului;

Pentru proiectele de tip A activitatea de bază este reprezentată de construcția/modernizarea elementelor de infrastructură și respectiv achiziționarea de dotări/echipamente specifice pentru apelul de proiecte lansate prin prezentul ghid.A se vedea **secțiunea 5.2.2 la prezentul ghid.**

Pentru proiectele de tip B activitatea de bază este reprezentată de lucrările de închidere a depozitelor neconforme de deșeuri municipale.

Pentru proiectele de tip C activitatea de bază este reprezentată de activitatea de elaborare aplicație de finanțare, inclusiv documente suport.

Pentru proiectele de tip D activitatea de bază este reprezentată de activitățil/activitatea dezvoltare de instrumente pentru implementarea politicii tarifare din domeniu.

#### 5.2.4 Activități ne-eligibile

Categoriile de activități ne-eligibile sunt cele care contribuie la realizarea obiectivelor de investiție aferente proiectul, dar care:

1. nu îndeplinesc condițiile de eligibilitate și conformitate a activităților în corelare cu prevederile prezentului ghid,
2. nu se încadrează în activitățile eligibile specifice fondului din care este cofinanțat PDD (FC), respectiv prezentului apelul de proiecte,
3. nu îndeplineste criteriile de eligibilitate cu privire la cu obiectivele priorității și apelurilor de proiecte menționate în cadrul **capitolului 5 din prezentul ghid.**

Atragem atenția asupra faptului că solicitantul are obligația de a asigura fonduri suficiente și realiste în bugetul proiectului, precum și termene realiste pentru realizarea activităților, cu încadrarea în limitele maxime prevăzute pentru bugetul sau, după caz, durata maximă de implementare a proiectului.

In cadrul proiectelor de tip A nu sunt eligibile spre finanțare următoarele tipuri de investiții:

* infrastructurile suport pentru colectare separată (respectiv centre de colectare prin aport voluntar, insule ecologice digitalizate, centre integrate de colectare prin aport voluntar);
* recipiente de colectare a deșeurilor reziduale și a altor tipuri de deșeuri care nu sunt descrise la secțiunea 5.2.2 din prezentul ghid și orice alte investiții ce au legătură directă și indirectă cu acestea;
* unități de compostare individuală;
* autovehicule/echipamente pentru transportul și transferul deșeurilor;
* instalațiile de depozitare a deșeurilor și de tratare a deșeurilor reziduale sau combustibili fosili;
* oricare dintre investițiile menționate la secțiunea 5.2.2 din prezentul ghid care nu respectă condițiile descrise în prezentul Ghid

De asemenea, în cadrul apelurilor ce fac obiectul prezentului ghid, nu sunt eligibile activitățile care nu pot fi încadrate în categoriile descrise la secțiunea 5.2.4.

## Eligibilitatea cheltuielilor

Cheltuielile sunt eligibile pentru o contribuție din fonduri dacă au fost suportate de beneficiar și plătite în cadrul implementării proiectului, între 1 ianuarie 2021 și 31 decembrie 2029, cu excepția cheltuielilor aferente lucrărilor (proiecte de de tip A) și a cheltuielilor conexe acestora, care sunt eligibile doar după semnarea contractului de finanțare, având în vedere cerințele privind ajutorul de stat referitoare la demararea lucrărilor.

Solicitantul trebuie să aibă în vedere faptul că eligibilitatea unei activităţi nu este echivalentă cu eligibilitatea cheltuielilor efectuate pentru realizarea acelei activităţi.

Având în vedere complementaritatea cu cu alte programe de finanţare, se va avea în vedere evitarea dublei finanţări.

Pentru a fi eligibilă, o cheltuială trebuie să îndeplinească cumulativ următoarele condiții cu caracter general:

* să respecte prevederile art. 63 și, după caz, ale art. 20 alin. (1) lit. b) și c) din Regulamentul (UE) 2021/1.060, cu modificările și completările ulterioare;
* să fie însoțită de facturi emise în conformitate cu prevederile [Legii nr. 227/2015 privind Codul fiscal](https://legislatie.just.ro/Public/DetaliiDocumentAfis/256327), cu modificările și completările ulterioare, sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3, precum și formelor de sprijin prevăzute la art. 5 din HG 873/2022;
* să fie însoțită de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 și 4, precum și a formelor de sprijin prevăzute la art. 5 din HG 873/2022;
* să fie în conformitate cu prevederile programului;
* să fie în conformitate cu prevederile contractului/deciziei de finanțare;
* să fie rezonabilă și necesară realizării operațiunii;
* să respecte prevederile legislației Uniunii Europene și legislației naționale aplicabile;
* să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1.060, cu excepția formelor de sprijin prevăzute la art. 5.(2) din din HG 873/2022.
* Să respecte cerințele din schema de ajutor de stat......

### 5.3.1. Baza legală pentru stabilirea eligibilității cheltuielilor

* Regulamentul (UE) nr. 2018/1046 de stabilire a cadrului financiar multianual pentru perioada 2014 – 2020;
* Regulamentul (UE) 2021/1060 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* Regulamentul (UE) 2021/1058 privind Fondul european de dezvoltare regională și Fondul de coeziune;
* OUG nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* HG nr. 829/2022 pentru aprobarea [Normelor metodologice](https://legislatie.just.ro/Public/DetaliiDocumentAfis/256870) de aplicare a [Ordonanței de urgență a Guvernului nr. 133/2021](https://legislatie.just.ro/Public/DetaliiDocumentAfis/249731) privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* HG nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin fondul european de dezvoltare regională, fondul social european plus, fondul de coeziune și fondul pentru o tranziție justă;

Mecanismul de plată şi rambursare a cheltuielilor în cadrul contractelor de finanţare se realizează în conformitate cu prevederile OUG nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, precum şi normele de aplicare aprobate prin HG 829/2022, cu modificările și completările ulterioare. Pentru mai multe detalii a se vedea **capitolul 12 din prezentul ghid,** precum și forma de contract prezentată în **Anexa 1.**

### 5.3.2. Categorii și plafoane de cheltuieli eligibile

Categoriile de cheltuieli eligibile aferente apelurilor de proiecte ce se lansează prin prezentul ghid sunt detaliate în **Anexa 5.** De asemenea, plafoanele pentru categoriile de cheltuieli eligibile sunt stabilite în anexa menționată și vă rugăm să le aveți în vedere în stabilirea bugetului cererii de finanțare.

**Atenție!**

Depășirea plafoanelor respective va conduce ca suma ce nu respectă plafonul maxim să fie considerată ne-eligibilă, fiind necesară revizuirea bugetului proiectului și a hotărârilor de aprobare a acestuia.

În proiectele depuse în cadrul apelurilor ce fac obiectul prezentului ghid se vor avea în vedere următoarele plafoane pentru categoriile de cheltuieli eligibile:

* Cheltuieli aferente procurării de bunuri necesare funcţionării unităţilor de implementare a proiectului de la nivelul beneficiarului, în limita echivalentului în lei a maximum 10.000 euro, în funcţie de complexitatea proiectului, cu respectarea legislației în vigoare, a obiectivelor PDD și să fie evidențiate în anexă la cererea de finanțare.
* Cheltuieli cu salariile la nivelul personalului beneficiarului pot fi încadrate după cum urmează:
* Pentru proiectele care includ activități de consultanță pentru management de proiect, cheltuielile cu salariile vor reprezenta maximum 0,2% din valoarea eligibilă a proiectului;
* Pentru proiectele, care nu includ activități de consultanță pentru management de proiect cheltuielile salariale vor reprezenta maximum 0,5% din valoarea eligibilă a proiectului;
* Cheltuielile cu pregătirea proiectului (în cadrul proiectelor de tip A) vor reprezenta maxim 2% din valoarea investițiilor prioritare conform PJGD/PGDMB (cheltuieli directe, exclusiv achiziția de teren, dacă e cazul, cheltuieli pentru proiectare şi asistenţă tehnică, cheltuieli cu cote, taxe, cheltuieli diverse şi neprevăzute);
* achiziționarea de terenuri cu o valoare de maxim 10 % din cheltuielile totale eligibile ale operațiunii în cauză;

### 5.3.3. Categorii de cheltuieli ne-eligibile

Următoarele costuri nu sunt eligibile:

* dobânzi pentru împrumuturi;
* achiziționarea de terenuri cu o valoare mai mare de 10 % din cheltuielile totale eligibile ale operațiunii în cauză;
* taxa pe valoarea adăugată („TVA”), cu următoarele excepții:
  + - * pentru operațiunile al căror cost total este mai mic de 5 000 000 EUR (inclusiv TVA);
      * pentru operațiunile al căror cost total este mai mare de 5 000 000 EUR (inclusiv TVA), în cazul în care TVA-ul nu se recuperează în temeiul legislației naționale privind TVA;

**Atenție!**

Cursul valutar la care se calculează valorile în euro anterior menționate este cursul Inforeuro din luna anterioară depunerii proiectului în MySMIS.

* Cheltuielile efectuate în sprijinul relocării
* cheltuieli aferente contribuției în natură
* cheltuieli cu amortizarea
* cheltuieli cu achiziția imobilelor deja construite
* cheltuieli de leasing
* cheltuieli cu închirierea, altele decât cele prevăzute la cheltuielile generale de administrație
* cheltuieli cu achiziția de mijloace de transport
* cheltuieli generale de administrație
* cheltuieli cu comisioane și cu costul creditului

### 5.3.4. Opțiuni de costuri simplificate. Costuri directe și costuri indirecte

În cadrul apelurilor de proiecte lansate prin prezentul ghid **nu se aplică opțiunile de costuri simplificate**.

Costurile directe reprezintă acele cheltuieli eligibile care sunt direct legate de punerea în aplicare a investiției sau a proiectului și pentru care poate fi demonstrată legătura directă cu respectiva investiție sau cu respectivul proiect.

Costurile directe pot include și alte categorii de cheltuieli eligibile decât cele cu investițiile care sunt direct legate de atingerea obiectivelor proiectului și pentru care poate fi demonstrată legătura directă.

Pentru apelurile de proiecte de tip A și B lansate prin prezentul ghid, costurile directe includ costurile prevăzute la capitolele 1 (exclusiv achiziția de teren, dacă e cazul), 2, 4, 6 și în subcapitolul 5.1 din devizul general al investiției, prevăzute de HG nr. 907/2016, cu modificările și completările ulterioare.

Costurile indirecte sunt toate acele cheltuieli care nu se încadrează în categoria costurilor directe.

**Atenție!**

Categoriile de cheltuieli eligibile aferente apelului de proiecte ce se lansează prin prezentul ghid sunt detaliate în **Anexa 5.**

### 5.3.5. Opțiuni de costuri simplificate. Costuri unitare/sume forfetare și rate forfetare (NA)

### 5.3.6. Finanțare nelegată de costuri (NA)

## 5.4 Valoarea minimă și maximă eligibilă/nerambursabilă a unui proiect

|  |  |  |
| --- | --- | --- |
| Tipul de actiune/subactiune | Valoarea minimă eligibilă/nerambursabilă a unui proiect | Valoarea maximă eligibilă/nerambursabilă a unui proiect |
| * 1. **Îmbunătățirea modului de gestionare a deșeurilor municipale în vedere asigurării tranziției spre economia circulară** |  |  |
| * 1. **Investiții individuale suplimentare pentru închiderea și reabilitarea depozitelor de deșeuri municipale neconforme** |  |  |
| * 1. **Pregătirea portofoliului de proiecte aferent perioadei 2021-2027 și post 2027** |  |  |
| * 1. **Consolidarea capacității instituționale a ANRSC pentru dezvoltarea capacității de reglementare a politicii tarifare la nivel național** |  |  |

**Atenție!**

Cursul valutar la care se calculează valorile în euro anterior menționate este cursul Inforeuro din luna anterioară depunerii proiectului în MySMIS.

Valoarea proiectelor de dezvoltare a infrastructurii de deșeuri (proiecte de tip A) din cadrul OS 2.6 este estimată pe baza necesarului de investiții identificat la nivel de Plan Județean de Gestionare a Deșeurilor/Planului Municipal de Gestionare a Deșeurilor.

## 5.5 Cuantumul cofinanțării acordate

Valoarea maximă nerambursabilă a unui proiect, respectiv valoarea grantului:

* Pentru proiectele de tip A, este de maxim 98% din valoarea aferentă deficitului de finanțare determinat prin metoda veniturilor nete actualizate (funding-gap), calculat în conformitate cu cele precizate în secțiunea 3.4 din prezentul Ghid. Beneficiarii au obligaţia de a asigura atât diferența de 2% din valoarea deficitului de finanțare, precum și contribuția proprie la valoarea eligibilă a proiectului (non-funding gap), similar ca și pentru perioada 2014-2020.
* Pentru proiectele de tip B, valoarea maximă nerambursabilă (valoarea grantului) este 100% din valoarea eligibilă a proiectului.
* Pentru proiectele de tip C, valoarea maximă nermabursabilă (valoarea grantului) este 98% din valoarea eligibilă a proiectului, beneficiarii vor asigura diferența de 2% din valoarea eligibilă a proiectului.
* Pentru proiectele de tip D, valoarea maximă nerambursabilă (valoarea grantului) este 100% din valoarea eligibilă a proiectului.

Valoarea totală a proiectului poate creşte faţă de valoarea stabilită inițial prin contractul de finanţare, dar diferenţa astfel rezultată va fi suportată în întregime de beneficiar.

Valoarea eligibilă nerambursabilă se poate majora doar în situația unor circumstanțe de natură obiectivă, bine justificate, care nu au depins de acțiunea/inacțiunea părților, reglementată prin acte normative, fără a depăși valoarea anuală medie de 15 milioane euro, echivalent în lei, la schimbul valutar stabilit prin InforEuro, valabil la data acordării ajutorului de stat.

Finanţarea nerambursabilă acordată de AMPDD se poate ajusta pe parcursul implementării proiectului în funcție de valoarea totală autorizată în cadrul contractului de finanțare, fără a depăși valoarea anuală medie de 15 milioane euro, echivalent în lei, la schimbul valutar stabilit prin InforEuro, valabil la data acordării ajutorului de stat.

## 5.6 Durata proiectului

Solicitantul are obligația de a stabili termene realiste pentru realizarea activităților, cu încadrarea în limitele maxime prevăzute pentru bugetul sau, după caz, durata maximă de implementare a proiectului, respectiv 31 decembrie 2029.

## Alte cerințe de eligibilitate a proiectului (NA)

# .INDICATORI DE ETAPĂ

În vederea atingerii obiectivelor și țintelor finale ale indicatorilor de realizare și de rezultat prevăzuți în cererea de finanțare și asumați în contractul de finanțare se stabilesc indicatorii de etapă pentru perioada de implementare a proiectului. Pe baza acestora se monitorizează și se evaluează progresul implementării proiectului și se stabilesc condițiile și documentele justificative pe baza cărora se evaluează și se probează îndeplinirea acestora.

Indicatorii de etapă, precum și valorile țintelor finale ale indicatorilor de realizare și de rezultat care trebuie atinse ca urmare a implementării proiectului sunt cuprinși în planul de monitorizare. Pentru detalii cu privire la conținutul acestuia a se vedea **secțiunea 8.9.3 la prezentul ghid.**

Pentru orientările privind stabilirea indicatorilor de etapă, pentru detalierea criteriilor și documentelor prin care se poate demonstra realizarea acestora în etapa de implementare a proiectului se vor avea în vedere prevederile art. 14, alin. 5 din OUG 23/2023.

# COMPLETAREA CERERILOR DE FINANȚARE

Pentru unele din anexele la cererea de finanțare, acest ghid conține modele standard (ex. declarația unică) sau anexe/modele recomandate/orientative.

Celelalte documente vor fi scanate, salvate în format pdf, semnate digital și încărcate în sistemul informatic MySMIS, la completarea cererii de finanțare sau la contractare în conformitate cu cele menționate în cadrul prezentului capitol.

Declaraţiile în nume propriu solicitate a fi anexate la cererea de finanţare vor fi semnate numai de către reprezentantul legal al solicitantului cu semnătură electronică extinsă, certificată în conformitate cu prevederile legale în vigoare.

Documentele încărcate în aplicația MySMIS, ca parte integrantă a cererii de finanțare, trebuie să fie lizibile și complete. Se recomandă așadar o atenție sporită la scanarea anumitor documente (ex. planșe, schițe, tabele) de dimensiuni mari, sau care necesită o rezoluție adecvată pentru a asigura lizibilitatea.

Cererea de finanțare cuprinde atât anexe care sunt obligatorii, anexe care sunt obligatorii în anumite situații specifice (menționate), cât și anexe facultative/opționale (de ex. documentele care atestă un anumit grad de maturitate al proiectului).

De asemenea, unele anexe sunt solicitate la momentul depunerii cererii de finanțare, în mod obligatoriu sau opțional (**secțiunea 7.4 la prezentul ghid**), iar altele în etapa contractuală (**secțiunea 7.6 la prezentul ghid**).

În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare, însă acest aspect nu presupune lipsa documentelor obligatorii solicitate.

Completarea Cererii de finanţare în mod clar şi coerent va facilita procesul de evaluare. În acest scop, este necesar ca solicitantul să furnizeze informaţiile într-o manieră concisă, dar completă, să prezinte date relevante pentru înţelegerea proiectului, acţiunile concrete propuse în proiect, indicând clar legătura cu obiectivele şi scopul proiectului, să cuantifice pe cât posibil rezultatele, beneficiile şi costurile proiectului, să prezinte un calendar realist de implementare etc.

**Atenție!**

Pentru activitatea de pregătire de proiecte finanțată prin PDD 2021-2027 se va lansa un apel de proiecte distinct, condițiile specifice de accesare a fondurilor fiind stabilite în cadrul ghidului asociat apelului respectiv. Portofoliul respectiv de proiecte va fi aprobat la nivelul CM PDD.

Pentru toate tipurile de proiecte se va completa modelul de cerere de finanțare din **anexa 2 la prezentul ghid.**

## 7.1 Completarea formularului cererii

Formatul cererii de finanțare MYSMIS cuprinde toate informațiile necesare pentru completarea corectă și completă a aplicației. Secțiunile cererii de finantare se completează exclusiv în aplicația electronică MySMIS. Cererea de finanțare va respecta modelul-cadru aprobat prin ordinul MIPE nr. 1777/2023 pentru aprobarea conținutului/modelului/formatului/structurii cadru pentru documentele prevăzute la art. 4. alin (1) teza întâi, art. 6 alin. (1) și (3), art 7 alin. (1). Art. 17 alin. (2) din OUG 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027. și care reprezintă **Anexa 2 la prezentul ghid**, fiind personalizat pe tipul de proiecte ce urmează a fi depuse în cadrul apelurilor lansate prin prezentul ghid.

Certificarea aplicaţiei va fi semnată numai de către reprezentantul legal al solicitantului cu semnătură electronică extinsă, certificată în conformitate cu prevederile legale în vigoare.

Solicitantul are obligația de a completa cererea de finanțare cu toate informațiile necesare și de a anexa toate documentele justificative, documentele-suport și anexele prevăzute în prezentul ghid, necesare pentru etapa de evaluare tehnico- financiară a proiectului, fiind responsabil pentru lipsa unora din aceste informații, documente sau anexe care poate conduce la decizii de respingere a cererii de finanțare în orice etapă de evaluare, selecție și contractare. Documentele-suport și anexele se vor transmite în formatul care respectă cerințele de formă și conținut prevăzute în legislația națională și europeană, în situația în care pentru aceste documente este reglementat un format sau conținut standard.

În acest sens, cererea de finanțare detaliază informațiile generale privind solicitantul, scopul și obiectivele proiectului, încadrarea proiectului în obiectivul priorității și a obiectivului specific, activitățile proiectului și a cheltuielilor aferente și nu în ultimul rând, impactul asupra grupurilor țintă și sustenabilitatea proiectului. Astfel, în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute de prezentul ghid și care sunt cuprinse în sistemul informatic MySMIS2021/SMIS2021+.

Completarea corectă și completă a tuturor secțiunilor din cererea de finanțare, precum și anexarea tuturor documentelor solicitate este primul pas în menținerea cererii de finanțare în procesul de verificare, evaluare și selecție.

La cererea de finanțare solicitantul, liderul de parteneriat și partenerul/partenerii, după caz anexează, indiferent de apelul de proiecte, declarația unică prin care solicitantul confirmă îndeplinirea condițiilor de eligibilitate și a cerințelor de conformitate administrativă. Formatul și structura-cadru a declarației unice reprezintă **Anexa 2.3 la prezentul ghid.** În situația în care, după evaluarea tehnică și financiară, proiectul este propus pentru contractare, solicitantul trebuie să facă dovada îndeplinirii condițiilor de eligibilitate prevăzute de prezentul ghid și asumate prin declarația unică, în etapa de contractare, prin documente justificative, sub sancțiunea respingerii cererii de finanțare.

Aplicația MySMIS2021/SMIS2021+ generează declarația unică care este completată de solicitant și se semnează cu semnătură electronică extinsă de către reprezentantul legal al acestuia sau împuternicitul acestuia.

În cazul proiectelor implementate în parteneriat, atât liderul de parteneriat, cât și fiecare partener individual completează declarația unică, care este semnată cu semnătură electronică extinsă de către reprezentantul legal al liderului, partenerului sau împuternicitul acestuia, după caz.

Odată cu generarea și semnarea declarației unice, solicitantului/liderului de parteneriat și partenerului/partenerilor, după caz, i/li se aduce la cunoștință, în mod automat, prin sistemul informatic MySMIS2021/SMIS2021+, că în etapa de contractare are/au obligația de a face dovada celor declarate.

## 7.2 Limba utilizată în completarea cererii de finanțare

Cererile de finanțare trebuie să fie tehno-redactate în limba română. Nu sunt acceptate cereri de finanțare completate de mână sau redactate în altă limbă. În cazul anexării unor documente emise în altă limbă se va anexa obligatoriu și traducerea legalizată a acestora (de ex: SF, statut, act de înființare, etc).

Completarea cererii de finanțare într-un mod clar şi coerent va înlesni procesul de evaluare a acesteia.

## 7.3 Metodologia de justificare și detaliere a bugetului cererii de finanțare

Completarea bugetului cererii de finanțare se va face conform prevederilor prezentului ghid, inclusiv a anexelor la acesta.

Corectitudinea, coerența documentelor și informațiilor financiare, precum și justificarea acestora este esențială în procesul de evaluare și selecție.

**Atenție!**

Solicitantul are obligația de a completa cererea de finanțare cu toate informațiile necesare și documentele justificative, documentele suport și anexele obligatorii prevăzute în cadrul prezentului ghid, acesta fiind responsabil pentru lipsa unora din aceste informații, documente sau anexe care pot conduce la decizia de respingere a cererii de finanțare, în oricare dintre etapele procesului de evaluare, selecție, contractare, inclusiv conformitate administrativă.

Solicitantul are obligația de a asigura fonduri suficiente și realiste în bugetul proiectului, precum și termene realiste pentru realizarea activităților, cu încadrarea în limitele maxime prevăzute pentru bugetul sau după caz durata maximă de implementare a proiectului.

**Atenție!**

Bugetul proiectului este cuprins în cererea de finanțare și are conținutul minim prezentat în a**nexa nr. 2.1 la prezentul ghid** și se generează în cadrul aplicației MySMIS2021/SMIS2021.

Bugetul cererii de finanțare va fi corelat cu informațiile cuprinse în cadrul devizelor aferente celei mai recente documentații anexate la cererea de finanțare: SF/DALI/contract de achiziție, după caz (pentru corelarea informațiilor a se vedea **anexa 2.2 la prezentul ghid**). Devizele sunt întocmite în conformitate cu prevederile HG 907/2016, cu modificările si completările ulterioare.

La întocmirea bugetului, solicitantul va avea în vedere că valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare. Astfel, în completarea bugetului se va avea în vedere inclusiv justificarea costurilor bugetate la nivelul prețului pieței, anexându-se documente justificative în acest sens.

În plus, se va lua în calcul contribuţia proprie a solicitantului la realizarea proiectului, care reprezintă diferenţa dintre valoarea totală a proiectului şi valoarea finanţării nerambursabile/rambursabile acordate.

Solicitantul se angajează să asigure necesarul de cofinanțare proprie, precum și necesarul de finanțare pentru acoperirea cheltuielilor neeligibile. (a se vedea **Anexa 2.3 la prezentul ghid**).

Contribuția proprie totală a solicitantului poate proveni din surse proprii, credite bancare negarantate/garantate de stat, contribuția altor organisme ale statului sau alte surse private.

## 7.4 Anexele și documente obligatorii la depunerea cererii

La depunerea cererii de finanțare se vor anexa doar documentele justificative, documente suport și anexele obligatorii specificate în cadrul prezentei secțiuni, necesare pentru etapa de evaluare tehnico-financiară a proiectului - a se vedea fișa de control din cadrul Anexei 3 Grila de verificare tehnică și financiară, în funcție de tipul de proiect.

|  |
| --- |
| **Documente solicitate la depunerea cererii de finanțare** |
| 1. Documente privind identificarea reprezentantului legal[[4]](#footnote-4) al solicitantului/partenerilor, unde este cazul  Pentru reprezentantul legal al solicitantului se va anexa, în mod obligatoriu, la cererea de finanțare, o copie a documentului de identificare.  2. Mandatul special/împuternicirea specială pentru semnarea (digitală) a certificării aplicației și transmiterea cererii de finanțare prin MYSMIS  Mandatul special/ împuternicire specială pentru semnarea (digitală) a anumitor documente din cererea de finanțare (dacă este cazul). Persoana împuternicită nu poate semna cererea de finanțare la depunerea în MySMIS, după cum nici declarațiile date în nume propriu de către reprezentantul legal al solicitantului.  Pentru situațiile în care reprezentantul legal al solicitantului este un cetăţean străin nerezident, a se vedea excepţia de mai sus cu privire la împuternicirea specială pentru semnarea certificării aplicaţiei şi transmiterea cererii de finanţare prin MySMIS. Imputernicirea respectivă va fi semnată de către reprezentatul legal al solicitantului fie olograf, fie cu semnătură electronică extinsă validă.  3. Documente statutare/constituire cadrul instituțional aferent SMID   1. Pentru ADI (doar în cazul proiectelor proiectelor de tip A)   - Statutul ADI  - HCJ/HCL/HCL ale primăriilor de sector/Hotărâre a Consiliului General al Muncipiului București privind constituirea ADI  - Certificatul de înregistrare ADI la registrul Asociaţiilor şi Fundaţiilor   1. Pentru unități administrativ teritoriale județ (proiecte de tip A și C, și după caz B)   - Hotărârea judecătorească de validare a Preşedintelui Consiliului judeţean și Hotărârea Consiliului judeţean constituire și Ordin prefect privind constatarea îndeplinirii condițiilor legale de constituire a CJ  - sau Hotărâre de validare a Consiliului Judeţean/Hotărârea Consiliului judeţean de alegere a Preşedintelui Consiliului judeţean   1. Pentru municipiul București/primăriile de sector(proiecte de tip A și C) și unități administrativ teritoriale locale (proiecte de tip B)   - Hotărâre judecătorească de validare primar și Hotărârea Consiliului Local de constituire și Ordin prefect privind constatarea îndeplinirii condițiilor legale de constituire a Consiliului Local sau Hotărâre de validare a Consiliului Local  d) Pentru instituții centrale (proiecte de tip B și D)  - act de înființare  e) Document de poziție/contract de asociere (doar pentru proiecte de tip A)  4. Acordul de parteneriat, acolo unde este cazul (doar pentru proiecte de tip B sau D)  5. Raport de progres transmis și agreat de direcția relevantă din cadrul AM PDD/AM POIM (pentru proiecte de tip A – extindere/modernizare SMID)  6. Lista de investiții prioritare, semnată de CJ, ADI și autoritățile locale beneficiare (doar pentru proiecte de tip C)  7. Documentația tehnico-economică, faza SF (inclusiv analiza cost-beneficiu) și documentele de aprobare ale acesteia (doar pentru proiectele A și B)  Pe lângă ultima documentație tehnico-economică existentă vor fi anexate la cererea de finanțare următoarele documente, după caz:  Proiecte de tip A  - PJGD/PMGDB (aprobat de către Consiliul Județean/Primăria Generală a municipiului București),  - Avizul CTE,  - HCJ privind aprobarea studiului de fezabilitate şi a indicatorilor tehnico-economici ai proiectului,  - Hotărârea Adunării Generale a Asociaţilor ADI privind aprobarea studiului de fezabilitate, inclusiv indicatorii tehnico-economici ai proiectului,  - Planul anual de evoluţie a tarifelor, rezultat din ACB, aprobat prin hotărâre de ADI,  - Devizul general și devizele pe obiecte actulizate, asumate de beneficiar,  - Analiza Instituțională, care cuprinde și analiza privind ajutorul de stat. Analiza privind ajutorul de stat va include analiza privind respectarea condițiilor de acordare a ajutorului de stat stabilite prin schema de ajutor de stat, inclusiv documentele solicitate în mod expres prin schema de ajutor de stat pentru îndeplinirea acestor cerințe –. De asemenea, va include și analiza privind incidența ajutorului de stat în faza de operare (doar pentru proiecte de tip A), conform cerințelor din prezentul Ghid.  Proiecte de tip B  - Avizul CTE,  - HCJ/HCL-uri privind aprobarea studiului de fezabilitate şi a indicatorilor tehnico-economici ai proiectului - ale UAT-urilor care au prevăzute investiţii/HG (pentru AFM), pe baza avizului CTE al solicitantului  - Devizul general și devizele pe obiecte actulizate, asumate de beneficiar  **Atenție!**  Pentru proiectele de investiţii publice pentru care nu este obligatorie obţinerea autorizaţiei de construire, documentaţiile tehnico-economice care se depun împreună cu cererea de finanţare vor fi însoţite şi de planuri de amplasament sau planuri de situaţii şi alte documente prevăzute de legislaţia aplicabilă.  8. Documente care atestă rezonabilitatea costurilor și justificarea cel mai bun cel mai bun raport între cuantumul sprijinului, activitățile desfășurate și îndeplinirea obiectivelor:  • Analiza Cost-Beneficiu (proiecte de tip A)  • Anexa 2.9 Justificare rezonabilitatea costurilor și cel mai bun raport între cuantumul sprijinului, activitățile desfășurate și îndeplinirea obiectivelor proiectului (proiecte de tip B, C și D)  9. Contractele de achiziție publică încheiate înainte de depunerea cererii de finanțare pentru proiectele care nu au fost finalizate fizic sau implementate integral înainte de depunerea cererii de finanțare (dacă este cazul)  10. Pentru proiectele de tip A și B:  - Actul de reglementare unic privind evaluarea impactului asupra mediului (aferent tuturor investițiilor proiectului), în conformitate cu legislaţia naţională și cu reglementările comunitare aplicabile,  - Calendarul procedurii EIM elaborat și autentificat de către autoritatea competentă pentru protecția mediului (ACPM) precum și documentele aferente procedurii EIM (*în care se regăsesc inclusiv informațiile privind Imunizarea infrastructurii proiectului pentru atenuarea și respectiv adaptarea la schimbările climatice – conform Comunicării Comisiei nr. 2021/C 373/01*) și să cuprindă inclusiv documentele aferente procedurii EIM  - Studiul de Evaluare Adecvată sau Declarația autorității responsabile pentru monitorizarea siturilor Natura 2000 (după caz) + Harta cu reprezentarea siturilor Natura 2000 și interferența cu amplasamentele investițiilor proiectului (se figurează și distanțele dintre siturile N. 2000 și investițiile apropiate)  - Avizul de Gospodărire a Apelor unic (aferent tuturor investițiilor proiectului) și Studiul de evaluare a impactului asupra corpurilor de apă (SEICA) sau Declarația autorității competente responsabile cu gestionarea apelor (pentru toate investițiile proiectului), după caz.  În cazul în care ACPM decide că pentru proiect nu este necesară derularea procedurii de evaluare a impactului asupra mediului, în locul actului de reglementare EIM se va depune la cererea de finanțare Clasarea notificării, după caz pentru apelul B.  11. Analiza DNSH/Lista de verificare DNSH – a se vedea **Anexa 2.4** (pentru proiectele de tip A și B)  12. Autorizaţia de construire valabilă, dacă este cazul (pentru proiecte de tip A și B)  13. Harta indicând zona proiectului și date de geolocalizare (pentru proiectele de tip A și B)  14. Documente prin care se demonstrează capacitatea financiară pentru implementarea proiectului:  Proiecte de tip A, B - implementate de UAT/parteneriat UAT-AFM, sau C: HCJ/HCGMB/HCL privind aprobarea cofinanţării proiectului (cheltuieli eligibile şi neeligibile și eventuale cheltuieli neprevăzute) și, dacă este cazul, Scrisori de intenţie de la bănci privind interesul acestora de a cofinanţa proiectul,  Proiecte de tip B – implementate de AFM sau AFM în partneriat cu UAT, proiecte de tip D: Bugetul aprobat al instituției publice care cofinanțează proiectul sau documente din care să reiasă demararea procedurilor de includere în buget, și, după caz, HCL, din care să reiasă asigurarea cofinanţării aferente bugetelor locale (cheltuieli eligibile și/sau neeligibile) și asumarea asigurării eventualelor cheltuieli neprevăzute, inclusiv pentru acoperirea eventualelor rețineri și/sau corecții)  15. Declarația unică  Prin declarația unică, emisă pe proprie răspundere, sub sancțiunea pedepselor prevăzute de legislația penală în vigoare privind falsul intelectual și falsul în declarații, solicitantul și partenerul, după caz, confirmă îndeplinirea, la data depunerii cererii de finanțare, a tuturor condițiilor de eligibilitate, inclusiv a condițiilor de evitare a dublei finanțări, conflictelor de interese, situație de întreprindere în dificultate/faliment, ajutor de stat, eligibilitate TVA, plata datoriilor la zi față de bugetul public, precum și pentru a face dovada altor condiții de eligibilitate ale solicitantului și/sau ale partenerului și ale proiectului prevăzute în cadrul prezentului ghid.  Odată cu generarea și semnarea declarației unice, solicitantul/liderul de parteneriat și partenerul nu mai sunt obligați să depună documente doveditoare, cu excepția acelor documente și anexe solicitate prin prezentul ghid care urmează a fi depuse împreună cu cererea de finanțare și care sunt evaluate în etapa de evaluare tehnică și financiară a proiectului. Îndeplinirea condițiilor de eligibilitate se dovedește de către solicitant în etapa de contractare, prin prezentarea de documente justificative, specificate în cadrul prezentului ghid.  16. Declarație privind eligibilitatea TVA, dacă este cazul  17. Decizia privind înfiinţarea/extinderea componenței UIP, CV-uri și fișe de post pentru membrii UIP  18. Raportul de finalizare a procesului de pregătire a proiectului, cu aviz favorabil pentru toate condițiile verificate, realizat de către JASPERS/BEI PASSA/experți independenți și Nota elaborată de Serviciul Pregătire Proiecte (doar pentru proiecte de tip A)  19. Planul de monitorizare al proiectului  20. Graficul de execuție după modelul Anexa 2.6 - Model de grafice și alte planuri, inclusiv planul de informare și publicitate  21. Anexa 2.1 Bugetul cererii de finanțare |
| **Atenție!**  Prin excepție față de cele menționate mai sus, la depunerea cererii de finanţare nu se solicită depunerea avizelor, acordurilor, certificatelor, autorizaţiilor sau a altor documente care au stat la baza emiterii autorizaţiei de construire sau aprobării documentaţiilor tehnico-economice care însoţesc cererea de finanţare, în condiţiile în care acestea au fost aprobate potrivit competenţelor stabilite prin [art. 42](https://lege5.ro/Gratuit/geydsnjzgu/legea-nr-500-2002-privind-finantele-publice?pid=511805161&d=2023-05-14" \l "p-511805161" \t "_blank) din Legea nr. 500/2002 privind finanţele publice, cu modificările şi completările ulterioare, şi [art. 44](https://lege5.ro/Gratuit/ha3tgnjw/legea-nr-273-2006-privind-finantele-publice-locale?pid=29476036&d=2023-05-14" \l "p-29476036" \t "_blank) din Legea nr. 273/2006 privind finanţele publice locale, cu modificările şi completările ulterioare. **În măsura în care acestea cuprind recomandări, punerea lor în aplicare este responsabilitatea exclusivă a beneficiarului pe întreaga perioadă de implementare şi monitorizare a proiectului.** |

## 7.5 Aspecte administrative privind depunerea cererii de finanțare

Pentru depunerea cereriilor de finanțare prin platforma MYSMIS, în conformitate cu prevederile prezentului ghid, solicitantul va avea în vedere crearea unui cont de front office în cadrul aplicației respective. În acest sens, se vor avea în vedere instrucțiunile publicate la adresa <https://mfe.gov.ro/my-smis/>

Cererile de finanțare vor fi completate în conformitate cu instrucțiunile menționate în **Anexa 2 la prezentul ghid** și vor avea anexate toate documentele obligatorii solicitate la depunerea cererii de finanțare. De asemenea a se vedea prevederile prezentului capitol cu privire la completarea cererii de finanțare.

Conformarea cu toate cerinţele specifice formulate în ghidul solicitantului va avea în vedere următoarele aspecte:

* existenţa şi forma cererii de finanţare şi a anexelor,
* încărcarea corespunzătoare a documentelor solicitate prin ghidul solicitantului, respectarea formei și continutului acestora, inclusiv asigurarea asumării corespunzătoare și a valabilității documentelor.
* Alte aspecte administrative trebuie să fie conforme cu prevederile din Ghidul solicitantului

**Nota!**

Criteriile respective se pot verifica pe bază de declarație unică și/sau prin verificare digitalizată în conformitate cu prevederile prezentului ghid.

## 7.6 Anexele și documente obligatorii la momentul contractării

Odată cu demararea etapei de contractare se solicită transmiterea documentelor care au suferit modificări de la momentul depunerii depunerii cererii de finanțare. În acest sens a se vedea documentele solicitate la secțiune 5.2.

De asemenea, conform celor de mai jos se solicită transmiterea în etapa de contractare, în termenul maxim prevăzut de prezentul ghid, a următoarelor documente:

1. Pentru proiectele de tip B, acolo unde este cazul, se va depune autorizația de construire, , în termen de valabilitate și emis pentru obiectivele de investiție corespunzătoare ale proiectului.

**Atenție!**

Dacă împreună cu cererea de finanţare se depune autorizaţia de construire valabilă la data depunerii cererii de finanţare, emisă pentru solicitant/liderul de parteneriat sau partener, după caz, pentru obiectivul de investiţii vizat de cererea de finanţare, nu este necesară şi nu se solicită depunerea avizelor, acordurilor, certificatelor, autorizaţiilor sau a altor documente, inclusiv cele privind regimul de proprietate/dreptul real principal asupra imobilelor, infrastructurilor sau obiectivelor, care au stat la baza emiterii acesteia. În situaţia în care cererea de finanţare este selectată pentru contractare, solicitantul are obligaţia să asigure valabilitatea autorizaţiei de construire şi corespondenţa cu obiectivul finanţat şi la semnarea contractului de finanţare, după caz.

În cazul în care, din cuprinsul autorizației de construire nu rezultă aceste elemente în clar și/sau imobilele pentru pentru care sunt autorizate lucrările de construire, AMPDD își rezervă dreptul de a solicita documentele care demonstrează drepturile reale/de creanță solicitate în conformitate cu prevederile prezentului ghid.

1. Pentru proiectele de tip A, respectiv proiectele de tip B pentru care nu a fost emisă autorizația de construire, solicitantul va depune în etapa de contractare documentele care atestă drepturile solicitate prin prezentul ghid pentru imobilele corespunzătoare obiectivelor de investiții. Documentele respective sunt cele care conform prevederilor legale în vigoare fac dovada dreptului invocat în patrimoniul solicitantului.

Astfel se va depune, după caz:

* oricare dintre actele admise de lege ce atestă dreptul de proprietate publică și celelalte drepturile reale principale (dreptul de superficie; dreptul de uzufruct; dreptul de uz; dreptul de administrare; dreptul de concesiune; dreptul de folosinţă) – de exemplu extras HG/HCL/Lege pentru proprietate publică, copie act de proprietate/contract de superficie/contract de concesiune/contract de folosință/pe durata proiectului şi durata de sustenabilitate a proiectului, etc.
* Extrase de carte funciară pentru informare
* Hotărâri de Consiliu Local/Consiliul Judetean privind disponibilitatea terenurilor
* Declarație pe proprie răspundere din partea beneficiarului prin care se menționează faptul că nu au fost depuse cereri de retrocedare, în conformitate cu legislația în vigoare și că nu există litigii cu privire la stabilirea și delimitarea proprietății

**Atenție!**

În cazul în care în cadrul unui proiect există atât obiective de investiție pentru care este depusă autorizația de construire cât și obiective de investiție pentru care acest document nu este încă emis, se vor avea în vedere atât documentele menționate la punctul 1 cât și la punctul 2 de mai sus, după caz.

Neclarificarea drepturilor reale/de creanță solicitate prin prezentul ghid, în termenii stabiliți de acesta, conduce la respingerea proiectului de la finanțare/rezilierea contractului de finanțare.

1. Planul de informare și publicitate după modelul din Anexa 2.6 - Model de grafice și alte planuri, inclusiv planul de informare și publicitate (pentru toate apelurile de proiecte)
2. Graficul de rambursare/plăți după modelul din Anexa 2.6 - Model de grafice și alte planuri, inclusiv planul de informare și publicitate (pentru toate apelurile de proiecte)
3. Certificate de atestare fiscală, referitoare la obligațiile de plată la bugetul local și bugetul de stat (pentru toate apelurile de proiecte) și Certificatele de atestare fiscală referitoare la obligațiile de plată la bugetul local și bugetul de stat trebuie să fie în termenul de valabilitate (pentru toate apelurile de proiecte)

Solicitantul trebuie să fi achitat obligaţiile de plată nete către bugetul de stat și respectiv bugetul local în conformitate cu prevederile legale în vigoare.

1. Certificatul de cazier fiscal al solicitantului (pentru toate apelurile de proiecte)

Certificatul de cazier fiscal trebuie să fie în termen de valabilitate, conform prevederilor OG nr. 39/2015 privind cazierul fiscal.

1. Certificat de cazier judiciar al reprezentantului legal al solicitantului, conform Legii nr. 290/2004 privind cazierul judiciar, republicată, cu modificǎrile şi completǎrile ulterioare

În cazul parteneriatelor,dacă este cazul, toţi membrii parteneriatului vor prezenta acest document.

1. Actul de împuternicire în original pentru semnare contract (este obligatoriu doar în cazul împuternicirii) (pentru toate apelurile de proiecte)
2. Plan de colectare separată a deșeurilor (doar pentru proiecte de tip A).

**Atenție!**

În cazul în care va fi disponibilă facilitatea interogării bazelor de date electronice, AMPDD va solicita certificatele de atestare fiscală/judiciar mai sus menționate și va realiza verificările conform prevderilor prezentului ghid, solicitantul la finanțare exprimându-și acordul cu privire la aceste aspecte prin transmiterea cererii de finanțare.

Solicitantul/Liderul de parteneriat și partenerul, după caz, care, în etapa de contractare până la termenul stabilit de prin prezentul ghid (15 zile lucrătoare, calculat de la data primirii solicitării), după caz, care nu fac dovada îndeplinirii condițiilor de eligibilitate și conformitate conform declarației unice prezentate în etapa de depunere a cererii de finanțare, sunt declarați respinși, iar contractul de finanțare nu este semnat, cu excepția situației de încheiere a contractelor cu clauză rezolutorie de maximum 1 an de la semnarea contractului pentru demonstrarea dreptului real invocat în cadrul cererii de finanțare, conform criteriului specific menționat în **capitolul 5** la prezentul ghid.

## 7.7 Renunțarea la cererea de finanțare

În situaţia renunțării la solicitarea finanțării, solicitantul va trebui să completeze, semneze o cerere pe o va transmite prin MySMIS2021/SMIS2021+. Renunțarea la cererea de finanțare se va face numai de către reprezentantul legal/ persoana împuternicită al/a solicitantului în mod expres prin mandat special/împuternicire specială.

Procedura de renunțare la cererea de finanțare depusă, anterior menţionată, se aplică pentru toate etapele procesului de evaluare, selecție și contractare.

# PROCESUL DE EVALUARE, SELECȚIE ȘI CONTRACTARE A PROIECTELOR

În cazul apelurilor de proiecte cu termen-limită de depunere, lansate prin prezentul ghid, durata totală a procesului de evaluare, selecție, contractare până la intrarea în vigoare a contractului de finanțare nu poate depăși 180 de zile calendaristice calculate de la închiderea apelului de proiecte.

Apelurile sunt adresate exclusiv solicitanților la finanțare dentificați anterior și predefiniți în în cadrul prezentului ghid. Proiectele sunt selectate prin aplicarea criteriilor de evaluare și selecție cu condiția respectării pragului de calitate stabilit și în condițiile prevăzute de prezentul ghid, în limita bugetului alocat apelului specific.

**Atenție!**

În cazuri excepționale și pentru motive independente de solicitant, liderul de parteneriat și parteneri, după caz, la solicitarea acestora, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare. Perioadele cumulate de suspendare nu pot depăși 45 de zile calendaristice.

## 8.1 Principalele etape ale procesului de evaluare, selecție și contractare

Principalele etape ale procesului pe care îl parcurge cererea de finanțare de la depunere până la contractare sunt:

* Conformitate administrativă și eligibilitate
* Evaluare tehnică și financiară
* Contractare

În cadrul acestor etape se pot solicita clarificări în condițiile prevăzute de prezentul ghid, la fiecare secțiunea în parte cu condiția de a nu se depăși termenul maxim de 180 de zile calendaristice calculate de la închiderea apelului de proiecte/proiect pentru întreg procesul.

Dacă solicitantul finanțării nu răspunde la clarificări, AM are dreptul de a respinge cererea de finanțare depusă în cadrul prezentului apel.

## 8.2 Conformitate administrativă și eligibilitate – DECLARATIE UNICĂ

Verificarea conformității administrative este complet digitalizată, respectiv este realizată în mod automat prin sistemul informatic MySMIS2021/SMIS2021+, pe baza declarației unice generate de sistemul informatic MySMIS2021/ SMIS2021+.

**Atenție!**

Modelul de Declaratie unică din Anexa 2.3 cuprinde cerințe atât cu privire la toate tipurile de proiecte, astfel că solicitantul va trebui sa selecteze cerințele potrivite tipului de proiect. Completarea eronată a Declaraței Unice, respectiv cu informații care nu corespund profilului proiectului, conduce la respingerea Cererii de Finanțare.

Solicitantul sau, după caz, liderul de parteneriat este informat, prin emiterea unei notificări prin intermediul aplicației MySMIS2021/SMIS2021+, cu privire la trecerea proiectului în etapa de evaluare tehnică și financiară.

Lista de verificare preliminară a documentelor anexate la cererea de finanțare reprezinta **Anexa 4, secțiunea 4.1 la prezentul ghid.** Aceasta listă are caracter informativ doar pentru ca solicitanții la finanțare să verifice doumentele încarcate în MySMIS2021/SMIS2021+.

Verificarea conformității administrative și eligibilității din perspectiva îndeplinirii condițiilor de eligibilitate se realizează, în etapa de contractare, în urma verificării documentelor transmise de solicitant în termenul maxim aferent acestei etape, prin prin prezentarea de documente cu valoare probantă, specificate în prezentul ghid. De asemenea, după caz, se vor interoga bazele de date ale instituțiilor publice pentru obținerea informațiilor necesare confirmării condițiilor de eligibilitate.

În cazul în care solicitanții la finanțare, până la termenul stabilit prin prezentul ghid, nu fac dovada îndeplinirii condițiilor de eligibilitate și conformitate conform declarației unice prezentate la depunerea cererii de finanțare, sunt declarați respinși, iar contractul de finanțare nu va fi semnat, cu excepția situației de încheiere a contractelor cu clauză suspensivă, acolo unde prezentul ghid prevede această posibilitate.

MIPE prin AMPDD sesizează organele de urmărire penală, atunci când constată indicii cu privire la faptul că una sau mai multe declarații depuse de solicitanții la finanțare sunt false, inexacte sau conțin informații eronate care pot conduce la decizii eronate privind obținerea finanțării, în termenele prevăzute de legislația în vigoare aplicabilă, calculate de la data constatării acestor stări de fapt.

Pentru detalii cu privire la etapa de contractare și verificările asociate acesteia vă rugăm consultați **secțiunea 8.9 la prezentul ghid.**

## 8.3 Etapa de evaluare preliminară – dacă este cazul (specific pentru intervențiile FSE+) (NA)

## 8.4 Evaluarea tehnică și financiară. Criterii de evaluare tehnică și financiară

Ulterior depunerii cererii de finanțare, se demarează etapa de evaluare tehnică și financiară. Aceasta se derulează către AMPDD, în conformitate cu criteriile de evaluare tehnică și financiară specifice fiecărui apel de proiecte în parte, prevăzute în **Anexa 3** la prezentul ghid.

Criteriile de evaluare și selecție sunt în concordanță cu cerințele și obiectivele specifice ale priorității din programul de finanțare, în special cu criteriile de prioritizare pentru prioritatea/obiectivul specific/acțiunea în cadrul căreia/căruia este lansat apelul de proiecte și urmăreasc impactul proiectului asupra realizării obiectivelor specifice ale priorității, precum și eficiența utilizării fondurilor externe nerambursabile, inclusiv prin utilizarea indicatorilor de performanță financiară.

Grilele de evaluare tehnică și financiară se completează și se generează în sistemul informatic MySMIS2021/SMIS2021+.

Evaluarea tehnică și financiară se efectuează de către comisiile de evaluare stabilite la nivelul AMPDD. Pe parcursul procesului de evaluare tehnică și financiară, comisia de evaluare poate solicita clarificări, cu respectarea cerințelor și a termenelor stabilite prin procedurile operaționale, cu condiția ca prin clarificările solicitate să nu încalce principiul tratamentului egal și nediscriminării. În lipsa unor răspunsuri la clarificări AMPDD poate lua decizia de selectare sau respingere a proiectelor exclusiv pe baza informațiilor existente. În lipsa unor răspunsuri la clarificări sau în cazul primirii unor răspunsuri neconcludente, AMPDD ia decizia privind rezultatul evaluării pe baza informațiilor existente, inclusiv decizia de respingere a proiectului.

Rezultatele evaluării tehnice și financiare se comunică solicitantului/liderului de parteneriat, electronic, prin intermediul sistemului informatic MySMIS2021/SMIS2021+, indicându-se calificativul, respectiv rezultatul obținut, pentru fiecare criteriu în parte, însoțit de justificarea aferentă.

Împotriva rezultatului evaluării tehnice și financiare, solicitantul poate formula contestație în conformitate cu prevederile **secțiunii 8.8** la prezentul ghid.

### Criteriile de evaluare tehnică și financiară:

1. Contribuția la realizarea obiectivelor priorității PDD;
2. Maturitatea proiectului (documentație tehnico-economică, documente aprobatoare, inclusiv procedura de mediu, după caz);
3. Complementaritate și concentrare strategică;
4. Sustenabilitatea proiectului (demonstrarea viabilității proiectului, asigurarea surselor de finanțare necesare operării/întreținerii sau continuării activităților inițiate prin proiect, inclusiv prezentarea strategiei de implementare, monitorizare, durabilitate a proiectului).

Evaluarea tehnico-economică a proiectului va permite aprecierea contribuţiei proiectului la îndeplinirea obiectivelor PDD, şi după caz, contribuţia la atingerea țintelor de conformare sau la implementarea legislaţiei şi politicilor relevante.

Se va urmări ca propunerea de proiect să fie clară, coerentă, realistă şi fezabilă cu privire la operaţiunile propuse, termenele de realizare, eficienţa investiţiilor. Se va evalua de asemenea coerenţa între deficiențele identificate, obiectivele proiectului, activităţile propuse şi rezultatele estimate. Toate activităţile propuse în proiect trebuie să fie clar descrise şi cuantificate.

Totodată, se evaluează dacă resursele folosite pentru implementarea proiectului sunt suficiente și pot asigura sustenabilitatea proiectului după finalizare.

Planificarea activităţilor trebuie să fie realistă, bugetul proiectului defalcat pe categorii, trebuie să fie transparent şi coerent. Totodată, va fi evaluată componenţa şi experienţa echipei de proiect de a implementa proiectele propuse.

Principiul DNSH este un principiu orizontal, care, va fi verificat de către AM cu ajutorul unei liste de verificare DNSH care are drept scop verificarea îndeplinirii cerințelor aferente proiectelor după cum au fost stabilite în analiza DNSH la nivelul PDD.

Pentru detalierea acestor criterii va rugăm să consultați **Anexa 3** la prezentul ghid cu privire la grilele de evaluare tehnică și financiară specifice pentru fiecare apel în parte.

\***Atenție!**

**Aspecte privind elaborarea documentației tehnico-economice în cazul proiectelor de tip A**

Documentația tehnico-economică va avea la bază Planul Județean de Gestionare a Deșeurilor/Planul Municipal de Gestionare a Deșeurilor aprobat, cu elaborarea conceptului preliminar şi caracteristicilor tehnice, comparând soluţiile alternative mai dealiate în vederea asigurării alegerii soluţiilor celor mai eficiente din punct de vedere al costurilor. Toate opțiunile posibile și realiste trebuie analizate și comparate din perspectiva costurilor de investiții și de operare (la valoarea actualizată netă) și să ţină cont de perioadele de tranziţie stabilite pentru implementarea directivelor UE relevante, conform prevederilor Tratatului de Aderare a României la UE pentru sectorul de deşeuri. Analizele de opțiuni vor avea în vedere compararea diferitelor soluții tehnice propuse și nu a diferitelor tehnologii.

Documentația tehnico-economică constă în studii tehnice, financiare şi instituţionale, reprezentând un concept preliminar necesar pregătirii cererii de finanțare pentru proiectul de investiții. Acest studiu trebuie să fie întocmit potrivit cerinţelor directivelor şi legislaţiei românești în domeniu (HG nr. 907 din 29 noiembrie 2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările şi completările ulterioare și cerinţele Ghidului disponibil pe site-ul AM PDD la adresa sau <http://www.fonduri-ue.ro>).

În ceea ce privește investițiile realizate în municipiul București, acestea se vor baza pe evaluarea nevoilor de investiţii ce vizează întregul ciclu de management al deșeurilor în București, iar acţiunile finanţate vor respecta ierarhia deșeurilor, începând cu colectarea separată și sortarea, conform nevoilor identificate. Acțiunile propuse vor răspunde nevoilor de finanțare orientate spre atingerea obiectivelor de reciclare a deșeurilor în conformitate cu Art. 11 alin. (2) litera (a) din Directiva 2008/98/CE. Nevoile de investiţii din București sunt reflectate în planul de management al deşeurilor la nivel de judeţ / master plan, în special în ceea ce privește: cuatificarea ţintelor privind prevenirea generării deșeurilor, contribuția Municipiului București la realizarea obiectivelor naţionale de reciclare de 50%.

Pentru **investițiile de tip A** în vederea aprobării documentației tehnico-economice sunt necesare următoarele documente (acestea vor fi anexate la cererea de finanțare)

* HCJ privind aprobarea Planului Județean pentru Gestionarea Deșeurilor / HCGMB pentru Primăria Municipiului București (sau alte hotărâri dacă este cazul)
* Avizul CTE din cadrul Solicitantului privind aprobarea indicatorilor tehnico-economici ai proiectului;
* HG/HCGMB/Ordin/HCJ/ HCL (orice alt document prevăzut de legislația specifică) privind aprobarea Studiului de fezabilitate şi a indicatorilor tehnico-economici ai proiectului, pe baza avizului CTE;
* Hotărârea Adunării Generale a Asociaţilor ADI privind aprobarea Studiului de fezabilitate şi a indicatorilor tehnico-economici ai proiectului
* Hotărârea ADI/ HCGMB pentru Primăria Municipiului București/ HCL pentru primăriile de sector (sau alte hotărâri dacă este cazul) privind aprobarea planului anual de evoluţie a tarifelor şi taxelor (conform Analizei Cost-Beneficiu)

Pentru **investițiile de tip A,** proiectele propuse se vor baza pe evaluarea nevoilor de investiţii ce vizează întregul ciclu de management al deșeurilor, iar acţiunile finanţate vor respecta ierarhia deșeurilor, începând cu colectarea separată și sortarea, conform nevoilor identificate. Acțiunile propuse vor răspunde nevoilor de finanțare orientate spre atingerea obiectivelor de reciclare a deșeurilor în conformitate cu Art. 11 alin. (2) litera (a) din Directiva 2008/98/CE.

**Atenție!**

**Pentru investițiile de tip A se va avea în vedere faptul ca investițiile propuse să fie complementare sistemului de management integrat finanțat anterior (după caz), să nu afecteze sustenabilitatea acestuia (ex: dublarea capacității infrastructurii, modificarea fluxului de deșeuri, etc) și să respecte cadrul instituțional al sistemului de management integrat al deșeurilor. În acest sens, trebuie argumentat și faptul că sistemul finanțat anterior este funcțional și investițiile propuse sunt necesare pentru respectarea noilor prevederi legislative adoptate atât la nivel european cât și național, precum și jurisprudența Curții Europene de Justiție.**

Acolo unde va fi cazul, vor fi propuse soluţii flexibile care să permită îmbunătăţirea /extinderea instalaţiilor noi, precum și complementaritatea cu investiții prin alte fonduri/programe, în cazul în care mai sunt necesare investiții.

Studiul de fezabilitate constă în studii tehnice, financiare şi instituţionale, reprezentând un concept preliminar necesar pregătirii cererii de finanţare pentru proiectul de investiții. Acesta trebuie întocmit potrivit cerinţelor directivelor şi legislaţiei românești în domeniu (în special HG nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice.

**Integrarea aspectelor privind schimbările climatice și reziliența la dezastre în selectarea opțiunilor.** În etapa de elaborare a studiului de fezabilitate și a analizei opțiunilor se vor lua în considerare și aspectele privind adaptarea la schimbările climatice și atenuarea efectelor acestora și rezistența în fața dezastrelor. **Ca urmare acest impact se va reflecta în acordul/avizul de mediu și autorizațiile de construcție.**

De asemenea, a se vedea și metodologia detaliată în documentul Comisiei Europene ”Guidelines for Project Managers: Making vulnerable investments climate resilient”, disponibilă la <https://climate-adapt.eea.europa.eu/en/metadata/guidances/non-paper-guidelines-for-project-managers-making-vulnerable-investments-climate-resilient/guidelines-for-project-managers.pdf>

Planul anual de evoluţie a tarifelor va fi întocmit cu respectarea prevederilor legale în vigoare, luând în considerare modul de calcul a tarifului pentru deșeuri conform Ordinului nr.640/2022 privind Normele metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare.

Proiectele de mediu susţinute de Fondul de Coeziune generează venituri prin taxele de utilizare plătite de industrie, agenţii comerciali şi gospodării pentru serviciile oferite.

Cerinţa minimă este ca proiectele să fie durabile pe durata lor de existenţă economică, adică să asigure un flux de venituri suficient pentru a acoperi costurile de operare şi întreţinere. Există însă un al doilea aspect al analizei financiare, de importanţă critică şi anume, estimarea nivelului grantului necesar pentru ca proiectul să devină viabil din punct de vedere financiar.

Analiza Cost Beneficiu trebuie să fie elaborată în conformitate cu cerinţele Ghidului Comisiei Europene pentru perioada 2014-2020 privind analiza cost-beneficiu pentru proiectele noi.

Componentele analizei Cost-Beneficiu sunt:

1. Analiza financiară
2. Analiza economică
3. Evaluarea riscului și analiza de senzitivitate

Scopul elaborării analizei instituţionale este de a asigura existenţa unui cadru instituţional solid pentru o implementare adecvată a proiectelor şi o bună exploatare a infrastructurii realizate din fonduri nerambursabile.

Analiza Instituţionalătrebuie să furnizeze date privind:

* Analiza situaţiei instituționale actuale;
* Analiza competențelor manageriale și operaționale, descrierea formei de proprietate asupra activelor şi condiţiilor, a deșeurilor existente, conceptelor de operare şi întreţinere, aranjamentelor şi obligaţiilor contractuale, a mecanismelor de stabilire a tarifelor, evaluarea capacităţii resurselor umane
* Analiza conformității cu regulile privind ajutorul de stat stabilite în schema de ajutor de stat;
* Analiza privind incidența ajutorului de stat în faza de operare, prin raportare la prevederile din secțiunea 5.1.1 din prezentul Ghid.

**Aspecte privind elaborarea documentației tehnico-economice în cazul proiectelor de tip B**

Proiectele de tip B vizează închiderea unor depozite neconforme de deșeuri municipale care se regăsesc în Anexa nr. 5 a Ordonanței nr. 2/2021 privind depozitarea deșeurilor, cu modificările și completările ulterioare.

În cazul acestor proiecte, se vor avea în vedere cerințele detaliate în secțiunea anterioară pentru proiectele de tip A, după caz.

Astfel, pentru aceste proiecte nu se aplică cerințele referitoare la analiza instituțională, politica tarifară și analiza cost-beneficiu.

Pentru **investițiile de tip B** în vederea aprobării documentației tehnico-economice sunt necesare următoarele documente (acestea vor fi anexate la cererea de finanțare)

* Avizul CTE din cadrul Solicitantului privind aprobarea indicatorilor tehnico-economici ai proiectului;
* HCJ/HCL-uri privind aprobarea studiului de fezabilitate şi a indicatorilor tehnico-economici ai proiectului - ale UAT-urilor care au prevăzute investiţii/HG (pentru AFM), pe baza avizului CTE al solicitantului;

## 8.5 Aplicarea pragului de calitate (NA)

## 8.6 Aplicarea pragului de excelență (NA)

## 8.7 Notificarea rezultatului evaluării tehnice și financiare

Rezultatele evaluării tehnice și financiare se comunică solicitantului/liderului de parteneriat, electronic, prin intermediul sistemului informatic MySMIS2021/SMIS2021+. A se vedea **secțiunea 8.4 din prezentul ghid.**

## 8.8 Contestații

Rezultatele etapelor procesului de evaluare, selecție, contractare sunt aduse la cunoștința solicitantului prin aplicația informatică MySMIS2021/SMIS2021+. În cazul în care solicitantul/liderul de parteneriat, după caz, este nemultumit de rezultatul aferent oricărei etape poate formula contestație pe cale administrativă în termen de 30 de zile calendaristice, calculat de la data comunicării acestuia prin intermediul sistemului informatic MySMIS2021/SMIS2021+.

Contestația se transmite/depune de către reprezentantul legal al solicitantului sau persoana împuternicită expres în acest sens.

Contestația trebuie să cuprindă, cel puțin următoarele elemente:

- datele de identificare ale solicitantului: denumirea, sediul, datele de contact, precum și alte atribute de identificare, în condițiile legii, cum sunt: numărul de înregistrare în registrul comerțului sau într-un alt registru public, codul unic de înregistrare, precum și ale cererii de finanțare: titlu, cod unic SMIS- datele de identificare ale reprezentantului legal al solicitantului;

- obiectul contestației

- criteriul/criteriile contestat(e) (acolo unde este cazul);

- motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;

- semnătura reprezentantului legal/împuternicit al solicitantului;

Pentru soluționarea contestațiilor este numit, prin decizie a conducătorului autorității de management, comitetul de soluționare a contestațiilor care poate solicita informații și documente necesare pentru soluționarea contestației, cu respectarea principiilor tratamentului egal și nediscriminării. Atribuțiile și responsabilitățile comitetului de soluționare a contestațiilor sunt stabilite prin decizie a conducătorului autorității de management.

Comitetul de soluționare a contestațiilor soluționează contestația în termen de 30 de zile calendaristice de la data înregistrării acesteia și emite o decizie motivată, care se comunică solicitantului sau, după caz, liderului de parteneriat, prin grija autorității de management/organismului intermediar, electronic, prin intermediul sistemului informatic MySMIS2021/ SMIS2021+.;

Decizia Comitetul de soluționare a contestațiilor este finală, iar contestatarul nu mai poate înainta la AMPDD o nouă contestație pe marginea aceluiași subiect. Împotriva soluției stabilite prin decizie de către Comitetul de soluționare a contestațiilor solicitantul se poate adresa instanței de contencios administrativ, în conformitate cu prevederile art. 8 din Legea contenciosului administrativ nr. 554/2004, cu modificările și completările ulterioare.

Nu se analizează contestațiile depuse de alte persoane decât reprezentantul legal și/sau a persoanei împuternicite expres de către acesta. Contestațiile transmise de alte persoane nu vor fi analizate și vor fi respinse, nefiind transmise de reprezentantul legal al solicitantului și/sau persoana împuternicită expres în acest sens.

În cazul admiterii contestației ca rezultat al reevaluării tehnice și financiare, autoritatea de management/organismul intermediar, după caz, procedează la inițierea etapei de contractare, având în vedere considerentele deciziei de soluționare a contestației.În cazul admiterii contestației ca rezultat al reverificării modului de îndeplinire a condițiilor de eligibilitate, în urma etapei de contractare, autoritatea de management procedează la emiterea deciziei de finanțare sau semnarea contractului de finanțare, având în vedere considerentele deciziei de soluționare a contestației.

## 8.9 Contractarea proiectelor

Intrarea în etapa de contractare este adusă la cunoștința solicitantului prin aplicația informatică MySMIS2021/SMIS2021+. Solicitanții ale căror cereri de finanțare au îndeplinit condițiile prevăzute de prezentul ghid și ale căror rezultate confirmă îndeplinirea condițiilor pentru selecție sunt notificați cu privire la trecerea în etapa de contractare, în termen de 5 zile lucrătoare de la data finalizării etapei de evaluare tehnică și financiară, respectiv de la data soluționării contestațiilor, în baza rezultatelor finale.

În etapa de contractare, în condițiile prezentului, solicitanților li se solicită, prin sistemul informatic MySMIS2021/SMIS2021+ să facă dovada celor declarate prin declarația unică, respectiv să prezinte documentele justificative prin care fac dovada îndeplinirii tuturor condițiilor de eligibilitate.

Solicitantul/Liderul de parteneriat transmite documentele solicitate în etapa de contractare, sub sancțiunea respingerii cererii de finanțare, în termen de 15 zile lucrătoare, calculat de la data primirii solicitării din partea AMPDD.

### 8.9.1 Verificarea îndeplinirii condițiilor de eligibilitate

Ulterior transmiterii documentelor solicitate, AMPDD demareaza verificarea conformității administrative și eligibilității pe baza **Anexei 4, secțiunea 4.2 la prezentul ghid.** Anexa menționată este detaliată pentru fiecare apel de proiecte în parte.

Autoritatea de management poate solicita clarificări în etapa de contractare, în legătură cu documentele verificate, cu respectarea principiului tratamentului egal și nediscriminării, iar solicitanții au obligația să răspundă la clarificări cu respectarea termenului de 15 zile lucrătoare de răspuns, calculat de la data primirii solicitării de clarificări, sub sancțiunea respingerii cererii de finanțare.

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant/liderul de parteneriat, inclusiv a răspunsurilor la solicitările de clarificări, a informațiilor și documentelor care pot fi accesate, obținute sau puse la dispoziția autorității de management, din bazele de date administrate de alte instituții publice, prin implementarea măsurilor de interoperabilitate/interogare a sistemelor/bazelor de date/rapoartelor, precum și a informațiilor și a documentelor care au însoțit cererea de finanțare disponibile în sistemul informatic MySMIS2021/ SMIS2021+.

În cazul în care obținerea datelor și informațiilor prevăzute anterior prin interogarea bazelor de date administrate de alte instituții publice nu este posibilă sau informațiile nu corespund cu cele furnizate de solicitant, AMPDD solicită clarificări solicitantului și documentele doveditoare, cu respectarea termenelor prevăzute în solicitările de clarificări.

Solicitanții au obligația să se asigure că la emiterea ordinului de începere a execuției lucrărilor sunt îndeplinite toate condițiile legale pentru executarea acestora.

În cazuri excepționale și pentru motive independente de solicitant, liderul de parteneriat și parteneri, după caz, la solicitarea acestora, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare. Perioadele cumulate de suspendare nu pot depăși 45 de zile calendaristice.

Anterior încheierii contractelor de finanțare sau emiterii deciziilor de finanțare, după caz, autoritatea de management se asigură că sunt îndeplinite cerințele minime obligatorii pentru selectarea proiectelor, așa cum sunt acestea prevăzute la art. 73 alin. (2) din Regulamentul (UE) 2021/1.060, cu modificările și completările ulterioare, precum și orice alte condiții ce decurg din normele europene și naționale. Astfel, urmare a verificăriilorrespective, AMPDD va emite decizia de aprobare a finanțării/decizia de respingere a finanțării, care se transmite prin sistemul informatic MySMIS2021/SMIS2021+.

### 8.9.2 Decizia de acordare/respingere a finanțării

Ca urmare a verificării îndeplinirii condițiilor de eligibilitate, autoritatea de management emite decizia de aprobare a finanțării, respectiv decizia de respingere a finanțării. Pentru proiectele selectate, în baza deciziei de aprobarea a finanțării AMPDD va proceda la încheierea contractului de finanțare. Contractul de finanțare se generează de sistemul informatic MySMIS2021/ SMIS2021+ și se semnează numai în format electronic de către reprezentantul legal/persoanele împuternicite ale autorității de management, după caz, și reprezentantul legal/persoanele împuternicite desemnate de solicitantul sau liderul de parteneriat în numele parteneriatului constituit.

Pentru proiectele respinse Autoritatea de management emite decizia de respingere a finanțării, în etapa de contractare, cu menționarea motivelor de respingere, dacă intervine cel puțin una dintre următoarele situații, fără ca enumerarea să excludă alte condiții specifice prevăzute de prezentul ghid:

a) solicitantul nu face dovada că cele declarate prin declarația unică sunt conforme cu realitatea și corespund cerințelor din prezentul ghid;

b) solicitantul nu răspunde în termenele prevăzute în etapa de contractare privind transmiterea documentelor în cadrul acestei etape și/sau termenul privind solicitarea de clarificări mai sus menționate, cu excepția situației pentru care se aplică prevederea din prezentul ghid cu privire la încheierea contractului cu clauză rezolutorie (a se vedea **secțiunea 5.1.1 la prezentul ghid.**

**Atenție!**

Împotriva deciziei de respingere a finanțării din cadrul etapei de contractare, solicitantul/ liderul de parteneriat poate formula contestație pe cale administrativă, la AMPDD în termen de 30 de zile calendaristice, calculat de la data primirii acesteia prin sistemul informatic MySMIS2021/SMIS2021+, în condițiile menționate **în secțiunea 8.8 la prezentul ghid.**

### 8.9.3 Definitivarea planului de monitorizare a proiectului (indicatori de etapă)

Planul de monitorizare a proiectului este parte integrantă a contractului de finanțare și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează atingerea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea de finanțare și asumați în contractul de finanțare.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază/de referință ale acestora, dacă există. Acesta se va transmite odată cu documentele solicitate aferente etapei de contractare și va avea formatul din **Anexa 2.8 la prezentul ghid.**

Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, autoritatea de management verifică și validează indicatorii de etapă care vor prevăzuți în Planul de monitorizare a proiectului. Indicatorii de etapă se corelează cu activitatea de bază declarată de beneficiar în cererea de finanțare, precum și cu rezultatele așteptate ale proiectului.

Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, așa cum este prevăzută în contractul de finanțare.Dacă data de începere a implementării proiectului este anterioară datei de semnare a contractului de finanțare primul indicator de etapă este raportat la data semnării contractului de finanțare. În cazul proiectelor de investiții, indicatorii de etapă se raportează atât la stadiul pregătirii și derulării procedurilor de achiziții, cât și la progresul execuției lucrărilor, aferente activității de bază.

Planul de monitorizare se realizează în conformitate cu prevederile art. 14, din OUG 23/2023.

### 8.9.4. Semnarea contractului de finanțare

Finanţarea nerambursabilă acordată este stabilită în termenii şi condiţiile contractului de finanțare. Beneficiarul are obligația și responsabilitatea să asigure managementul şi implementarea proiectului în concordanţă cu prevederile **Anexei 7** la prezentul document, ale legislaţiei europene şi naţionale, aplicabile.

Contractele de finanțare se generează de sistemul informatic MySMIS2021/SMIS2021+ și se semnează numai în format electronic de către MIPE prin AMPDD în calitate de finanțator și solicitantul sau liderul de parteneriat în numele parteneriatului constituit, în calitate beneficiar al finanțării.

**Atenție!**

Contractul de finanțare se semnează în format electronic de către persoanele care au calitatea de reprezentant legal/persoana imputernicită expres. Contractul de finanțare se semnează de către reprezentantul legal al Beneficiaruluiși al MIPE.

Pentru proiectele implementate în parteneriat, contractul de finanțare se semnează de către reprezentantul legal al liderului de parteneriat și reprezentantul legal al MIPE.

Pentru semnarea contractului de finanțare de către o persoană împuternicită este necesară o imputernicire expresă în acest sens. A se vedea **secțiunea 7.6** la prezentul ghid.

Modelul de contract de finanțare este prevăzut în **anexa nr. 7** la prezentul ghid.

Prin semnarea contractului de finanţare, beneficiarul se obligă să implementeze proiectul pe propria răspundere în conformitate cu prevederile contractului de finanțare (inclusiv anexele acestuia) şi ale legislaţiei comunitare şi naţionale în vigoare. Beneficiarul va fi singurul răspunzător în faţa AMPDD pentru îndeplinirea obligaţiilor asumate prin contractul de finanțare, pentru implementarea proiectului şi pentru realizarea activităților, indicatorilor și obiectivelor acestuia, a indicatorilor de etapă prevăzute în cererea de finanţare.

În acest sens, beneficiarul are obligaţia de a respecta calendarul activităţilor și achiziţiilor publice, prevăzute în cererea de finanţare, precum și de a asigura un management eficient al proiectului prin asigurarea resurselor umane şi materiale necesare implementării acestuia.

Beneficiarul are obligaţia să asigure resursele necesare desfășurării activităților proiectului, precum și să plătească sumele necesare asigurării cofinanţării eligibile şi a finanţării cheltuielilor neeligibile în vederea implementării proiectului.

Beneficiarul își asumă integral răspunderea pentru prejudiciile cauzate terților din culpa sa, pe durata contractului. MIPE/AMPDD vor fi degrevate de orice responsabilitate pentru prejudiciile cauzate terților de către beneficiar, ca urmare a executării contract de finanțare, cu excepția celor care pot fi direct imputabile acestora.

Beneficiarul are obligaţia de a asigura funcţionarea tuturor bunurilor, echipamentelor achiziţionate în cadrul contractului de finanțare, la locul de desfăşurare a proiectului şi exclusiv în scopul pentru care au fost achiziţionate, pe perioada de minim 5 ani de la finalizarea implementarii proiectului.

Prin contractul de finanțare, beneficiarul îşi exprimă acordul cu privire la prelucrarea, stocarea şi arhivarea datelor obținute pe parcursul desfăşurării contractului de finanțare, în vederea utilizării, pe toată durata, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene.

# ASPECTE PRIVIND CONFLICTUL DE INTERESE

În conformitate cu prevederile art. 70 Legea nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției din prin conflict de interese se înțelege situația în care persoana ce exercită o demnitate publică sau o funcție publică are un interes personal de natură patrimonială, care ar putea influența îndeplinirea cu obiectivitate a atribuțiilor care îi revin potrivit Constituției și altor acte normative.

Solicitantul la finanțare are obligația ca pe parcursul procesului de evalaure, selecție și contractare să evite situațiile de natura celor încadrate în categoria conflictelor de interese și incompatibilităților în conformitate cu prevederile art. 10 alin. (1)[[5]](#footnote-5), art. 13 alin. (1)[[6]](#footnote-6) şi art. 16 alin. (1)[[7]](#footnote-7) din O.U.G. nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare sau orice situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului.

Solicitantul va realiza toate demersurile necesare ca pe perioada de valabilitate a contractului să ia toate măsurile pentru respectarea regulilor pentru evitarea conflictului de interese, conform art. 61 din Regulamentul nr. 2018/1046 și capitolului 2, secțiunea 2, din OUG nr. 66/2011 precum și în conformitate cu alte reglementări naționale și europene în vigoare. De asemenea, părțile din categoria subiecților de drept public au obligația de a urmări respectarea prevederilor Legii nr. 161/2003, în materia conflictului de interese și a incompatibilităților.

Pe parcursul implementării proiectului, în calitate de autoritate contractantă, beneficiarii au obligația de a respecta aplicarea prevederilor referitoare la conflictele de interese prevăzute de legislația în materia achizițiilor publice și de a respecta aplicarea prevederilor referitoare la conflictul de interese prevăzut în art. 14 și art. 15 din OUG nr. 66/2011, precum și celelalte prevederi legale aplicabile.

# ASPECTE PRIVIND PRELUCRAREA DATELOR CU CARACTER PERSONAL

MIPE/AMPDD ca autoritate responsabilă cu gestionarea fondurilor europene exercită atribuții și responsabilități prin politica de prelucrare a datelor cu caracter personal aplicabilă aplicațiilor SMIS2021/MySMIS2021 și stabilește și implementează măsurile necesare în vederea informării persoanelor vizate asupra operațiunilor de prelucrare, precum și modul de exercitare a drepturilor persoanelor vizate, în concordanță cu prevederile Regulamentului (UE) nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE, cu modificările ulterioare.

Colectarea, prelucrarea și stocarea/arhivarea datelor cu caracter personal se va realiza în conformitate cu prevederile Regulamentului (UE) nr. 679/2016, precum și cu respectarea legislației naționale în materie, în scopul realizării procesului de evalaure, selecție, contractare, implementare și monitorizare a proiectului, realizării obiectivelor acestuia, precum și în scop statistic.

Datele cu caracter personal, așa cum sunt clasificate în Regulamentul nr. 679/2016, vor fi prelucrate în acord cu legislația aplicabilă procesului de evaluare, selecție și contractare, precum și cea aferentă procesului de implementare, monitorizare, asigurare a durabilității investiției, în scopul și temeiul legal pentru care s-a încheiat prezentul contract de finanțare.

Solicitantul, sau în cazul proiectelor implementate în parteneriat, fiecare membru al parteneriatului are/au obligația întocmirii evidențelor asupra consimțământului persoanelor care fac parte din grupul țintă al proiectului, pentru activitățile ce decurg din procesul de evaluare, selecție, contractare și implementare a activităților proiectului, în conformitate cu acordul de parteneriat, acolo unde este cazul, în vederea îndeplinirii obiectivelor proiectului.

Transmiterea cererii de finanțare prin MYSMIS reprezintă un acord ferm în ceea ce privește gestionarea și prelucrarea datelor cu caracter personal primite în vederea îndeplinirii obligațiilor contractuale, în conformitate cu Regulamentul nr. (UE) 679/2016 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE și Legea nr.190/2018, cu modificările și completările ulterioare.

Datele cu caracter personal ale grupului țintă și, după caz, ale beneficiarilor finali ai proiectului, ale resurselor umane din cadrul proiectului și ale subcontractorilor nu pot fi prelucrate și publicate, pentru informarea publicului, decât cu informarea prealabilă a acestora asupra scopului prelucrării sau publicării și obținerea consimțământului acestora, în condițiile legii.

Datele cu caracter personal prelucrate prin intermediul aplicațiilor SMIS2021/MySMIS2021 sunt stocate pentru o perioadă de 5 ani începând cu data de 31 decembrie a anului în care a fost efectuată ultima plată de către autoritatea de management către beneficiar, în conformitate cu prevederile art. 82 alin. (1) din Regulamentul (UE) 2021/1.060, cu modificările și completările ulterioare.

# ASPECTE PRIVIND MONITORIZAREA TEHNICĂ ȘI RAPOARTELE DE PROGRES

Procesul de monitorizare se realizează pe baza contractului de finanțare și a anexelor la acesta/aceasta având la baza Planul de monitorizare a proiectului, parte integrantă a contractului de finanțare.

În procesul de monitorizare a proiectelor se elaborează raportul de progres și raportul de vizită, al căror conținut-cadru se regăsește în cadrul Ordinului MIPE 1777/2023 pentru aprobarea conținutului/modelului/formatului/structurii cadru pentru documentele prevăzute la art. 4. alin (1) teza întâi, art. 6 alin. (1) și (3), art 7 alin. (1). Art. 17 alin. (2) din OUG 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027 și care reprezintă **anexele 8 și 9 la prezentul ghid**.

Procesul de monitorizare a proiectelor se realizează prin:

* 1. verificarea rapoartelor de progres disponibile în aplicația informatică MySMIS2021/SMIS2021+ și a documentelor justificative în scopul urmăririi progresului proiectelor și stadiului îndeplinirii indicatorilor de realizare și rezultat, al respectării planului de monitorizare a proiectului și al realizării indicatorilor de etapă din plan;
  2. vizite de monitorizare care pot fi vizite la fața locului, speciale de tip ad-hoc, încrucișate și ex post, vizite pe teren la beneficiarii proiectelor, atât în perioada de implementare, cât și postimplementare, pe perioada în care beneficiarul/liderul de parteneriat are obligația de a asigura caracterul durabil al investiției;
  3. urmărirea și validarea îndeplinirii indicatorilor de etapă din planul de monitorizare a proiectului și pe baza documentelor justificative, inclusiv a informațiilor și documentelor care însoțesc raportul de progres și a constatărilor în urma vizitelor de monitorizare;
  4. analizarea stadiului implementării proiectelor în vederea modificării, suspendării, rezilierii, rezoluțiunii contractului de finanțare conform prevederilor contractuale.

AMPDD poate aplică măsuri consolidate de monitorizare și poate să aplice măsurile corective prevăzute în contractul de finanțare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres și pe care are obligația de a le prevedea în contractul/decizia de finanțare.

## 11.1 Rapoartele de progres

Raportul de progres se generează prin sistemul informatic MySMIS2021/SMIS2021+ de către beneficiar și se transmite periodic, conform prevederilor contractului, în termen de 30 de zile de la finalizarea perioadei de raportare.

Beneficiarul trebuie să transmită rapoartele de progres, completate în formatul standard solicitat, prin care se vor raporta activităţile desfăşurate în perioada de raportare, stadiul realizării indicatorilor, rezultatele parţiale/finale obţinute la momentul raportării, etc.

La fiecare raport de progres, beneficiarul va trebui să descrie modul în care proiectul respectă legislaţia în domeniul egalităţii de şanse, al dezvoltării durabile, precum şi alte teme orizontale aplicabile.

AMPDD monitorizează îndeplinirea indicatorilor stabiliţi prin cererea de finanţare pentru măsurarea atingerii rezultatelor şi obiectivelor proiectului. Monitorizarea progresului implementării proiectului se realizează prin verificarea rapoartelor de progres şi a cererilor de rambursare transmise de către beneficiari și prin realizarea de vizite la faţa locului. Verificarea pe teren se realizează de către AMPDD care va efectua verificări la faţa locului prin sondaj, pe baza unei analize de risc.

AMPDD şi/sau alte structuri care reprezintă MIPE, cu atribuţii de control / verificare / audit a finanţărilor nerambursabile din fondurile structurale pot efectua misiuni de control pe perioada de implementare a proiectului, cât şi pe întreaga durata a contractului de finanţare.

De asemenea, în procesul de monitorizare a proiectelor, AMPDD vor verifica și confirma îndeplinirea indicatorilor de etapă, în conformitate cu prevederile Planului de monitorizare a proiectului. Neîndeplinirea indicatorilor de etapă poate atrage după caz, aplicarea mecanismului de rețineri prevăzut în contractul de finanțare, în conformitate cu legislația specifică aplicabilă. În cazul neîndeplinirii unor indicatori de etapă, AMPDD va stabili, împreună cu beneficiarul un plan de acțiuni pentru atingerea acestora și va monitoriza aplicarea respectivului plan.

**Atenție !**

Reținerile cu caracter definitiv aferente neîndeplinirii indicatorilor de etapă conduc la creșterea obligatorie a cotei de cofinanțare a beneficiarului contractului de finanțare, beneficiarul fiind obligat să asigure cofinanțarea din surse proprii sau alte surse legal constituite.

## 11.2 Vizitele de monitorizare

Raportul de vizită se elaborează de autoritatea de management/organismul intermediar, după caz, prin sistemul informatic MySMIS2021/SMIS2021, în conformitate cu prevederile procedurilor operaționale și se generează în termen de 10 zile lucrătoare de la data vizitei efectuate la fața locului.

Neîndeplinirea indicatorilor proiectului, precum și nerespectarea legislației privind atribuirea contractelor de servicii, furnizare, execuţie de lucrări necesare pentru implementarea proiectului sau a oricăror acte normative de modificare, completare sau înlocuire a acestuia conduce la neeligibilitatea cheltuielilor astfel efectuate și/sau aplicarea de corecţii/rețineri financiare conform legislaţiei în vigoare.

Beneficiarul trebuie să cunoască faptul că, dacă până la finalizarea perioadei de durabilitate intervin modificări de natură să afecteze obiectivul proiectului sau modificări care afectează condiţiile de eligibilitate prevăzute pentru obţinerea finanţării, proiectul poate fi declarat neeligibil, caz în care finanţarea nerambursabilă se va sista, iar sumele acordate până în acel moment se vor recupera în conformitate cu legislaţia naţională şi prevederile contractuale.

În cazul rezilierii, recuperarea sumelor plătite deja beneficiarului se va face în condițiile OUG 66/2011 cu modificările și completările ulterioare.

Beneficiarul și membrii Parteneriatului are obligația să acorde dreptul de acces la locurile și spațiile unde se implementează proiectul, inclusiv acces la sistemele informatice care au legătură directă cu proiectul, și să pună la dispoziție documentele solicitate privind gestiunea tehnică și financiară a Proiectului, pe suport hârtie sau în format electronic. Documentele trebuie sa fie ușor accesibile și arhivate astfel încât, să permită verificarea lor. Beneficiarul este obligat să informeze asupra locului arhivării documentelor și să asigure accesul neîngrădit la acestea. În plus, beneficiarul se va asigura că în contractele/acordurile încheiate cu terțe părți se prevede obligația acestora de a asigura disponibilitatea informațiilor și documentelor referitoare la proiect cu ocazia misiunilor de control desfășurate de AMPDD sau de alte structuri cu competențe în controlul și recuperarea debitelor aferente fondurilor europene și/sau fondurilor publice naționale aferente acestora, după caz.

Beneficiarul are obligația îndosarierii și păstrării în bune condiții a tuturor documentelor aferente proiectului. Obligația poate fi îndeplinită și prin arhivarea electronică a tuturor documentelor aferente proiectului, potrivit prevederilor Legii nr. 135/2007 privind arhivarea documentelor în formă electronică, republicată. Organizarea electronică a arhivei se va realiza la nivel de proiect sau pe categorii de documente, în funcție de specificul proiectelor, cu condiția ca documentele arhivate să fie ușor identificabile de către părțile interesate, inclusiv pentru organizarea misiunilor de audit/verificare/control. Toate documentele vor fi păstrate până la închiderea oficială a Programului sau până la expirarea perioadei de durabilitate a proiectului, oricare intervine ultima. Termenul minim de asigurare a disponibilității documentelor nu poate fi mai mic de 5 ani începând cu data de 31 decembrie a anului în care a fost efectuată ultima plată de către autoritatea de management către beneficiar.

Beneficiarul are obligaţia să furnizeze orice informaţii de natură tehnică sau financiară legate de proiect solicitate de către AMPDD sau orice alt organism abilitat să verifice sau să realizeze auditul asupra modului de implementare a proiectelor co-finanţate din instrumente structurale. Beneficiarul are obligaţia de a asigura disponibilitatea şi prezenţa personalului implicat în implementarea proiectului pe întreaga durată a verificărilor.

Beneficiarul trebuie să asigure posibilitatea verificării documentelor originale de către reprezentanţii organismelor abilitate conform legii.

În cazul neregulilor constatate ulterior finalizării implementării proiectului, beneficiarul are obligaţia să restituie debitul constatat, precum şi accesoriile acestuia, respectiv dobânzi, penalităţi de întârziere şi alte penalităţi, precum şi costurile bancare. În cazul nerespectării obligaţiei de restituire a debitului, AMPDD va sesiza organele competente în vederea declanşării executării. Recuperarea debitului ca urmare a neregulilor constatate, se realizează conform prevederilor legale în vigoare.

**Atenție!**

Departamentul pentru Luptă Antifraudă – DLAF asigură protecţia intereselor financiare ale Uniunii Europene în România. Departamentul are atribuţii de control al fondurilor comunitare, fiind coordonatorul naţional al luptei antifraudă.

DLAF efectuează controale operative la faţa locului, din oficiu ori în urma sesizărilor primite de la autorităţile cu competenţe în gestionarea asistenţei financiare comunitare, de la alte instituţii publice, de la persoane fizice sau juridice, mass-media, OLAF, precum şi celelalte State Membre.

Potrivit prevederilor legale în vigoare comiterea de infracţiuni împotriva intereselor financiare ale Uniunii Europene se pedepseşte cu închisoare de până la 20 ani şi interzicerea unor drepturi. Orice sesizare privind nereguli şi/sau posibile fraude în acordarea sau utilizarea fondurilor comunitare poate fi adresată Departamentului pentru Luptă Antifraudă: [www.antifrauda.gov.ro](http://www.antifrauda.gov.ro), [antifraud@gov.ro](mailto:antifraud@gov.ro),

Ca urmare a activității de monitorizare, pe durata contractului de finanțare părțile pot conveni la modificarea clauzelor şi/sau anexelor acestuia, prin act adiţional, încheiat în aceleaşi condiţii ca şi contractul. În acest sens, în cazul în care propunerea de modificare a contractului vine din partea beneficiarului, acesta are obligaţia de a o transmite însoțită de toate documentele justificative necesare.

Modificările contractuale legate de perioda de implementare nu pot depăși termenul maxim de 31 decembrie 2029. Prelungirea perioadei de implementare a proiectului nu se poate realiza în nici un caz după expirarea acesteia.

În cazul propunerilor de acte adiționale care au ca obiect reducerea valorii indicatorilor ce urmează a fi atinsă prin proiect, valoarea totală eligibilă a Proiectului va fi redusă proporțional, cu excepția cazurilor temeinic justificate.

De asemenea, prevederile contractul de finanțare poate fi modificat de către MIPE/AMPDD, unilateral, prin notificare adusă la cunoștința beneficiarului, sub sancțiunea inopozabilității, în următoarele situații:

* Modificări necesare determinate în principal de modificarea cadrului normativ aplicabil contractelor de finanțare, cu respectarea principiilor și regulilor PDD;
* în caz de dezangajare a fondurilor rămase neutilizate ca urmare a finalizării contractului/contractelor de achiziție din cadrul proiectului.

În plus, contractul de finanțare poate fi modificat de beneficiar prin **notificare,** atât cu aprobarea cât și fără aprobarea AMPDD, în situațiile prevăzute în **Anexa 1 la prezentul ghid.**

**Atenție!**

Nu pot fi efectuate modificări asupra proiectului care să implice modificări ale criteriilor ce au stat la baza procesului de evaluare și selecție, decât în condițiile stricte ale contractului de finanțare.

Beneficiarul trebuie să cunoască faptul că, dacă pe perioada de durabilitate a investiției intervin modificări de natură să afecteze obiectivul proiectului sau modificări care afectează condiţiile de eligibilitate prevăzute pentru cererea deschisă de proiect în cadrul căreia s-a obţinut finanţarea nerambursabilă, proiectul poate fi declarat neeligibil, finanţarea nerambursabilă se va sista, iar sumele acordate până în acel moment se vor recupera în conformitate cu legislaţia naţională şi prevederile contractuale!

## 11.3 Mecanismul specific indicatorilor de etapă. Planul de monitorizare

AMPDD va monitoriza îndeplinirea indicatorilor de etapă și va colabora cu beneficiarul pentru a identifica soluții adecvate pentru îndeplinirea indicatorilor de etapă și pentru buna implementare a proiectelor care fac obiectul contractului de finanțare.

În intervalul dintre doi indicatori de etapă consecutivi, autoritatea de management monitorizează proiectul în cauză pe baza rapoartelor de progres și a vizitelor de monitorizare, putând utiliza un sistem specific de repere intermediare și instrumente de monitorizare care să permită evaluarea permanentă a evoluției progresului implementării proiectului și posibile abateri de la graficul de implementare sau de natură să afecteze atingerea indicatorilor de realizare și de rezultat.

Prin sistemul informatic MySMIS2021/SMIS2021+ se notifică beneficiarul și autoritatea de management cu privire la respectarea termenului stabilit pentru încărcarea documentelor justificative aferente unui indicator de etapă. Vă rugăm să consultați prevederile modelului de contract de finanțare anexat la prezentul ghid cu privire la măsurile și condițiile pe care AMPDD le are în vedere pentru situațiile legate de neîndeplinirea indicatorilor de etapă.

În situația nerealizării indicatorilor de etapă, autoritatea de management adoptă și implementează, în funcție de riscurile identificate, acțiuni și măsuri de monitorizare consolidată. Acestea sunt incluse în cadrul contractului de finanțare.

Printre acțiunile și măsurile consolidate de monitorizare se numără:

* întreruperea termenului de plată pentru cererile de plată/cererile de prefinanțare/cererile de rambursare până la îndeplinirea indicatorului de etapă, cu condiția ca îndeplinirea indicatorului să survină în perioada prevăzută la art. 74 alin. (1) lit. b din Regulamentul (UE) 2021/1.060, cu modificările și completările ulterioare;
* respingerea, în tot sau în parte, a cererii de plată/cererii de prefinanțare/cererii de rambursare, în condițiile art. 25 alin. (5) din OUG nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. a);
* aplicarea unor penalități de întârziere, stabilite ca procent din valoarea cererii de plată/cererii de prefinanțare/cererii de rambursare, în funcție de valoarea resurselor financiare prevăzute pentru îndeplinirea indicatorului de etapă raportat la valoarea respectivei cereri sau ca procent în limita a 5% din valoarea eligibilă a contractului de finanțare, în situația neîndeplinirii a 3 indicatori de etapă consecutivi din motive imputabile beneficiarului/liderului de parteneriat și/sau partenerilor;
* suspendarea implementării proiectului, până la încetarea cauzelor obiective care afectează derularea activităților și atingerea indicatorilor de etapă;
* rezilierea contractului/deciziei de finanțare;
* alte măsuri specifice prevăzute în contractul de finanțare, cu condiția ca acestea să nu aducă atingere prevederilor naționale și regulamentelor europene aplicabile.

Sumele respinse de la plată în condițiile mecanismului specific indicatorilor de etapă pot fi incluse de beneficiar și resolicitare la plată, în condițiile îndeplinirii indicatorului asociat, în prima cerere de rambursare depusă după îndeplinirea respectivului indicator de etapă.

**Atenție!**

Neîndeplinirea unui indicator de etapă și măsurile pe care le poate aplica autoritatea de management nu au natura și implicațiile unei nereguli sau unei fraude, așa cum sunt acestea definite la art. 2 alin. (1) lit. a) și b) din Ordonanța de urgență a Guvernului nr. 66/2011, aprobată cu modificări și completări prin Legea nr. 142/2012, cu modificările și completările ulterioare.

Vă rugăm să aveți în vedere și **secțiunea 8.9.3 la prezentul ghid.**

# ASPECTE PRIVIND MANAGEMENTUL FINANCIAR

Cheltuielile sunt considerate eligibile dacă sunt în conformitate cu: legislația națională și europeană aplicabilă, cu ghidurile solicitantului, să fie cuprinse în cererea de finanțare şi să fie efectuate în termenii şi condiţiile contractului de finanțare.

De asemenea, cheltuielile sunt considerate eligibile numai dacă au fost efectuate cu respectarea legislației în vigoare privind achizițiile, conflictul de interese, evitarea dublei finanțări, neprejudierea intereselor financiare ale UE și/sau bugetului de stat.

Atribuirea contractelor de achiziţii necesare implementării proiectului se va realiza în conformitate cu prevederile contractuale și/ sau, după caz, prevederile legale naţionale şi comunitare în domeniul achiziţiilor.

Beneficiarul răspunde de respectarea tuturor prevederilor în vigoare ale legislaţiei în domeniul achiziţiilor publice. În cazul în care se constată încălcarea prevederilor legale, cheltuiala aferentă plăţii bunurilor/serviciilor/lucrărilor astfel achiziţionate vor fi considerate neeligibile şi nu vor fi rambursate/plătite.

Beneficiarul este obligat să prevadă, în contractele de achiziție aferente activității de bază, clauze conform cărora contractorii constituie și mențin la zi jurnalele de șantier în conformitate cu prevederile HG nr. 1/2018 și altele asemenea și prin care sunt obligați să pună la dispoziția AM/OI, direct sau prin grija beneficiarului, prin sisteme informatice specifice, orice documente și/sau informații necesare pentru verificarea modului de implementare a contractului de achiziție.

Finanțarea va fi acordată, în baza cererilor de rambursare/plată, elaborate și transmise prin sistemul MYSMIS 2021 în conformitate cu Graficul de depunere a cererilor de prefinanțare/plată/rambursare a cheltuielilor declarat și actualizat de beneficiar în sistemul MYSMIS 2021.

Beneficiarul trebuie să ţină o contabilitate analitică a proiectului, să ţină registre exacte şi periodice, precum şi înregistrări contabile separate şi transparente ale implementării proiectului. Beneficiarul trebuie să păstreze toate înregistrările/registrele timp de cinci ani de la data închiderii oficiale a programului.

## 12.1 Mecanismul cererilor de prefinanțare

Prefinanțarea reprezintă sumele transferate în urma încheierii contractului de finanțare, în tranșe, către beneficiari/lider de parteneriat/parteneri pentru cheltuielile necesare implementării proiectelor finanțate din fonduri europene, fără depășirea valorii totale eligibile a contractului de finanțare, în condițiile prevăzute de OUG 133/2021, cu modificările și completările ulterioare și a normelor metodologice aferente, aprobate prin HG 829/2022.Cu excepția apelului de proiecte de tip B- (implementate de AFM) și D, conform prevederilor contractului de finanțare se pot acorda prefinanțare în tranșe de maximum 10% din valoarea eligibilă a acestuia, fără depășirea valorii totale eligibile.

Pentru proiectele de tip A (care primesc finanţare sub incidenţa ajutorului de stat) se poate acorda prefinanţare în una sau mai multe tranşe de maximum 40% din valoarea totală a ajutorului, cu condiţia constituirii unei garanţii pentru suma aferentă prefinanţării solicitate prin depunerea unui instrument de garantare emis în condiţiile legii de o societate bancară, de o instituţie financiară nebancară sau de o societate de asigurări, cu respectarea prevederilor art. 91 alin. (5) lit. c) din Regulamentul (UE) 2021/1.060, în conformitate cu prevederile OUG 133/2021, cu modificările și completările ulterioare.

Pentru proiectele implementate în parteneriat, prefinanțarea care poate fi solicitată de unul dintre parteneri este proporțională cu sumele aferente activităților acelui partener din valoarea totală eligibilă a contractului de finanțare.

Pentru proiectele implementate în parteneriat, liderul de parteneriat depune cererea de prefinanțare, iar autoritatea de management virează valoarea cheltuielilor solicitate în conturile liderului de parteneriat/partenerilor care urmează să le utilizeze, conform contractului de finanțare și prevederilor acordului de parteneriat, parte integrantă a acestuia.

Cu excepția primei tranșe de prefinanțare următoarele tranșe de prefinanțare se acordă cu deducerea sumelor nejustificate din tranșa anterior acordată.

Beneficiarul/Liderul de parteneriat care a depus cerere de prefinanțare are obligația depunerii unei/unor cereri de rambursare care să cuprindă cheltuielile efectuate din tranșa de prefinanțare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care a fost virată tranșa de prefinanțare în contul beneficiarului, fără a depăși durata contractului de finanțare.

Beneficiarii/Liderii de parteneriat/Partenerii au obligația restituirii integrale/parțiale a prefinanțării acordate, în cazul în care aceștia nu justifică prin cereri de rambursare. AMPDD are obligația să asigure recuperarea sumelor acordate ca prefinanțare până la cererea de rambursare finală.

În cazul în care sumele care trebuie restituite reprezintă contravaloarea ajutorului primit de beneficiari, recuperarea acestora trebuie să respecte prevederile Ordonanţei de urgenţă a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu modificările şi completările ulterioare și ale Schemei de ajutor de stat aferente proiectelor de tip A.

## 12.2 Mecanismul cererilor de plată

Beneficiarul poate accesa mecanismul de decontare prin cereri de plată, în conformitate cu prevederile OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, inclusiv cu normele de aplicare ale actului normativ anterior menționat.

Cererile de plată reprezintă cererile depuse de către un beneficiar/lider al unui parteneriat prin care se solicită AMPDD virarea sumelor necesare pentru plata cheltuielilor eligibile, rambursabile, conform contractului, în baza documentelor justificative stabilite prin contractul de finanțare/ instructuțiuni ale AMPDD, după caz.

Sumele virate beneficiarilor/liderilor de parteneriat/ partenerilor pe baza cererilor de plată nu pot fi utilizate pentru o altă destinație decât cea pentru care au fost acordate. Beneficiarii/Liderii de parteneriat/Partenerii au obligația restituirii integrale sau parțiale a sumelor virate în cazul proiectelor pentru care aceștia nu justifică prin cereri de rambursare utilizarea acestora

Pentru cererile de plată depuse, solicitantul/liderul de parteneriat are obligația transmiterii de cereri de rambursare aferente cererilor de plată prin care se justifică utilizarea sumelor plătite.

În cazul în care, în urma autorizării cererii de rambursare aferente cererii de plată, se constată că valoarea cheltuielilor eligibile este mai mică decât valoarea cheltuielilor autorizate prin cererea de plată, se solicită restituirea sumei cheltuielilor neeligibile identificate.

În conformitate cu principiul bunei gestiuni financiare, în situația în care nu există posibilitatea recuperării sumelor provenite din debite/corecții rezultate în urma verificării cererilor de rambursare, se diminuează corespunzător plățile aferente cererii de plată, în aceste situații beneficiarul suportând din surse proprii valoarea acestor sume.

## 12.3 Mecanismul cererilor de rambursare

Prin cererile de rambursare se solicită virarea sumelor aferente cheltuielilor eligibile efectuate conform contractului de finanțare. Mecanismul cererilor de rambursare se realizează în conformitate cu prevederile OUG nr. 133/2021, cu completarile si modificarile ulterioare.

Beneficiarul are obligaţia de a respecta graficul anterior menționat, precum și de actualizare a acestuia în funcție de sumele decontate.

Beneficiarul finanțării răspunde de legalitatea, realitatea și regularitatea cheltuielilor, în caz contrar sunt aplicabile prevederile OUG 66/2011 cu modificările și competările ulterioare pentru acele categorii de cheltuieli care nu respectă dispozițiile legale privind legalitatea, realitatea și regularitatea;

Nerespectarea de către Beneficiar a prevederilor legislaţiei naţionale/comunitare aplicabile în domeniul achiziţiilor conduce la neeligibilitatea cheltuielilor astfel efectuate sau aplicarea de corecţii financiare/reduceri procentuale conform legislaţiei în vigoare.

Rambursarea către beneficiari se realizează în condițiile și pe baza documentelor prevăzute prin contractele de finanțare, cu respectarea prevederilor legislației privind eligibilitatea cheltuielilor.

AMPDD verifică cheltuielile declarate de beneficiar în cererea/cererile de rambursare depusă/depuse, în scopul autorizării cheltuielilor eligibile, notifică sumele autorizate la plată, evidențiind distinct sumele aferente fondurilor europene și sumele reprezentând cofinanțare publică asigurată de la bugetul de stat, după caz. Din valoarea autorizată a cererilor de rambursare se deduc sumele virate pe baza cererilor de plată.

## 12.4 Graficul cererilor de prefinanțare/plată/rambursare

Graficul menționat este un document obligatoriu solicitat în etapa de contractare care conține calendarul estimat pentru transmiterea cererilor respective și corelarea cu valoarea nerambursabilă solicitată în cadrul proiectului.

Beneficiarul are obligaţia de a respecta graficul prefinanțare/plată/rambursare, precum și de actualizare a acestuia în funcție de sumele decontate pentru un management financiar eficient în cadrul contractului de finanțare.

## 12.5 Mecanismul acordării ratei forfetare (NA)

## 12.6 Vizitele la fața locului

În cadrul apelurilor lansate prin prezentul ghid nu se realizează etapa de vizită la fața locului în procesul de evaluare, selecție și contractare. Vizitele la fața locului se realizează ulterior semnării contractului de finanțare în conformitate cu prevederile acestuia.

Vizitele la fața locului sunt parte a procesului de monitorizare realizate de către AM și/sau prepușii acesteia, în cazul delegării de atribuții unor organisme intermediare, în scopul urmăririi progresului proiectelor şi a stadiului îndeplinirii indicatorilor de realizare şi rezultat, a respectării planului de monitorizare a proiectului şi a realizării indicatorilor de etapă din plan.

Vizitele la faţa locului pot fi speciale de tip ad-hoc, încrucişate derulate atât în perioada de implementare, cât şi post-implementare, respectiv pe perioada în care beneficiarul/liderul de parteneriat are obligaţia de a asigura caracterul durabil al operaţiunilor potrivit prevederilor art. 65 din Regulamentul (UE) 2021/1.060, cu modificările şi completările ulterioare.

Raportul de vizită se elaborează de autoritatea de management/organismul intermediar, după caz, prin sistemul informatic MySMIS2021/SMIS2021, în conformitate cu prevederile procedurilor operaţionale şi se generează în termen de 10 zile lucrătoare de la data vizitei efectuate la faţa locului. A se vedea **modelul din Anexa 9** la prezenta. De asemenea, a se vedea **capitolul 11 la prezentul ghid**.

**Atenție!**

Prevederile din **capitolele 9-12 din cadrul prezentului ghid** reprezintă o descrie pe scrut a mecanismelor prevăzute de legislația în vigoare și respectiv contractul de finanțare. Ele se completează cu acestea și se recomandă solicitantului la finanțare să înțeleagă aceste aspecte înainte de a trasmite cererea de finanțare și/sau semna contractul de finanțare/actul adional, după caz.

12.7 Mecansimul de monitorizare aplicabil ajutorului de stat (doar pentru proiectele de tip A)

AM PDD are obligaţia de a supraveghea permanent ajutoarele de stat acordate, aflate în derulare, şi de a dispune măsurile care se impun în cazul încălcării condiţiilor impuse prin schema de ajutor de stat.

Furnizorul emite decizii prin care se dispune stoparea sau recuperarea ajutoarelor acordate. Aceste decizii au caracter de titlu executoriu.

Stoparea şi recuperarea ajutoarelor acordate se realizează conform prevederilor Ordonanţei de urgenţă a Guvernului nr. 77/2014, aprobată cu modificări şi completări prin Legea nr. 20/2015, cu modificările şi completările ulterioare, şi ale Regulamentului (UE) 2015/1.589.

Ajutorul care trebuie recuperat include şi dobânda aferentă, datorată de la data plăţii ajutorului până la data recuperării acestuia.

Dobânda se calculează în conformitate cu prevederile Ordinului preşedintelui Consiliului Concurenţei nr. 386/2020 pentru punerea în aplicare a Instrucţiunilor privind procedura de calculare a dobânzii în cazul ajutorului de stat sau de minimis care trebuie rambursat sau recuperat.

Rata dobânzii aplicabile este rata este rata publicată de Comisia Europeană, în vigoare la data la care ajutorul care trebuie rambursat sau recuperat a fost pus la dispoziţia beneficiarului pentru prima data (data efectuării plăţii prefinanțării sau rambursării cheltuielilor), la care se adaugă 100 de puncte de bază.

Rata dobânzii se aplică de-a lungul întregii perioade până la data recuperării sau rambursării integrale. În cazul în care trec mai mult de 12 luni de la data la care ajutorul în cauză a fost pus la dispoziţia beneficiarului pentru prima dată şi până la data recuperării sau rambursării acestuia, rata dobânzii se recalculează la intervale de 12 luni, având ca bază rata în vigoare în momentul recalculării.

Rata dobânzii se aplică pe o bază compusă până la data recuperării sau rambursării ajutorului. Dobânzile acumulate pe parcursul anului precedent produc dobânzi în fiecare an următor. Această dobândă va fi calculată începând cu data efectuării plăţii prefinanţărilor și/sau rambursării cheltuielilor, după caz, până la data recuperării integrale a fracţiei de sumă/sumei totale utilizate abuziv. În cazul în care dobânda nu a putut fi recuperată în anul anterior, aceasta va fi purtătoare de dobândă, fiind aplicabil principiul capitalizării.

În cazul în care, pe durata de valabilitate a actului de atribuire (contractului de finanțare) , condițiile pentru aplicarea prezentei decizii nu mai sunt îndeplinite, ajutorul se notifică, în conformitate cu articolul 108 alineatul (3) din Tratat.

# MODIFICAREA GHIDULUI SOLICITANTULUI

## 13.1 Aspectele care pot face obiectul modificărilor prevederilor ghidului solicitantului

Aspectele prevăzute în cadrul prezentului Ghid se raportează la legislația în vigoare. Modificarea prevederilor legale în vigoare poate determina AM PDD să solicite documente suplimentare și/sau respectarea unor condiții suplimentare față de prevederile prezentului ghid, pentru conformarea cu modificările legislative intervenite.

Solicitanții la finanțare au obligația de a respecta legislația în vigoare la nivel național și european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid.

Identificarea unor aspecte ce pot îmbunătăți procesul de evaluare, selecție și contractare poate determina solicitări de documente suplimentare din partea AM PDD, solicitări la care potențialii beneficiari au obligația de a răspunde, în caz contrar cererea de finanțare putând fi respinsă din procesul de evaluare, selecție și contractare.

AM PDD se va asigura că va realiza toate demersurile necesare pentru respectarea principiului competițional în procesul de selecție a tuturor proiectelor depuse în cadrul fiecărui apel.

## 13.2 Condiții privind aplicarea modificărilor pentru cererile de finanțare aflate în procesul de selecție (condiții tranzitorii)

Pentru aplicare celor menționate **la secțiunea 13.1**, MIPE poate emite ordine de modificare/completare a prevederilor prezentului ghid, cu mențiunea că, în cadrul ordinelor de modificare/completare a ghidurilor, vor fi precizate dispozițiile tranzitorii cu privire la proiectele aflate în procesul de evaluare, selecție și contractare.

AM PDD poate emite clarificări/interpretări a prevederilor prezentului ghid, cu condiția ca acestea să nu modifice/să completeze prevederile prezentului ghid.

În funcție de modificările intervenite, AM PDD se va asigura de respectarea principiului privind tratamentul nediscriminatoriu al tuturor solicitanților la finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului ghid.

# ANEXE

*Anexa 1 – Contract de finanțare*

*Anexa 2 – Model cerere de finanțare*

2.1 - Bugetul proiectului

2.2 - Matricea de corelare a bugetului cererii de finanțare cu devizul

* 1. - Declarația unică
  2. - Lista de verificare DNSH
  3. - Declarație privind eligibilitatea TVA
  4. - Model de grafice și alte planuri, inclusiv planul de informare și publicitate
  5. - Acord de parteneriat (dacă este cazul)
  6. - Planul de monitorizare a proiectului
  7. - Justificare rezonabilitatea costurilor și cel mai bun raport între cuantumul sprijinului, activitățile desfășurate și îndeplinirea obiectivelor proiectului

*Anexa 3 - Grila de verificare tehnico financiară*

*3.1 Grila de verificare tehnico financiară - A si B*

*3.2 Grila de verificare tehnico financiară - C*

*3.3 Grila de verificare tehnico financiară - D*

*Anexa 4 - Grila de verificare conformitate administrativă și eligibilitate*

*Anexa 5 - Categorii de cheltuieli eligibile*

*Anexa 6 - Metodologia privind imunizarea la schimbările climatice*

*Anexa 7.a – Condiții tehnice pentru instalațiile integrate de tratare a deșeurilor*

*Anexa 7.b – Cerințe prin Planul de colectare separată a deșeurilor*

*Anexa 8 - Model Raport de vizita la fata locului conform ordin 1777/2023*

*Anexa 9 - Model Raport de progres conform ordin 1777/2023*

*Anexa 10 – Lista de proiecte prioritare*

1. 1. În cazul unei societăţi comerciale cu răspundere limitată (alta decât un IMM care există de mai puţin de trei ani sau, în sensul eligibilităţii pentru ajutor pentru finanţare de risc, un IMM aflat la cel mult șapte ani de la prima sa vânzare comercială care se califică pentru investiţii pentru finanţare de risc în urma unui proces de diligenţă efectuat de un intermediar financiar selectat), atunci când mai mult de jumătate din capitalul său social subscris a dispărut din cauza pierderilor acumulate. Această situaţie survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societăţii) conduce la un rezultat negativ care depășește jumătate din capitalul social subscris. În sensul acestei dispoziţii, „societate cu răspundere limitată” se referă în special la tipurile de societăţi menţionate în anexa I la Directiva 2013/34/UE (1), iar „capital social” include, dacă este cazul, orice capital suplimentar.

   1. În cazul unei societăţi comerciale în care cel puţin unii dintre asociaţi au răspundere nelimitată pentru creanţele societăţii (alta decât un IMM care există de mai puţin de trei ani sau, în sensul eligibilităţii pentru ajutor pentru finanţare de risc, un IMM aflat la cel mult șapte ani de la prima sa vânzare comercială care se califică pentru investiţii pentru finanţare de risc în urma unui proces de diligenţă efectuat de un intermediar financiar selectat), atunci când mai mult de jumătate din capitalul propriu așa cum reiese din contabilitatea societăţii a dispărut din cauza pierderilor acumulate. În sensul prezentei dispoziţii, „o societate comercială în care cel puţin unii dintre asociaţi au răspundere nelimitată pentru creanţele societăţii” se referă în special la acele tipuri de societăţi menţionate în anexa II la Directiva 2013/34/UE.
   2. Atunci când întreprinderea face obiectul unei proceduri colective de insolvenţă sau îndeplinește criteriile prevăzute în dreptul intern pentru ca o procedură colectivă de insolvenţă să fie deschisă la cererea creditorilor săi.
   3. Atunci când întreprinderea a primit ajutor pentru salvare și nu a rambursat încă împrumutul sau nu a încetat garanţia sau a primit ajutoare pentru restructurare și face încă obiectul unui plan de restructurare.
   4. În cazul unei întreprinderi care nu este un IMM, atunci când, în ultimii doi ani: 1. raportul datorii/capitaluri proprii al întreprinderii este mai mare de 7,5; și 2. capacitatea de acoperire a dobânzilor calculată pe baza EBITDA se situează sub valoarea 1,0.

   [↑](#footnote-ref-1)
2. Regulamentul de punere in aplicare (UE) 2015/207 al Comisiei din 20 ianuarie 2015 de stabilire a normelor detaliate de punere în aplicare a Regulamentului (UE) nr. 1303/2013 al Parlamentului European și al Consiliului în ceea ce privește modelele pentru raportul de progres, transmiterea informațiilor privind un proiect major, planul de acțiune comun, rapoartele de implementare pentru obiectivul privind investițiile pentru creștere economică și locuri de muncă, declarația de gestiune, strategia de audit, opinia de audit și raportul anual de control și în ceea ce privește metodologia de realizare a analizei cost-beneficiu și, în temeiul Regulamentului (UE) nr. 1299/2013 al Parlamentului European și al Consiliului, în ceea ce privește modelul pentru rapoartele de implementare pentru obiectivul de cooperare teritorială europeană [↑](#footnote-ref-2)
3. [Inforegio - Guide to Cost-Benefit Analysis of Investment Projects for Cohesion Policy 2014-2020 (europa.eu)](https://ec.europa.eu/regional_policy/en/information/publications/guides/2014/guide-to-cost-benefit-analysis-of-investment-projects-for-cohesion-policy-2014-2020) [↑](#footnote-ref-3)
4. reprezentantul legal care îşi exercită atribuţiile de drept [↑](#footnote-ref-4)
5. ,, (1) Persoanele fizice sau juridice care participă direct în procesul de verificare/evaluare a cererilor de finanţare nu pot fi solicitanţi şi/sau nu pot acorda servicii de consultanţă unui solicitant.” [↑](#footnote-ref-5)
6. ,,(1) Beneficiarii persoane fizice/juridice de drept privat nu au dreptul de a angaja persoane fizice sau juridice care au fost implicate în procesul de verificare/evaluare a cererilor de finanţare în cadrul procedurii de selecţie pe parcursul unei perioade de cel puţin 12 luni de la semnarea contractului de finanţare”. [↑](#footnote-ref-6)
7. ,,(1) Dispoziţiile prezentei secţiuni se completează corespunzător cu prevederile legislaţiei naţionale referitoare la conflictul de interese.” [↑](#footnote-ref-7)